
КНИГА -ИГРА 


ИЗДАТЕЛСКА КЪЩА „ХЕРМЕС” 


Бързина: 
Сръчност: 
Издръжлувост: 


УМЕНИЯ 
Фехтовка: 
Боравене с КамшикК: 


РъКопашен бой: 


Стрелба: 


ПРАВИЛА ПА ПРИКЛЮЧЕНИЕТО 


Разгледай внимателно Дневника на приключението, поместен в 
книгата, и попълни съответните графи от него, докато четеш 
Правилата на приключението. 


Шанс 

Както в повечето книги-игри, понякога късметът ти ще определя 
развитието на приключението. Използвай обикновен зар с шест 
страни или таблицата в края на книгата. 


Живот 

Това е основното качество на героя ти по време на играта. 
Започваш с 50 точки. Ако по време на приключението броят им 
падне до нула, героят ти е мъртъв и играта свършва. Дори ако имаш 
възможност да си възстановиш известен брой от тях, не можеш да 
превишаваш първоначалната стойност 50. 


Пари 


Започваш играта с 2 реала. Един реал е равен на 25 песети. 


ЛИЧНИ КАЧЕСТВА 

Личните ти качества са пет на брой. Постави на всяко едно от тях 
оценките от 1 до 5 по начин, който сметнеш за добър. Имай предвид, 
че тези оценки са окончателни. 

Сила: Това е физическата сила на героя ти. Ако имаш оценка 5 за 
това качество, твоят Зоро ще е едър и мускулест; ако оценката ти е 1, 
той ще е слаб и гъвкав. 

Бързина: Това качество отразява скоростта на реакциите и 
движенията на твоя герой. Оценка 5 го прави изключително бърз, а 
оценка 1 - не по-бърз от обикновен мексикански селянин. (Това не е 
много бързо. - Б. а.) 


Сръчност: Това двойно качество описва две лични качества - 
гъвкавостта на крайниците и ловкостта на пръстите. Ако имаш 
оценка 5, героят ти е гъвкав като змия и ловък като картоиграч, а ако 
оценката ти е 1 -по-скоро схванат и не особено бърз в ръцете. 


Издръжливост: Става дума за способността на героя ти да 
издържа на болка, физическо натоварване и вредни вещества, като 
алкохол и отрови. Максималната стойност го прави абсолютен 
господар на собственото му тяло, а оценка 1 - не особено навикнал 
на такива неща. 


Страст: Това специфично качество влияе както на смелостта и 
решителността на твоя герой, така и на чара му. Ако имаш оценка 5, 
той е готов с жар да се хвърли във всяко ново начинание, а 
минималната оценка прави героя ти по-скоро хладнокръвен. 


Ето едно примерно разпределение: 
Сила: 3 

Бързина: 5 

Сръчност: 1 

Издръжливост: 2 

Страст: 4 


Умения 

Уменията на героя ти също са пет. Оценките им се определят по 
същия начин, с една важна разлика - ще можеш да ги променяш в 
течение на играта. Дори при това положение обаче никоя от тях не 
може да надхвърля максималната стойност 5. 


Фехтовка: Най-важното умение на Зоро, което тук се определя с 
обща оценка. От нея ще зависи по-нататъшното развитие на героя ти 
като майстор на шпагата и специализираните му оценки. Ако имаш 5, 
това означава доста голям опит в уличните боеве, а оценка 1 прави 
героя ти почти пълен начинаещ. 

Боравене с камшик: Това впечатляващо умение понякога дава 
чудесни възможности за обезоръжаване на противника или 
преминаване над опасни места с помощта на > камшика. 
Максималната оценка означава, че можеш да улучиш муха на гърба 


на кон, без да докоснеш кожата му; ако имаш оценка 1, камшикът не 
ти се подчинява особено. 


Езда: В това умение влизат три неща - способността да се 
разбираш с конете, да ги яздиш бързо и уверено и да изпълняваш 
някои елементарни трикове на седлото. Ако имаш оценка 5, за теб 
ездата няма тайни; ако имаш минимална оценка, сравнително 
спокойно можеш да се придвижваш от едно място на друго на гърба 
на кон, ако не тича много бързо. 


Ръкопашен бой: Способноста да използваш юмруците и 
ритниците си, както и някои по-специални хватки. Ако имаш 
максималната оценка, при обичайни обстоятелства с лекота можеш 
да се справиш с половин дузина противници; ако имаш оценка 1, не 
си голям бияч. 

Стрелба: Познаване на огнестрелните оръжия (пистолети и 
мускети) и точното им използване. Освен това, в тази оценка влиза и 
умението ти да хвърляш ножове. Оценка 5 те прави отличен стрелец, 
а минималната оценка ти е достатъчна, за да заредиш, да насочиш и 
да стреляш без особени надежди за крайния резултат. 


Ето примерното разпределение: 
Фехтовка: 5 

Боравене с камшик: 2 

Езда: 4 

Ръкопашен бой: 3 

Стрелба: 1 


Шпага 
Тези графи от Дневника засега остават празни. Ще ги попълниш по- 
късно, когато се заемеш с обучението си по фехтовка. 


Провеждане на схватка 

В тази книга има три вида схватки: 

Ръкопашна схватка 

Противникът ти има определен брой точки Живот, Ръкопашен бой, 
Сила и Издръжливост. Удар се нанася по следния начин: 


е Събираш Шанса с точките за Ръкопашен бой за двамата 
противници; противникът с по-голям сбор печели този удар. 

е Събираш същия Шанс с точките за Сила и изваждаш точките за 
Издръжливост на ударения от този сбор. 

е Полученото число се изважда от точките Живот на ударения 
противник. 


Схватка с шпаги 

Противникът ти има определен брой точки Живот, Фехтовка, 
Бързина, Сръчност, Сила и Издръжливост. Удар се нанася по следния 
начин: 

е Събираш Шанса с точките за Фехтовка за двамата противници; 
противникът с по-голям сбор печели този удар. 

е Събираш същия Шанс с точките за Сръчност, Бързина и Сила и 
изваждаш точките за Издръжливост на ударения от този сбор. 

е Полученото число се изважда от точките Живот на ударения 
противник. 


Дуел 


Противникът ти има определен брой точки Живот и пълен набор 
оценки за Шпага. 

е Пръв нанася удар противникът с по-голяма оценка за Финт. Ако 
оценките са еднакви, редът се определя от Шанса. 

е Всеки от противниците нанася по три удара, след което идва ред 
за ответна серия. Два от тях са ударите (Пронизващ или Сечащ) с по- 
голяма оценка, а третият задължително е по-слабият удар. Силата на 
всеки удар се определя от сбора на съответната оценка и Шанса. 

е Разликата между силата на удара и оценката за Блок на 
защитаващия се противник се изважда от неговите точки Живот. 

е Разликата в оценките за Трикове на двамата противници дава 
броя на възможностите за прекъсната серия. В такива случаи 
атакуващият противник има право само на първия удар от своите 
три, след което идва ред на ответната атака. 


ОБЩИ ПРАВИЛА: 


1. Схватката приключва, “когато един от противниците 
стигне до нула точки Живот (освен ако текстът не изисква 
друго). 

2. Ако се биеш с няколко противници > едновременно, 
разменяш по един удар с всеки от тях последователно. 


Кодови думи 

Кодовите думи са ми необходими, за да знам какво решение си 
взел в даден момент. Записвай ги винаги когато в текста има 
указание за това. 


Избор на герой 
Можеш да избереш един от следните петима герои: 


ХОСЕ ВАЛДЕС 

Двайсет и две годишен мексиканец с неизвестни родители, 
отгледан от катун странстващи цигани. Хосе е прекарал живота си в 
крадене на коне, отбягване на закона и преследване на сеньорити - 
трите неща, които му носят най-голямо удоволствие на този свят. Ако 
го избереш, можеш да си запишеш оценка 5 за Езда, независимо 
каква е била преди това. Заедно с този подарък върви и кодовата 
дума „шпора”. 


ДИЕГО ПОНСЕЛА 

Той е на двайсет и пет и е роден в Испания, но преди четири 
години е дошъл в Мексико, пътувайки нелегално в един търговски 
кораб. Улиците на Мадрид са му осигурявали чудесно препитание, 
защото професията му е да краде кесии и портфейли по начини, 
един от друг по-изобретателни и нагли. Ако избереш Диего, запиши 
си максимална оценка за Сръчност и кодовата дума „кесия”. 


МИГЕЛ ТИМОНЕДА 

Двайсет и седем годишен мексиканец, който от известно време е 
страшилище за > търговските кервани и пощенските > каруци. 
Специалността му са въоръжените обири, при които охраняващите 


войници биват намирани завързани за някое дърво по бели гащи. 
Ако избереш него, получаваш максимална оценка за Стрелба и 
кодовата дума „кама”. 


АНТОНИО МАРТИНЕС 

Този ловък крадец е на двайсет и три години и е роден в 
Барселона, но преди три години е бил принуден да напусне Испания, 
за да не бъде заловен и обесен. Причината за това е бил поредният 
му ловък обир. Антонио специализира в използването на въжета за 
катерене и проникване през прозорци и тавански капандури. Ако го 
избереш, запиши си 5 точки за Издръжливост и кодовата дума 
„кука”. 


ЕМИЛИО ВАРГАС 

Той е на двайсет и четири и славата му на непобедим, 
безскрупулен бияч се носи из кръчмите на цяло Мексико. Не е нужно 
да се казва, че това му създава много врагове. Ако избереш Емилио, 
запиши си максимална оценка за Ръкопашен бой и кодовата дума 
„петел”. 


Когато приключиш, запиши името на избрания от теб герой в 
Дневника заедно със съответната Кодова дума и започни играта. 


7. 


- Карамба! - извикваш с все сила и се спускаш в луд бяг по 
палубата, преследван от десетина яки моряци. 

Търговската шхуна „Есперанса”, закотвена в пристанището на Санта 
Растра, леко се поклаща под краката ти, когато прескачаш няколко 
бали с въжета и хукваш към кърмата. Няма съмнение, че ако те 
хванат, мъжагите от екипажа на кораба светкавично ще те обесят на 
главната мачта, както повелява суровият закон на морето. Крадците 
са неприятна пасмина, но за съжаление ти си точно от тях. 

Ще се опиташ да прескочиш на кея, за да се смесиш с тълпата на 
пристанишето - на 266. 

Ще се покачиш на някоя от мачтите - на 144. 

Ще скочиш през борда на кораба в пристанищните води - на 31. 


2, 


Налагаш си да обърнеш глава и със силни движения се отправяш 
към кея, от който те делят десетина метра мръсна пристанищна 
вода. Чувстваш с тила си как морякът вдига пистолета си и 
внимателно се прицелва в главата ти и усилено си повтаряш, че 
шансът му да те улучи, докато се поклащаш между вълните, 
всъщност е доста малък. Имаш време за кратка, но съдържателна 
молитва към Дева Мария, преди да натисне спусъка. 

Опитай Шанса си! 

От 1 до 4 - мини на 3. 

Пет или шест - прехвърли се на 264. 


3. 


Сърцето ти пропуска един удар, когато пистолетът изтрещява, 
после куршумът просвистява опасно близо до главата ти, отскача от 
водната повърхност и се забива в каменната стена на кея. Сподавял! 
облекчената си ругатня и бързо се изкатерваш на сушата, преди 
едноокият стрелец да има време да зареди отново. После хукваш 
към пристанището с цялата скорост, на която са способни 
разтрепераните ти колене. 

Мини на 13. 


4. 


Бутваш дървената врата и усмивката ти замръзва, когато един от 
мъжете в голямата трапезария обръща глава, за да погледне 
новодошлия. Веднага разпознаваш лицето му с малките злобни 
мустачки и липсващите два предни зъба, които собственоръчно си 
избил преди година. Бързо се оглеждаш и откриваш, че и останалите 
пройдохи от свитата му са в странноприемницата. 

- Розарио Инсибил! - възкликваш с престорена радост. 

- Най-после се срещаме, мучачо - изръмжава Розарио и от тона му 
става ясно, че боят няма да се размине. - Цяла година чакам този 
миг! 

Той със замах строшава бутилката, която държи, право по средата 
на челото си и се надига от стола. Изглежда, наистина се е подготвял 
за отмъщение, защото и без това едрите му мускули сега са направо 
огромни. Няколко от хората му също се изправят от масите. 

Ако искаш да му напомниш, че честта изисква от него да се 
изправите сами един срещу друг, мини на 23. 

Ако предпочиташ да използваш миговете преди сблъсъка, за да 
извикаш на съдържателя на странноприемницата да изведе 
останалите гости на по-безопасно място, иди на 14. 


5. 


Скачаш високо във въздуха, замахваш с все сила и стоварваш 
бутилката върху темето на Розарио. Стъклото се строшава с пукот и 
парчетата се разхвърчават из цялото помещение. Противникът ти се 
залюлява за миг и разтърсва глава. После отново те фокусира и те 
посочва с пръст, докато изпускаш остатъка от бутилката: 

- Това не беше честно, мучачо. 

Няма накъде. Отбележи, че противникът ти е загубил 4 точки 
Живот и продължи на 24. 


6. 


Съдържателят на „Сонора” уплашено отскача назад, когато се 
обръщаш към него. Търговците, скупчени в единия ъгъл, те гледат 

подозрително. Няма съмнение, че за тях ти си още един бандит, 
който трепе хората по пътищата. 

Ако искаш да напуснеш странноприемницата, мини на 142. 

Ако все пак държиш да обядваш тук, върви на 32. 


7. 


- Да не се казвам Хосе Валдес, ако не открадна този кон! - 
възкликваш пламенно. 

Веднага се заемаш да приведеш в действие плана си и пристъпваш 
към жребеца, който стреснато изцвилва и се вдига на задните си 
крака. Бързо се оглеждаш и с огромно неудоволствие забелязваш 
двама мексиканци с жълти пончос и армейски пушки, които са 
изникнали на хълма и те гледат изпод вежди. 

- По дяволите! - изругаваш и се обръщаш, за да побегнеш. 

- На място, крадецо! - извиква силно единият и добавя сочна 
ругатня. - Ще те надупча, преди да си направил и две крачки! 

Ако си склонен да му вярваш, остани на място - на 303. 

Ако предпочиташ да се измъкваш, бягай на 276. 

Ако решиш да рискуват и се метнеш на избрания от теб кон, за да 
избягаш с него, очаква те 26. 


8. 


Безкомпромисно овладяваш черния жребец, вкопчваш пръсти в 
гривата му и го ритваш в хълбоците с все сила. Животното скача 
напред като стрела, а мексиканците шумно изругават и свалят 
пушките си. Изкикотваш се и подкарваш коня по билото на 
отсрещния хълм, като разгонваш малко стадо кротко пасящи кобили. 
Правилно предположи, че пазачите на конете няма да рискуват да 
застрелят това животно. 

Заобикаляш конюшните в широка дъга и оставяш имението на дон 
Ернесто де Луна зад гърба си. Евентуалните ти преследвачи нямат 
никакъв шанс пред невероятния кон, който си откраднал. 

Когато доближаваш Пуебло Енканто, решаваш веднага да се 
разделиш с коня, преди изпратените от ядосания собственик хора да 
те спипат. Една голяма крайпътна странноприемница предлага 


конюшнята си заедно с храна за животните за неограничено време 
на цената от 1 реал. 

Ако повериш коня си на странноприемницата, запиши кодовата 
дума „вихър”. 

Ако цената ти се струва солена, можеш да рискуваш да спънеш 
коня на някоя поляна край града, като се надяваш да си го намериш 
по-късно - запиши кодовата дума „ураган”. 

Ако предпочиташ да го натириш обратно към фермата на дон 
Ернесто и да забравиш за цялата конска история, просто продължи 
играта. 

И втрите случая минаваш на 321. 


9. 


С бърза крачка прекосяваш Санта Растра и се отправяш на север, 
докато слънцето е все още ниско над западния хоризонт. До 
планините Сиера Ендиаблада има осем часа път пеша и ти 
пресмяташ, че до вечерта можеш да бъдеш в прохода Пасо 
Пасифико, където да пренощуваш. 

Скоро става горещо, а прашният път продължава все на север, към 
далечните сини възвишения. Вече започваш да се чудиш защо не 
срещаш други пътници, когато забелязваш голям търговски керван в 
далечината. 

Ако искаш да се скриеш край пътя и да изчакаш преминаването му, 
обърни на 322. 

Ако не виждаш причина да правиш подобно нещо, върви на 19. 


10. 


След четвърт час събираш сили да се изправиш отново и със 
съмнение оглеждаш въжетата, с които са те омотали около дървото. 
Ръцете ти са завързани една за друга на китките, а ти си прегърнал 
дебелия дънер. Краката ти са свободни. Поемаш си дъх и напрягаш 
мускули в опит да се освободиш. 

Имаш право на три опита да направиш 9 точки от Страст и Шанс. 

Ако успееш, мини на 155. 

Ако не достигнеш този сбор, обърни на 69. 


11. 


Отправяш кратка, но съдържателна молитва към Дева Мария и се 
засилваш право към края на кърмата. Сърцето ти забива учестено 
при перспективата да се подхлъзнеш точно сега на мокрите дъски на 
палубата, но за щастие това не става и ти с все сила се оттласкваш от 
ръба на борда. 

Ако сборът от Силата, Сръчността и Шанса ти е девет или повече, 
мини на 165. 

Ако е по-малък от това число, прехвърли се на 30. 


12. 


По-добре да загубиш в бой, отколкото да висиш на мачтата като 
препариран папагал, докато някой от моряците все пак те улучи с 
пистолет и те свали оттам по бързия начин. Събираш сили и 
извикваш дръзко: 

- Дръжте се, ако сте мъже! Слизам! 

Няколко от моряците шумно се разкикотват, а мургавият мъж с 
превръзката се усмихва и отпуска пистолета си. Няма как, ще трябва 
да изпълниш заканата си. С огромна неохота се свличаш по такелажа 
и стъпваш на палубата, като оглеждаш наобградилите те мъжаги. 
Озърташ се, но от единствената ти надежда - тесен дървен трап към 
пристанищния кей - те делят неколцина намръщени моряци, които 
удрят юмруците си един в друг. Преди да измислиш още някое 
предизвикателство, най-близкият извиква заплашително и скача 
отгоре ти. 

Очаква те Ръкопашна схватка с шестима противници. Ето данните 
им: 
Първи моряк - Живот 10, Ръкопашен бой 3, Сила 2, Издръжливост 3. 
Втори моряк - Живот 8, Ръкопашен бой 2, Сила 3, Издръжливост 3. 
Трети моряк - Живот 8, Ръкопашен бой 3, Сила 2., Издръжливост 3. 
Четвърти моряк - Живот 7, Ръкопашен бой 1, Сила 4, Издръжливост 4. 
Пети моряк - Живот 7, Ръкопашен бой 2, Сила 3, Издръжливост 4. 
Шести моряк - Живот 6, Ръкопашен бой 3, Сила 2, Издръжливост 5. 

Ако победиш, можеш да продължиш на 274. 

Ако загубиш, прехвърли се на 175. 


13. 


Докато се смесваш с шарената тълпа по кейовете на пристанището, 
често се озърташ и забелязваш няколко от моряците, които се 
опитват да те последват, но след минута се отказват. Изчакваш 
известно време и едва тогава излизаш от прикритието на някакви 
бъчви с неизвестно съдържание, след което с по-спокойна крачка се 
отправяш към централната част на Санта Растра. Минувачите се 
разделят пред теб, когато виждат намръщеното ти лице и искрите, 
хвърчащи от очите ти. 

Има защо да си ядосан. Възлагаше сериозни надежди на този удар, 
а от него не излезе нищо. Още щом разбра за пристигането на 
търговската шхуна на капитан Едмундо Алфаро в пристанищния град, 
умът ти започна да чертае планове за нападение. Славата на капитан 
Алфаро го предшества в сенчестите среди и ти не се съмняваш, че 
нечестната му търговия с индианците в Южна Америка е напълнила 
ковчежето му със злато. За твое нещастие, моряците на Алфаро те 
спипаха, преди да сложиш ръка на въпросното ковчеже. 

Шумно се изплюваш в една тъмна пресечка, откъдето долита 
възмутен крясък, и продължаваш по пътя си. По-лошото тепърва 
предстои. Капитан Алфаро е известен с отмъстителността си. Сигурен 
си, че хората му незабавно ще започнат да те издирват под дърво и 
камък в Санта Растра, за да се разправят с крадеца, дръзнал да 
посегне на имуществото му. Поне наистина да беше откраднал нещо. 

Без да забавяш крачка, потъркваш наболата си брада. Какво да 
предприемеш? 

Можеш да напуснеш Санта Растра и да поемеш на юг покрай брега 
към Пуебло Енканто, за да се отдалечиш от евентуалните си 
преследвачи - на 146. 

Ако предпочиташ планините пред крайморските пейзажи, можеш 
да поемеш на север по Големия Северен път към Сиера Ендиаблада 
със същата цел - на 9. 

Ако смяташ, че можеш да се скриеш най-добре в големия град, 
можеш да останеш в Санта Растра - на 133. 


14. 


- Амиго! - извикваш на пълничкия, крайно изплашен съдържател. - 
По-добре изведи гостите си оттук! 

Няколкото търговци в трапезарията не чакат втора покана. Самият 
съдържател бързо ги > последва, понесъл > единствената си 
скъпоценност: голямо стенно огледало. Доволен от себе си, се 
обръщаш към Розарио и откриваш, че той вече се хвърля към теб. 

Запиши си кодовата дума „галант” и продължи на 24. 


15. 


Опираш коляно в гърба на проснатия по корем Розарио и 
промушваш блестящото острие на камата под гърлото му, като 
гледаш заплашително към най-близкия бандит. 

- Назад! - изръмжаваш и той с неохота отстъпва една-две крачки. - 
Хвърлете ножовете! - нареждаш. - Иначе, кълна се в Санта Ана, ще го 
заколя като кокошка! 

Закоравелите бандити се споглеждат и с трясък пускат ножовете си 
на пода. Изправяш се, колкото да изриташ оръжията до стената, 
после им махваш с камата на Розарио: 

- Изнесете го оттук. И не забравяйте, че ще убия първия, който 
влезе обратно в „Сонора”. 

Брадясалите мъже с усилие извличат отпуснатото тяло на 
противника ти навън и затварят вратата зад гърба си. Едва тогава си 
позволяваш да въздъхнеш с облекчение и да хвърлиш ножа при 
останалите. 

Ако имаш кодовата дума „талант”, мини на 25. 

Ако не си я записал, обърни на 6. 


16. 


Продължаваш да крачиш през царевичните ниви, които покриват 
тази част на Алта Калифорния, и късно следобед навлизаш в 
хълмиста местност, където царевицата отстъпва място на буйна 
зелена трева. По поляните пасат големи стада черни и кафяви коне, а 
когато се изкачваш на билото на първия хълм, виждаш прочутите 
конюшни на дон Ернесто де Луна. 


Този богаташ притежава около хиляда коня за разплод от 
собствена порода, с които ежегодно снабдява почти всички пазари 
за ездитни и товарни животни в този край на Мексико. Излишно е да 
се споменава, че е неприлично богат. Слуховете твърдят, че 
състоянието му възлиза на милиони реали, което почти го изравнява 
с богатството на диктатора Луис де Муерто. За щастие дон Ернесто 
има славата на строг, но справедлив управител на земите, животните 
и хората си. 

Намираш пътеката, водеща надолу по хълма, и се отправяш по нея, 
като с пълни гърди вдишваш ухаещия на свежа трева въздух. 

Ако имаш кодовата дума „шпора", мини на 262. 

Ако не си я записал, продължаваш на 140. 


17. 


Преди вторият пазач да успее да стреля, вече тичаш между 
изплашените кобили, колкото ти държат краката. Както правилно си 
предположил, мексиканците не рискуват да употребят пушките си, за 
да не пострада някое от животните, така че скоро преваляш билото 
на следващия хълм с добра преднина и се озоваваш в относителна 
безопасност. Продължи на 140. 


18. 


- Чудесно конче - казваш и го потупваш по муцуната, като с усилие 
потискаш импулса си да се метнеш на гърба му и да го пришпориш 
като вятъра. 

- Ей, какво правиш там? - проехтява силен глас зад гърба ти. 

Невинно се обръщаш и виждаш двама мексиканци с жълти пончос 
и армейски пушки, които са изникнали на билото на хълма и те 
гледат подозрително. 

- Нищо - извикваш в отговор и отдръпваш ръката си от коня. - 
Просто се радвах на великолепното животно на дон Ернесто! 

- По-добре си върви по пътя! - посъветва те единият. 

- Това и ще направя! Приятен ден! 

Обръщаш се и сумерена крачка се заизкачваш по отсрещния хълм, 
като ругаеш под носа си. Продължи на 140. 


19. 


Продължаваш спокойно по пътя, докато керванът от десетина 
тежко натоварени каруци, теглени от по два коня, се бъхти в жегата 
по посока на Санта Растра. Не след дълго се доближавате толкова, че 
вече можеш да различиш лицето на водача му. 

Ако си записал кодовата дума „кама”, продължи на 330. 

Ако я нямаш в Дневника, иди на 306. 


20. 


Хукваш покрай каруците, като се прикриваш от спорадичните 
изстрели на охраняващите войници, и едва когато почти стигаш до 
края на кервана, светкавично прекосяваш откритото пространство на 
пътя, преследван от забиващи се в земята около краката ти куршуми, 
и се хвърляш между дърветата. Спираш за миг, за да си поемеш дъх, 
и едва сега усещаш остра болка в рамото, където е попаднал един от 
куршумите. 

Отбележи си загубата на 8 точки Живот. 

Чуваш зад себе си крясъците на Рафаел Идалго, който заповядва на 
войниците да продължават преследването. Какво ще предприемеш? 

Продължаваш да бягаш с все сила - на 205. 

Скриваш се зад някое дърво - на 40. 


21. 


Не си изминал и пет метра, когато рязко се подхлъзваш и с вик 
политаш обратно към палубата. 

Отбележи загубата на 4 точки Живот. 

Тежко се стоварваш на дъските и с ругатни скачаш на крака, защото 
моряците вече се събират около теб. Озърташ се, но от единствената 
ти надежда - тесен дървен трап към пристанищния кей - те делят 
неколцина намръщени моряци, които удрят юмруците си един в 
друг. 

Очаква те Ръкопашна схватка с шестима противници. Ето данните 
им: 

Първи моряк - Живот 10, Ръкопашен бой 3, Сила 2, Издръжливост 3. 
Втори моряк - Живот 8, Ръкопашен бой 2, Сила 3, Издръжливост 3. 


Трети моряк - Живот 8, Ръкопашен бой 3, Сила 2, Издръжливост 3. 
Четвърти моряк - Живот 7, Ръкопашен бой 1, Сила 4, Издръжливост 4. 
Пети моряк - Живот 7, Ръкопашен бой 2, Сила 3, Издръжливост 4. 
Шести моряк - Живот 6, Ръкопашен бой 3, Сила 2, Издръжливост 5. 
Ако победиш, можеш да продължиш на 274. 
Ако загубиш, прехвърли се на 175. 


22. 


С няколко замаха достигаш каменния кей и понечваш да се 
издърпаш върху него. Опитният стрелец на борда на търговската 
шхуна избира точно този момент, за да натисне спусъка, и куршумът 
се забива в незащитения ти гръб. Изохкваш и падаш обратно във 
водата. Съзнанието те напуска още преди да потънеш, после тялото 
ти бавно се спуска към дъното на пристанището, обгърнато в червен 
облак кръв. 


КРАЙ 


23. 


- Разбира се - изръмжава Розарио и махва на хората си, които с 
неохота сядат. - Приготви се за среща с роднините си, мучачо! 

После рязко блъсва стола си встрани и пристъпва към теб със 
заплашително вдигнати юмруци, всеки от които е голям колкото 
стандартно гюле. 

Можеш да се огледаш за някакво импровизирано оръжие - на 39. 

Ако предпочиташ честния двубой с юмруци, върви на 24. 


24. 


Розарио изминава последната крачка, която го дели от теб, 
присвива очи и замахва с мощно кроше, което заплашва да отнесе 
главата ти. Шмугваш се под него и забиваш юмрук в корема му. 
Сякаш блъсваш тухлена стена. Зяпваш и понечваш да отстъпиш, но 
противникът 

ти с весел рев те сграбчва за раменете и те повдига във въздуха. 

Очаква те трудна Ръкопашна схватка. 


Розарио Инсибил: Живот 24, Ръкопашен бой 3, Сила 5, 
Издръжливост 5. 

Ако победиш, премини на 261. 

Ако загубиш схватката, очаква те 36. 


25. 


- Спасение! - извиква възторжено съдържателят на „Сонора” и 
нахълтва обратно в трапезарията, следван по петите от стреснатите 
си гости. - Макар и сам, този доблестен странник се справи с цяла 
тълпа противници и спаси заведението ми от ужасните бандити на... 

- Розарио Инсибил - подсказваш и се тръшваш на един стол. 

- Точно така! - възкликва пълничкият чичко. - Поръчай каквото 
искаш, амиго! Днес „Сонора” ще работи за теб! 

Отбележи си факта, че консумацията ти е безплатна, и премини на 
222. 


26. 


Правиш две бързи крачки и се мяташ на неоседлания черен 
жребец, който отново се вдига на задните си крака. 

Ако сборът от Ездата и Шанса ти е 9 или повече, мини на 8. 

Ако е по-малък от това число, върви на 263. 


27. 


Отброяваш монетите в ръката й и Лола небрежно ги прибира в 
малка кесия, която отново пуска в деколтето си. После ти махва към 
една врата в дъното на помещението, в която е забит нож: 

- По-добре влизай направо там, защото тук може да стане 
напечено. Стаята ти е третата отляво. 

Прекосяваш тъмния коридор, като избягваш да се вслушваш в 
шумовете зад първите две врати, и влизаш в малката си стая. Таванът 
е толкова нисък, че не можеш да се изправиш в цял ръст, но за 
сметка на това вътре има само едно легло - възкъс, покрит с плетена 
рогозка нар. 

След няколко минути Лола безцеремонно отваря вратата на стаята 
ти, без да почука, оставя на пода до леглото един поднос с хляб, 


пушено месо и кана бира и ти пожелава лека нощ. Лакомо поглъщаш 
храната и се просваш на нара с дрехите. Сънят идва мигновено. 
Продължи на 345. 


28. 


Рязко сменяш посоката и се затичваш по билото на отсрещния 
хълм. Ако успееш да го превалиш, ще бъдеш в безопасност. 
Задъхано тичаш все по-нагоре... 

Отново опитай Шанса си! 

Ако числото е от 1 до 4, мини на 149. 

Ако е 5 или 6, продължи на 304. 


29. 


Примирено вдигаш ръце и първите двама войници смушкват 
конете си, за да те доближат. 

Няколко минути по-късно вече си здраво завързан за едно от 
крайпътните дървета с гръб към кервана, а панталоните ти са 
смъкнати до коленете. Рафаел Идалго се усмихва жестоко: 

- Точно така. Прекарах в това положение цял ден, преди да 
пристигнат войници от близкия град и да ме освободят. Не искам да 
ти се случва подобно нещо, затова ще ти дам шанс да напуснеш това 
място по-бързо. 

Правилно се досещаш, че начинът на отпътуване няма да е от най- 
здравословните, и запазваш гордо мълчание. Без повече разяснения 
сеньор Рафаел махва на войниците си и се отдалечава на безопасно 
разстояние от теб. С мъка извръщаш глава и преглъщаш тежко, 
когато откриваш, че четирима ездачи са подредени в редица и са 
насочили пистолетите си към теб. 

- Готови... - нарежда отмъстителният търговец. - Огън! 

Опитай Шанса си. 

Ако числото случайно е шестица, мини на 323. Ако е всяко друго 
число, очаква те 150. 


30. 


За миг увисваш Във въздуха над ивицата тъмна вода, разделяща 
кея от кораба, после гравитацията решително се намесва в твоя 
вреда и ти пльосваш във водата на крачка от заветната цел. Бързо се 
оглеждаш и с ужас откриваш, че един от моряците се е покачил на 
кърмата и насочва към теб дълъг ръждив пистолет. За щастие 
инстинктът ти за самосъхранение се намесва навреме. 

Мини на 37. 


31. 


Без да губиш време в излишно планиране, се затичваш към по- 
близкия край на палубата, стъпваш на ниския дървен борд и смело 
скачаш в пристанищните води. Чуваш зад гърба си виковете на 
моряците, които се струпват на борда, и за миг обръщаш глава. 
Гледката не е особено успокоителна - един от тях, мургав обветрен 
мъж на средна възраст с превръзка на едното око, старателно 
зарежда дълъг пистолет и го насочва към теб. 


Ще заплуваш по-бързо към кея, за да изпревариш изстрела - на 
143. 

Ще се гмурнеш под кораба и ще изплуваш от другата страна - на 37. 

Ще продължиш да плуваш към сушата, без да обръщаш внимание 
на опасността - на 2. 


32. 


- Няма страшно - успокоително вдигаш ръце, без да ставаш от стола 
си. - Аз съм просто един изморен пътник, който иска да се нахрани в 
чудесната ти странноприемница. 

Съдържателят измърморва нещо и с жест подканя гостите на 
„Сонора” да се върнат по местата си. Нормалният ритъм на живота в 
крайпътния хан продължава. 

Запиши кодовата дума „глоба” и обърни на 222. 


33. 


Куршумът със свирене разцепва въздуха и ти изкрещяваш, след 
което се претъркаляш по тревата, стискайки крака си. 

Отбележи загубата на 4 точки Живот. 

Инерцията те изправя на крака и ти закуцукваш нататък. 
Облекчението ти от факта, че раната ти е повърхностна, се 
компенсира от изгубеното време. Вторият пазач вече се е прицелил, 
за да опита късмета си на стрелец. Като се има предвид нравът на 
местните хора, вероятно дори са успели да се обзаложат кой ще те 
улучи пръв. 

Отново опитай Шанса си! 

Ако числото е Т или 2, мини на 304. 

Ако е 3 или повече, продължи на 149. 


34. 


Хукваш покрай каруците, като се прикриваш от спорадичните 
изстрели на охраняващите войници, и едва когато почти стигаш до 
края на кервана, светкавично прекосяваш откритото пространство на 
пътя, преследван от забиващи се в земята около краката ти куршуми, 
и се хвърляш между дърветата. Продължаваш да тичаш в гъстия 


храсталак, все по-далеч от кервана, и чуваш зад себе си крясъците на 
Рафаел Идалго. Войниците пришпорват конете си и навлизат в 
горичката след теб, без ни най-малко намерение да прекратят 
преследването. Какво ще предприемеш? 

Продължаваш да бягаш с все сила - на 205. 

Скриваш се зад някое дърво - на 225. 


35. 


Предпазливо бутваш вратата и влизаш в ниското опушено 
помещение, зле осветено от няколко изпотрошени газени фенера на 
стените. Никой не ти обръща внимание, защото повечето хора в 
странноприемницата вече са мъртвопияни, а останалите енергично 
пропиляват заплатите си на карти и зарове. Доколкото можеш да 
прецениш, посетителите са моряци от търговските кораби, които 
спират да напълнят трюмовете си в Пуебло Енкантадо. 

Оглеждаш се за някой, когото да попиташ за места и вечеря, и 
погледът ти спира на висока испанка със смолисточерна коса и 
блестящи очи, която предизвикателно го задържа. Облечена е в 
аленочервена рокля с дълбоко деколте, което разкрива прелестите 
на мургавата й кожа, а по ръцете й блестят множество златни 
пръстени. 

- Добър вечер, сеньора - казваш накрая, леко прегракнал. 

- Аз съм Лола, собственичката на тази странноприемница - отвръща 
тя. - Престоят за една вечер тук заедно с вечерята и кана вино струва 
двадесет песети. Имаш ли толкова? 

Ако отговорът ти е положителен, мини на 27. 

Ако нямаш или не искаш да платиш тази цена, иди на 329. 


36. 


Розарио като че ли вечно може да продължава да понася ударите 
ти, без да помръдне от мястото си. Същото обаче изобщо не важи за 
теб. Едно особено мощно кроше те запраща назад с такава сила, че 
се блъсваш в стената и се свличаш надолу по нея с разсеяна 
физиономия. 


Преди да успееш да се свестиш, едрият ти противник се хвърля 
върху теб и започва да те налага като ковач, без ни най-малко 
намерение да спре, преди да те е пречукал. Миналото понякога ни 
изненадва неприятно. 


КРАЙ 


37. 


Поемаш си дълбоко дъх и се гмурваш, ритайки силно с крака към 
повърхността на водата. След няколко мощни движения грапавият 
силует на кораба изплува пред очите ти от синия полумрак. 
Потискаш импулса си да изплуваш възможно най-бързо и 
запълзяваш надолу по покритото с миди дърво към кила на шхуната, 
за да преплуваш под нея. Ударите на сърцето ти започват да отекват 
вушите, когато се потапяш по-надолу. 

Ако сборът от Издръжливостта и Шанса ти е 8 или повече, премини 
на 301. 

Ако е по-малък от това число, очаква те 145. 


38. 


С трясък се стоварваш на палубата от петнадесет метра височина с 
такава сила, че едва не пропадаш в трюма през дебелите дъски. 
Моряците с викове се отдръпват от пътя на летящото ти тяло. 
Болката е незабавна и безмилостна. 

Отбележи загубата на 10 точки Живот. 

Предпазливо опитваш да се надигнеш и с огромна изненада 
успяваш да го направиш. Олюляваш се, с усилие фокусираш погледа 
си върху многобройните си противници и войнствено вдигаш ръце. 
Моряците се споглеждат изумено, свиват рамене и свиват обръча 
около теб, готови да довършат работата на гравитацията по костите 
ти. 

Очаква те Ръкопашна схватка с четирима противници. Ето данните 
им: 

Първи моряк - Живот 10, Ръкопашен бой 2, Сила 4, Издръжливост 3. 
Втори моряк - Живот 8, Ръкопашен бой 3, Сила 2, Издръжливост 3. 
Трети моряк - Живот 8, Ръкопашен бой 2, Сила 3, Издръжливост 3. 


Четвърти моряк - Живот 7, Ръкопашен бой 1, Сила 3, Издръжливост 4. 
Ако победиш, можеш да продължиш на 274. Ако загубиш, 
прехвърли се на 175. 


39. 


Интериорът на „Сонора” предлага обичайните за подобни места 
предмети с потенциал за използване като оръжия. Кое от тях ще 
избереш? 

Стол - на 223. 

Бутилка - на 141. 


40. 


Рязко скачаш встрани от пътеката между дърветата и светкавично 
се промушваш под бодливите храсталаци в основата на едно дърво, 
като стискаш зъби от одраскванията. Преди да успееш да си поемеш 
дъх, чуваш бавния тропот на копита току до себе си и се налага да го 
затаиш, за да не се издадеш. За съжаление дори това се оказва 
безполезно - кръвта от раната ти води право към укритието по 
изгорената от слънцето трева и минута по-късно един наблюдателен 
войник те води обратно към пътя с вдигнати над главата ръце. 

- Така... - процежда доволно водачът на кервана. -Завържете го! 

Няколко минути по-късно вече си здраво завързан за едно от 
крайпътните дървета с гръб към кервана, а панталоните ти са 
смъкнати до коленете. Рафаел Идалго се усмихва жестоко: 

- Точно така. Прекарах в това положение цял ден, преди да 
пристигнат войници от близкия град и да ме освободят. Не искам да 
ти се случва подобно нещо, затова ще ти дам шанс да напуснеш това 
място по-бързо. 

Правилно се досещаш, че начинът на отпътуване няма да е от най- 
здравословните, и запазваш гордо мълчание. Без повече разяснения 
сеньор Рафаел махва на войниците си и се отдалечава на безопасно 
разстояние от теб. С мъка извръщаш глава и преглъщаш тежко, 
когато откриваш, че четирима ездачи са подредени в редица и са 
насочили пистолетите си към теб. 

- Готови... - нарежда отмъстителният търговец. - Огън! 


Опитай Шанса си. 
Ако числото случайно е шестица, мини на 323. Ако е всяко друго 
число, очаква те 150. 


41. 


До вечерта достигаш планините Сиера Ендиаблада, които 
постепенно губят синия си цвят с приближаването ти и стават 
мътножълти от изгорената трева по склоновете. Скоро слънцето 
залязва и силуетът им става мрачен и по своему заплашителен. Леко 
се усмихваш, когато си припомняш как жителите на Алта Калифорния 
наричат най-големия планински проход - не Пасо Пасифико, 
„Мирния проход”, а Пасо Пасадо, „Проходът на миналото” Наистина 
доста пътници са останали в историята по тези места, при това по 
най-лесния начин. 

Забързваш крачка, за да преминеш през прохода в здрача, преди 
да е паднала нощта. Смяташ да пренощуваш от другата страна на 
планината, където има малко селце на животновъди. 

Вече си доста високо, когато някакво хлипане привлича 
вниманието ти. Присвиваш очи в полумрака и различаваш девойка 
със светли дрехи, която се е свила на един от крайпътните камъни. 

- Добър вечер, сеньорита - доближаваш я. - Какво се е случило? 

- Конят ми избяга - обяснява тя, след като те оглежда и се 
поуспокоява. - Не мога да продължа пеш през този опасен проход, не 
и през нощта. 

Ако искаш да й предложиш да се движите заедно, мини на 277. 

Ако предпочиташ да й помогнеш, като намериш коня й, върви на 
132. 

Ако смяташ да я оставиш да си реве и продължиш пътя си, отиваш 
на 68. 


42. 


-Какво ли не - отвръщаш мрачно и продължаваш предизвикателно: 
- Сбирщина от долни мръсници, които причакват нещастните 
пътници в Пасо Пасифико и ги обират до шушка, след което ги 
пращат навсякъде из Алта Калифорния, за да разнасят гнусната им 


слава. По правило нападат само леко въоръжени кервани или 
самотни пътници. 

- Си! - извиква Матео с блеснали очи и шайката му изревава 
дружно. - Нали ти казвах, Инес? Ще се омъжиш за най-известния 
разбойник в този край! 

Предпазливо се обръщаш към девойката в бяло, която отвръща на 
погледа ти и отново свива рамене. 

- Какво ще правим сега? - осведомяваш се, когато радостната 
глъчка позаглъхва. 

- Как какво? - Матео нетърпеливо щраква с пръсти. - Всички пари, 
веднага! 

За щастие в кесията ти има само пет песети в медни монети. 
Останалите ти пари, един златен реал и две сребърни монети по 
десет песети, са надеждно скрити в пазвата ти. 

Ако смяташ да му дадеш само кесията си, мини на 325. 

Ако не искаш да хитруваш, върви на 70. 


43. 


- Няма да се дам без бой! - изръмжаваш и отскачаш назад с 
вдигнати юмруци. 

- Твоя работа - свива рамене Матео и махва на хората си, които се 
нахвърлят отгоре ти. 

Очаква те грандиозна Ръкопашна схватка, която сам си изпроси. 
Ето данните на противниците ти: 

Матео - Живот 18, Ръкопашен бой 3, Сила 4, Издръжливост 3. 

Първи разбойник - Живот 15, Ръкопашен бой 3, Сила 3, 
Издръжливост 4. 


Втори разбойник - Живот 10, Ръкопашен бой 2, Сила 4, 
Издръжливост 3. 
Трети разбойник - Живот 9, Ръкопашен бой 2, Сила 2, 


Издръжливост 2. 

Четвърти разбойник - Живот 8, Ръкопашен бой 2, Сила 3, 
Издръжливост 3. 

Пети разбойник - Живот 11, Ръкопашен бой 3, Сила 2, 
Издръжливост 2. 


Шести разбойник - Живот 12, Ръкопашен бой 2, Сила 3, 
Издръжливост 3. 


Седми разбойник - Живот 9, Ръкопашен бой 2, Сила 3. 
Издръжливост 2. 
Осми разбойник - Живот 10, Ръкопашен бой 2, Сила 3, 


Издръжливост 4. 

Девети разбойник- Живот 4, Ръкопашен бой 1. Сила 1, 
Издръжливост 1. 

Десети разбойник -Живот 8, Ръкопашен бой 2, Сила 4, 
Издръжливост 3. 

Ако вземеш, че победиш, мини на 346. 

Ако загубиш схватката, отиваш на 265. 


44. 


Не след дълго достигаш малкото селце, жителите на което са 
изоставили традиционното си препитание - отглеждането на овце и 
кози - в полза на търговията и обслужването на пътниците, 
преминаващи през прохода Пасо Пасифико. В късната вечер 
повечето странноприемници са пълни, но все пак успяваш да 
намериш свободно легло н една съборетина, където за нощувката 
вземат цели 15 песети. 

(Ако нямаш толкова, обърни на 278.) 

Хапваш набързо от сухата храна, която ти предлагат, и потъваш в 
изнурен сън. 

Мини на 345. 


45. 


Извикваш от болка и падаш на земята, като стискаш крака си. 

Отбележи загубата на 6 точки Живот. 

Капитанът хладнокръвно издухва дима от дулото на пистолета си, 
прибира оръжието и дава заповед на войниците си. Те груба те 
изправят на крака, завързват ръцете ти зад гърба и те подкарват по 
улиците на Санта Растра. 

Обърни на 152. 


46. 


Катинарът шумно изшраква и се отваря. Без да губиш нито секунда, 
се измъкваш в коридора, изхвърчаваш през външната врата и 
потъваш в най-близката уличка, още 

преди пазачът на тъмницата да е успял да стане от пейката. 

Спираш да бягаш едва след няколко пресечки, за да не привличаш 
излишно внимание, и се отправяш към срещуположната част на 
града. 

Продължаваш на 311. 


47. 


Доня Елена е напълно права - макар да си опитен в призванието си 
на дребен разбойник, за предизвикателството на Зоро ще са ти 
нужни далеч по-големи умения. За щастие имаш цял месец за 
обучение и контактите си на жител на подземния свят, които ще ти 
помогнат да откриеш подходящите майстори. 

Мини на 168, за да започнеш обучението си. 


48. 


Не, това е „мистрия“. Върви на 153. 


49. 


Стисваш зъби и успяваш да надигнеш глава, за да откриеш с 
облекчение, че раната ти не е смъртоносна. 

Отбележи си загубата на 12 точки Живот. 

Войникът скача от коня си и се надвесва над теб, след което ти 
помага да се изправиш, за да те поведе обратно към пътя. 

- Това не е много добра идея - изръмжаваш, когато зърваш лицето 
на Рафаел Идалго. 

- Така... - процежда доволно водачът на кервана. -Завържете го! 

Няколко минути по-късно вече си здраво завързан за едно от 
крайпътните дървета с гръб към кервана, а панталоните ти са 
смъкнати до коленете. Рафаел Идалго се усмихва жестоко: 


- Точно така. Прекарах в това положение цял ден, преди да 
пристигнат войници от близкия град и да ме освободят. Не искам да 
ти се случва подобно нещо, затова ще ти дам шанс да напуснеш това 
място по-бързо. 

Правилно се досещаш, че начинът на отпътуване няма да е от най- 
здравословните, и запазваш гордо мълчание. 

Без повече разяснения сеньор Рафаел махва на войниците си и се 
отдалечава на безопасно разстояние от теб. С мъка извръщаш глава 
и преглъщаш тежко, когато откриваш, че четирима ездачи са 
подредени в редица и са насочили пистолетите си към теб. 

- Готови... - нарежда отмъстителният търговец. - Огън! 

Опитай Шанса си. 

Ако числото случайно е шестица, мини на 323. 

Ако е всяко друго число, очаква те 150. 


50. 


Вече превалящ хребета, когато луната изгрява зад гърба ти и 
осветява със сребърната си светлина скалите на Сиера Ендиаблада. 
За щастие не е пълнолуние, когато според местните легенди наоколо 
се навъртат всякакви свръхестествени създания. 

Може би въображението ти играе номера, но когато подминаваш 
една едва забележима пътечка, за миг зърваш сребрист отблясък в 
скалите от дясната ти страна. 

- Какво е това? - промърморваш на себе си и забавяш крачка. 

Ако искаш да отидеш и да провериш, мини на 172. 

Ако предпочиташ да продължиш по пътя си, за да достигнеш 
селцето час по-скоро, обърни на 44. 


51. 


Извикваш и скачаш към него. Това се оказва груба грешка, защото 
въпреки младостта си, войникът е изненадващо хладнокръвен и 
съсредоточено натиска спусъка. Изкрещяваш и се просваш обратно в 
тревата, пронизан от куршума. 

Опитай Шанса си! 

Четно - на 61. 


Нечетно - на 49. 


52. 


Рязко се обръщаш и хукваш през откритото пространство на 
складовете. Грегорио безмълвно измъква нещо от колана си, 
развърта го над главата си и го мята към теб. Чуваш свистенето и се 
обръщаш, но вече е късно - трите тежки стоманени топки, завързани 
за общ център н? 

здрави тънки въжета, омотават краката ти и ти се просваш по очи 
на земята. Болас, оръжието на аржентинските говедари. 

Наемникът спокойно те доближава, за да те довърши. Така и не 
успяваш да видиш лицето му. 


КРАЙ 


53. 


Без да обръщаш внимание на болката, бързо я обръщаш по корем 
и извиваш едната й ръка зад гърба. Продължавайки да се мята, 
младата жена успява да напъха пръстите на другата в устата си и 
пронизително изсвирва. Стреснато вдигаш глава, защото в същия миг 
от мрака наоколо се разнасят мъжки ругатни и шумът от съборени 
камъчета. Преди да успееш да се изправиш, вече си обграден от 
дузина брадясали планински разбойници. Един от тях пристъпва към 
теб с изваден нож и кисела физиономия: 

- Ставай от годеницата ми. Ръцете зад тила. 

Тежко преглъщаш и се подчиняваш. Инес също скача на крака, 
ядно изтупва бялата си рокля и отмъстително те изритва в пищяла. 

- Аз съм Матео, главатарят на тази банда - обажда се отново мъжът 
и засуква мустаците си. - Вероятно си чувал за нас. 

„Да” - на 42. 

„Не” - на 163. 


54. 

Промъкваш се през входа, без старата Алисия да те усети, и 
изкачваш на пръсти поскърцващите дървени стълбища до таванската 
си стая. След кратко тършуване из разхвърляната си стая откриваш 
кесията с 40 песети (седмичния наем за доня Алисия), преборваш се 
със съвестта си и се измъкваш от пансиона по същия начин, по който 
влезе. Сега имаш нужда от тези пари повече от хазяйката си. 

Върни се на 158 за нов избор. 


55. 
Напълно си прав. 
Обръщаш гръб на пещерата и поемаш обратно към основната 
пътека на Пасо Пасифико. Продължаваш на 44. 


56. 


Внимателно оглеждаш катинара на килията си. За щастие 
войниците не са те обискирали внимателно, така че иглата в колана 
ти още е на мястото си. Дали ще можеш да се справиш с ключалката? 

Имаш право на три опита, за да достигнеш сбор от Сръчност и 
Шанс, по-голям или равен на девет. 

Ако успееш, мини на 46. 

В противен случай се прехвърли на 166. 


57. 

Когато влизате в сянката на скалите, девойката изведнъж спира, 
пъхва пръсти в устата си и силно изсвирва. Веднага ще хукнеш 
обратно към пътя - на 62. Или просто ще я попиташ какво прави - на 
331. 

58. 

- Добре де - въздъхваш тежко. - Ще те потърся друг път. 

- Жив да си, амиго - казва Пепе и надига бирата си. Махваш му за 
сбогом и с бързи крачки продължаваш 

обиколката си из Санта Растра. Върни се на 158 за нов избор. 


59. 


Силният удар ти изкарва въздуха и ти се сгърчваш в ръцете на 
двама от войниците. Капитанът измъква пистолета си и с все сила те 
фрасва по тила с дръжката му, после изтупва ръцете си една в друга 
и повежда отряда по улиците на Санта Растра. Двама от по-едрите 
войници те влачат в ариергарда. 


Отбележи загубата на 3 точки Живот. 
Обърни на 152. 


60. 
- Точно така - кимва тя доволно. - Значи на теория го знаеш, но все 
още не си се научил да го прилагаш на практика. 
- Нещо такова - свиваш рамене. 
- Добре тогава - казва Мария и започва да обяснява. 
Запиши кодовата дума „куршум” и мини на 312. 


61. 


Стисваш зъби от болка и успяваш да надигнеш глава, за да 
откриеш, че раната ти е смъртоносна: куршумът е пронизал гърдите 
ти от лявата страна и сърцето ти бие все по-слабо. Войникът скача от 
коня си и се надвесва над :теб с доста разтревожена физиономия, но 
лицето му сякаш плава в мъгла. Преди да успееш да кажеш нещо, 
Мракът те покрива. 


КРАЙ 


62. 


Обръщаш се и с огромни скокове се отправяш обратно към пътя. 
Зад гърба ти се разнася шум от множество тежки крака по сипеите, 
силни ругатни и изстрел, но за щастие стрелецът не е особено точен 
в сгъстяващия се мрак и куршумът изсвирва по камъните покрай теб. 
Имаш добра преднина и когато след няколко минути най-сетне 


спираш и обръщаш глава, пътят зад теб е пуст. Без малко да се 
хванеш в капана. 


Продължаваш на 50. 


63. 


Обиколката ти из познатите дупки и кръчми в западната част на 
града не дава особени резултати. Все още е твърде рано и повечето 
от познатите ти спят в бърлогите си. Успяваш да откриеш единствено 
дребния контрабандист Пепе, който сънливо клюма над първата си 
за деня бира под сянката на едно дърво. 

- Ола, амиго! - поздравяваш го и здравата го тупваш то рамото. - 
Как си? 

- Не много добре - отвръща той кисело. - Работата хич не върви. 
Корсарите на Муерто здравата са затегнали крайбрежието. Като че 
ли няма да мога да ти върна онези пет реала. 

- По дяволите, Пепе! - възкликваш възмутено. - Мотаеш ме вече 
цели два месеца! 

Той вяло свива рамене. 

Ако искаш да го притиснеш, за да си вземеш парите, мини на 269. 

Ако решиш да го оставиш на мира, обърни на 58. 


64. 


- Каза ли си молитвата? - осведомява се дрезгаво той и вдига ръка. 

Ако сборът от Бързината и Шанса ти е 8 или повече, можеш да 
преминеш на 328. 

Ако е 7 или по-малко, иди на 279. 


65. 


Разбойникът улавя монетата, поглежда я за миг и прави знак на 
някого зад гърба ти. Преди да успееш да се обърнеш, тежък удар се 
стоварва в тила ти и ти рухваш в несвяст на камъните. 

Отбележи загубата на 2 точки Живот. 

Свестяваш се със солидно главоболие и когато опипваш дрехите си, 
откриваш, че разбойниците са намерили тайната ти кесия и са ти 
оставили само петте медни песети в пояса. Изругаваш и се надигаш, 
за да продължиш пътя си през прохода. 

Мини на 50. 


66. 


Без да каже нищо, Мария се обръща с гръб към мишената и 
небрежно я улучва по средата. 

- Не, не е това - казва после, без да обръща внимание на смаяната 
ти физиономия, и започва да обяснява. 

Мини на 312. 


67. 


- Това е гнусна лъжа! - казваш убедено. - Аз съм честен труженик! 

Капитанът на войниците не отвръща нищо, а просто махва на 
хората си, които те обграждат с насочени мускети. Двама от тях 
завързват ръцете ти зад гърба и отрядът те подкарва по улиците на 
Санта Растра. Обърни на 152. 


68. 


„Не на мене тия”, помисляш си. 

Млада жена, която пътува сама през Пасо Пасифико късно 
вечерта? Кон, който внезапно побягва от единствената пътека към 
почти отвесните скали наоколо? 

- Съжалявам, сеньорита, но не мога да ви помогна - казваш и 
продължаваш по пътя си. 

- По-добре спри там, където си - казва тя твърдо, преди да 
направиш и две крачки. 

Бавно се обръщаш и откриваш, че безпомощната сеньорита е 
насочила към теб пистолет, който държи с две ръце. Престорените 
сълзи все още блестят по лицето й, което е придобило решително и 
студено изражение. 

- Разочарован съм - въздъхваш. - Какво прави красиво момиче като 
теб на това място? 

- Пари - отвръща късо тя. 

Можеш да скочиш отгоре й, за да отнемеш оръжието - на 324. 

Или търпеливо да изчакаш развоя на събитията - на 268. 


69. 


Въпреки пъшкането и напрегнатите ти опити да се освободиш, 
въжетата остават непреклонно стегнати около ожулените ти китки. 
Отказваш се и задъхано се облягаш на дървото. 

Слънцето се издига все по-високо и немилостиво пече право в 
главата ти. Устата ти пресъхва и след час-два започва да ти се струва, 
че ще припаднеш. Гърбът и ръцете те заболяват от неудобната поза и 
най-сетне започваш да се разкайваш за десетките хора, които си 
оставил, завързани по този начин. 

Отбележи си загубата на 2 точки Живот. 

Когато чуваш тропота на копита и скърцането на колела, надаваш 
радостен вик и обръщаш глава, доколкото можеш. По пътя се задава 
пощенска покрита каруца. Спуснатите завеси на пътническата част се 
повдигат и от там наднича любопитно женско лице. Спомнят си 
смъкнатите си гащи и мислено изохкваш. 

- Какво се е случило? - подвиква каруцарят, когато спира до теб и 
се заема да те развърже. 

- Бях нападнат от безмилостни бандити - обясняваш смутено, като 
разтриваш китките си и бързаш да вдигнеш панталоните. Завеските 
се спускат обратно. - Поне дузина на брой. 

- Трябва да е онзи мръсник, Мигел Тимонеда - цъка с език 
каруцарят. 

- Сигурно - съгласяваш се и му махваш за сбогом. Пощенската 
каруца продължава към Санта Растра, а ти - на север, към планините. 
Решаваш да раздвижиш схванатото си тяло с бърз ход, като 
същевременно наваксаш изгубеното време. Обърни на 41. 


70. 


Бързо измъкваш малката си кесия, в която държиш пет песети, 
после хвърляш към него и тайния си запас. 

- Това са всичките ми пари - казваш примирено. - Два реала. 

- Колкото-толкова - отвръща философски Матео и ги прибира в 
собствената си кесия. - Никак не върви в последно време. 

Разбойникът изръмжава нещо по адрес на Луис де Муерто и 
неговите пътни такси и търговски мита и прави знак на хората си, 


които неочаквано тихо изчезват обратно в сенките. Последното 
нещо, което зърваш, е отблясък от бялата рокля на младата жена. 
Свиваш рамене и продължаваш нагоре към хребета. Поне си 
невредим. 
Отбележи загубата на парите си в Дневника и се прехвърли на 50. 


71. 


След първите няколко метра Кармен те настига на собствения си 
кон - бурен черен жребец, който неприкрито ухажва кобилата ти - и 
подвиква: 

- Добре. Да опитаме нещо по-сложно. 

Запиши кодовата дума „джигит” и обърни на 189. 


72. 


Неуверено хващаш камшика и при първия си опит да изплющиш с 
него го изпускаш на земята. 

- Не така - изръмжава Фернандо и замахва със собствения си бич 
към една тлъста хлебарка на стената, която намира внезапния си 
край. - Така. 

Опитваш се да повториш движението му. Как според теб се 
замахва с бич? 

От китката - на 241. 

От лакътя - на 215. 

От рамото - на 96. 

Всички заедно - на 247. 

Нито едно от изброените - на 190. 


73. 


- А как можеш да прецениш кога е настъпил този момент? - пита 
замислено Карлос и се обляга на вратата на колибата си. 

„Когато всички останали пътища са извървени” - на 90. 

„Когато справедливите хора загубят надежда” -на 208. 

„Когато силните изгубят надежда” - на 245. 


74. 
Мини на 80. 


75. 


Когато пристигаш в селото на мястото, където се сливат Рио Парехо 
и Рио Анчуро, научаваш лоша новина - школата на Габриел Фуентес е 
затворена със заповед на самия дон Луис де Муерто и учителят е 
потънал в неизвестност, след като се е сбогувал с всичките си 
ученици. 

Ако искаш да го потърсиш в собствения му дом, мини на 233. 

Ако предпочиташ да отидеш в сградата на школата, обърни на 84. 


76. 


Пристигаш в Санта Растра сутринта на уговорения с доня Елена ден 
и нетърпеливо изчакваш спускането на нощта. Луната изгрява, 
кръгла и ослепително бяла в тъмносиньото небе, и ти се отправяш 
към Кладенеца на Мъртъвците. 

Преди да продължиш играта, трябва да уточним някои неща. 

Ако имаш кодовата дума „вихър”, премини на 341. 

Ако си записал кодовата дума „ураган”, обърни на 194. 

Ако нямаш нито една от двете, мини на 86. 


77. 


Майсторът на шпагата се справя с дузината си противници за по- 
малко от пет минути с цената на няколко бегли драскотини и когато и 
последният войник тупва в праха, внимателно почиства шпагата си и 
я прибира, преди да се обърне към теб: 

- Та за какво говорехме? 

- Бих искал да стана ваш ученик - обясняваш възхитено. 

- Съжалявам, но това е невъзможно - поклаща глава сеньор 
Фуентес. - Сам виждате какво става. Школата ми вече не съществува. 
Вероятно още утре ще замина за Испания. 

Не ти остава нищо друго, освен да се сбогуваш с него. 

Мини на 91. 


78. 


С уплашени крясъци изскачаш обратно покрай водопада и спираш 
да си поемеш дъх едва когато излизаш на открито. Мистериозният 
глас е замлъкнал. 

Мини на 243. 


79. 


„Не, не - спира те дон Диего. - Размахваш шпагата така, сякаш е 
брадва, а противникът - дънер. Опитай отново, но този път замахни 
правилно.” 

Вдигаш оръжието и се съсредоточаваш. 

Ще вложиш тежестта си в удара - на 244. 

Ще започнеш замаха от кръста, без да напрягаш ръката си - на 207. 

Ще замахнеш от рамото, без да променяш равновесното си 
положение - на 282. 


107 


Нямаш много време, но се оказват схватлив ученик. Когато 
напускаш Сиера Ендиаблада, вече си посветен в някои от 
специалните умения и хватки на Карлос де Лара, с които е прочут в 
цяло Мексико. 

Увеличи оценката си за Ръкопашен бой с единица. Ако сборът от 
Силата и Бързината ти е 9, можеш да добавиш още една точка към 
нея. Ако имаш кодовата дума „резерв”, тя ти дава още една 
допълнителна точка. 

После обърни на 128. 


81. 


- Не просто добро, а прекрасно, сеньорита! - отвръщаш галантно. - 
Името ви е красиво, но дори то не ви заслужава! 

Кармен леко се изчервява и зъбите й проблясват в усмивка: 

- Този комплимент току-що ви спечели три безплатни дни уроци по 
езда, сеньор! 

Уха! Мини на 153. 


В очите на Фернандо Орибле блясват пламъчета и той те подканя с 
жест да се приближиш. Изкачваш стъпалата ; на верандата, без да 
откъсваш блесналия си от въодушевление поглед от него. Фернандо 
Орибле проследява действията ти от стола на верандата си, като 
продължава да се клати напред-назад, после мълниеносно замахва 
със скрития до този момент камшик и те удря право в лицето. , 
Надаваш болезнен вой и се препъваш назад по стълбите, притиснал 
длан върху удареното място. Между пръстите ти се процежда кръв. 

Отбележи си загубата на 4 точки Живот. 

- Сбогом, мучачо - казва Фернандо и отново изплющя-ва с 
камшика, този път в краката ти. - Върви да се оплачеш на Зоро, ха-ха! 

Обърни на 246. 


83. 


С облекчение се разделяш с Фернандо Орибле, научил доста неща 
за прецизното и жестоко изкуство на боравене с тежък камшик. 
Добави две точки към оценката си за Боравене с камшик. Ако 
имаш кодовата дума „бич”, добави още една точка. Ако сборът от 
Бързината, Сръчността и Страстта ти е 8, това ти дава още една точка. 
(Не забравяй, че максималната оценка за всички умения е 5.) 
Продължаваш на 246. 


84. 


Голямата двуетажна къща в покрайнините на Пуебло Ангулар е с 
изпочупени прозорци, а дървената порта е заключена с огромен 
катинар на двойна желязна верига. Вътре очевидно няма никой. 

Ако искаш да почукаш, мини на 214. 

Ако решиш да си тръгваш, иди на 91. 


85. 


- Мотивация? - Той повдига разсечената си от грозен белег вежда, 
без да помръдне от люлеещия се стол на верандата. - Какво толкова 
имаш да правиш? 

„Искам да възвърна славата на Зоро и надеждата на хората от Алта 
Калифорния” - на 82. 

„Искам да постъпя във войската на дон Луис де Муерто и един ден 
да стана капитан на кавалерията му” - на 231. 


86. 


При срещата си с доня Елена задължително трябва да имаш кон. В 
края на краищата легендата за Зоро винаги е акцентирала върху това 
как след изпълнението на поредния си подвиг той препусва към 
залязващото слънце, а без ездитно животно ще ти бъде трудно да го 
правиш. 

Минаваш през пазара за коне, където един закъснял продавач ти 
предлага сносен кафяв жребец на цената от 20 реала. 

Ако случайно нямаш толкова пари, минаваш на 313. 

В противен случай купи коня и обърни на 239. 


87. 


Пришпорваш жребеца си и препусваш като вятъра по равния път, 
водещ към Рио Анчуро през царевичните поля на Алта Калифорния. 
Животното ти достойно понася бесния галоп, а самият ти почти през 
цялото време стоиш изправен на стремената и с викове и шпори го 
подканяш да бяга по-бързо. Това се оказва доста уморително. 

Извади Ездата си от 10 и отбележи разликата като загуба на точки 
Живот. 

Когато призори преваляш един нисък хълм, забелязваш на пътя 
пред себе си голяма група ездачи и се досещаш, че това са хората на 
Армандо Ромеро. 

Ако искаш да ги настигнеш по пътя, мини на 320. 

Ако се опиташ да ги изпревариш, за да ги пресрещнеш, иди на 283. 


Ме ПЛЕ исатрар и 
+- 


88. 


„Невинаги ще имаш възможност за това”, казва духът развеселено, 
когато ловко отскачаш встрани. Запиши оценка 3 за Блок и мини на 
92. 


89. 


След като прибира парите ти, Фернандо Орибле неохотно се 
съгласява да ти предаде няколко урока. Мини на 72. 


90. 


Карлос де Лара поклаща глава: 

- Човек никога не знае дали всички пътища са вече извървени. 
Сега, от позицията на младостта, ти се струва така, но един ден ще 
разбереш, че не си бил прав. 

След още няколко засукани фрази майсторът на боя вежливо, но 
твърдо се сбогува с теб. 

Нети остава нищо друго, освен да продължиш на 128. 


91. 


Попълни петте графи в частта от Дневника, озаглавена Шпага, като 
се съобразяваш със следната таблица: 


Фехтовка 
Пронизващ удар 
Сечащ удар 
Блок 

Финт 

Трикове 


вее е 
съди един ели ери 
съди ели ериоъди еди 


вее е е 
оо с ал 


С това обучението ти приключва. Играта продължава на 76. 


92. 


„Каква според теб е целта на финта?”, пита призрачният ти учител 
по фехтовка. 

Прибираш шпагата си в ножницата и се замисляш. 

Да ти спечели време, за да организираш отбраната си - на 319. 

Да ти спечели време, за да организираш атаката си -на 284. 

Или да отвлече вниманието на противника от истинската атака - на 
99. 


93. 
Освен с кон и шпага, трябва да разполагаш и с огнестрелно 
оръжие. 
Ако имаш кодовата дума „пистолет", минават на 100. Ако не си я 
записал, обърни на 255. 


94. 


Конят ти неусетно доближава последния войник в групата, без той 
да те забележи. Когато преминаваш покрай него, се ухилваш под 
маската си и замахваш с ловък ритник от седлото. 


е 
я 


” ифи- 
ИТ сад 


-- , 
- 


Ако събереш 14 точки от Езда, Ръкопашен бой и Шанс, 
елиминираш един от войниците (записвай броя им в Дневника). 

Първият неуспешен опит в областта на 9-13 точки те изпраща на 
116. 

Ако събереш под 9 точки, минаваш на 234. 


95. 


Ако имаш максимална оценка 5 за Боравене с камшик или по 
някаква причина не искаш да се занимаваш с това умение, продължи 
направо на 246. 

Желанието ти да подобриш уменията си с камшика те отвежда на 
север по Рио Анчуро, към Бялото езеро. Там, недалеч от рудниците 
за цветни метали, живее старият надзирател на работниците 
Фернандо Орибле, чиято жестока слава продължава да се носи из 
областта. Когато пристигаш в порутения му дом, злобният еднорък 
майстор на бича изобщо отказва да те приеме. 

Ше му предложиш пари - на 176. 

Ще му обясниш защо искаш да се научиш да боравиш добре с 
камшика - на 85. 

Ще влезеш в къщата му, без да обръщаш внимание на лошото му 
настроение - на 242. 


96. 


Не. Такъв широк замах ще има нужната сила, но върхът на бича 
никога няма да попадне там, където искаш. Мини на 83. 

Тъй като разполагаш с доста време от гледна точка на 
икономичния метод на обучение в школата на Габриел Фуентес, ще 
имаш достатъчно време за необходимите упражнения. 

Обърни на 240 и използвай поместената там таблица за 
допълнителни точки, като увеличиш всички стойности с единица. (Не 
забравяй, че отделните ти умения за Шпага не могат да превишават 
5). 


98. 


Майсторът Карлос най-сетне се усмихва широко и отстъпва 


встрани, за да влезеш в колибата му: 

- Предлагам първо да хапнем. 

Колко време можеш да отделиш за обучение в ръкопашен бой при 
Карлос де Лара? 

Три дни - на 74. 

Седмица - на 80. 

Две седмици - на 217. 


99. 


„Много добре, поне на теория - коментира духът. - Да видим сега 


|” 


какво можеш. Еп ггапде 
Запиши оценка 5 в графата Финт и обърни на 314. 


100. 


Последното нещо, което допълва бойното ти снаряжение, е 
качественият бич от волска кожа, който трябва да носиш, навит на 
кръста си. Минаваш през един все още отворен кожарски дюкян и 
разглеждаш асортимента: 

Лек камшик с дължина три метра; цена 2 реала; ако избереш него, 
намали оценката си за Боравене с камшик с единица. 

Обикновен бич с дължина четири метра; цена 5 реала; ако вземеш 
него, оценката ти остава непроменена. 

Утежнен волски бич със стоманена дръжка и троен връх; цена 10 
реала; ако го купиш, можеш да увеличиш оценката си за Боравене с 
камшик с единица. 

Ако случайно не можеш да си позволиш и най-евтиния камшик, 
минаваш на 313. 

В противен случай мини на 195, за да продължиш играта. 


101. 


Когато отново излизаш на пътя от другата страна на хълма, се 
озоваваш в облака прах, оставен от преминалите преди няколко 
мига войници. Изругаваш с жар и отново пришпорваш жребеца си, за 
да ги настигнеш. 

Мини на 320. 


102. 


Продължаваш да яздиш бързо през цялата нощ, без да срещнеш 
никого, и по изгрев-слънце влизаш в Пуебло Ангулар. Свежият въздух 
от двете реки е натежал от дима на запалените колиби. По улиците 
тичат селяни и надават викове за помощ. Трепваш, когато 
забелязваш съсечени мъже и жени на праговете на някои от къщите. 
Не виждаш отряда на капитан Ромеро, но лесно можеш да 
проследиш пътя им през селото по редицата от горящи покриви. 

За момент уталожваш гнева си, за да решиш какво да 
предприемеш. 

Ще препуснеш направо през селото, за да се разправиш с 
нашествениците - на 250. 

Или ще оставиш коня си, за да се промъкнеш незабелязан между 
къщите и да огледаш ситуацията -на 117. 


103. 


Извикваш от болка и падаш на колене. Кръвта ти обагря праха по 
площада. 

Събери три Шанса и извади от сбора им Издръжливостта си. 
Разликата извади от точките си Живот. 

- Кой си ти, мучачо? - извиква подигравателно капитан Ромеро, 
като хвърля пистолета си встрани. - На Зоро ли се правиш? 

- Аз съм Зоро - изръмжаваш и се надигаш, като изтегляш шпагата 
си. 

Усмивката на Армандо изстива и той също измъква оръжието си, 
после прави няколко крачки към теб. На гърдите му над униформата 
блести масивен сребърен медальон. 

Обърни на 105. 


104. 


Откриваш следващите четирима войници, заети с не особено 
достойното занимание да пребиват с ритници няколко селски 
младежи, очевидно дръзнали да им се противопоставят. Решаваш да 
не се церемониш стях, размахваш шпагата си и с вик ги нападаш. 

Четвърти войник - Живот 10, Фехтовка 2, Бързина 4, Сила 4, 
Сръчност 2, Издръжливост 2. 

Пети войник - Живот 5, Фехтовка 2, Бързина 2, Сила 2, Сръчност 2, 
Издръжливост 2. 

Шести войник - Живот 4, Фехтовка 2, Бързина 3, Сила 2, Сръчност 3, 
Издръжливост 2. 

Седми войник - Живот 8, Фехтовка 3, Бързина 1, Сила 2, Сръчност 
2, Издръжливост 3. 

Осми войник - Живот 10, Фехтовка 2, Бързина 2, Сила 3, Сръчност 3, 
Издръжливост 1. 

Ако победиш, мини на 204. 

Ако загубиш, обърни на 185. 


105. 


Предстои ти Дуел с опасен противник. Макар да не е физически 
силен, капитанът на частната армия на дон Луис де Муерто е коварен 
и опитен фехтовач. 

Капитан Армандо Ромеро: 

Живот - 28 

Пронизващ удар - 5 

Сечащ удар - 4 

Блок - 3 

Финт - 4 

Трикове - 4 

Ако победиш, мини на 297. 

Ако загубиш дуела, отиваш на 184. 


106. 


Оставяш трупа на Виторио Галдос по средата на градския площад и 
отново препусваш към Каса дел Сол. Вече си сигурен, че нямаш 


никакво време за губене. Луис де Муерто те очаква. 

Продължаваш да яздиш без почивка и не след дълго доближаваш 
крайната си цел. 

Обърни на 287. 


107. 


Близнаците Морсиля са могъщи противници и когато най-сетне 
пронизваш и втория, едва сам не падаш от изтощение. С уважение 
докосваш периферията на шапката си и обръщаш гръб на двата 
трупа. 

- Буенас ночес, сеньор Зоро - казва студено дон Луис. 

Мини на 122. 


108. 


Стигна доста далеч, за да бъдеш победен от двама нищо и никакви 
войници от външната охрана на дон Луис де Муерто. Тиранинът ще 
бъде изненадан от лекотата, с която са се справили с теб. 


КРАЙ 


109. 


Осъзнали, че са нападнати, ездачите рязко спират конете си, като 
изтеглят шпагите си в движение. Забелязваш слабата злобна мутра 
на капитан Ромеро отвъд подвижната стена от войници, измъкваш 
собственото си оръжие и се спускаш срещу тях. 

Мини на 196. 


110. 


Жребецът ти препусва към верандата и капитан Ромеро най-сетне 
скача на крака, като търси оръжието си. Мяташ се на земята в мига, в 
който преминаваш покрай него, ловко приклякваш и изтегляш 
собствената си шпага. Армандо най-сетне се е окопитил и се зъби 
насреща ти иззад отблясъците по острието на шпагата си. На гърдите 
му е окачен масивен сребърен медальон. 

Премини на 105. 


111. 


Яростният дуел продължава толкова дълго, че последните ти удари 
сякаш са нанесени от чужда ръка, безчувствена и нечовешки точна. 
Луис де Муерто пребледнява още повече, когато отклоняваш 
рискованата му контра-атака и със силен замах отсичаш ръката му от 
китката, а шпагата му пада на стъпалата. После стисваш зъби, 
завърташ се на пета и оръжието ти съсича гърлото му в последен 
смъртоносен удар. 

Задъхано се облягаш на парапета на стълбището и се вторачваш в 
противника си, който изхърква и рухва, за да не помръдне повече. 

Мини на 350. 


112. 


Женски писъци привличат вниманието ти и ти се затичваш към 
реката, където огънят от запалените къщи достига само като червено 
сияние. Свиваш презрително устни, когато съзираш поредната грозна 
гледка: четирима войници са повалили на земята красива млада 
девойка и безуспешно се опитват да я накарат да спре да се мята и 
да рита във всички посоки. 

- Буенас ночес - казваш тихо, но отчетливо. 

Войниците ядосано се обръщат към теб и бавно пребледняват. 

С какво предпочиташ да ги накажеш? 

С шпагата си - на 252. 

С камшик - на 123. 


113. 

Върхът на камшика ти безпогрешно се навива около врата на 
войника и ти рязко дръпваш. Той изпуска мускета си, изхърква нещо 
и се свлича на камъните с почервеняло от напрежение лице, преди 
да изгуби съзнание. 

Премини на 183. 


114. 


Часът за разплата удари по-скоро, отколкото си мислеше. 


Разяреният от тайните на съпругата си диктатор ще побеснее 
окончателно, когато узнае за смъртта на любимия си капитан. При 
други условия би могъл да се скриеш, докато нещата се поуталожат, 
но сега Луис де Муерто държи в желязната си хватка както Елена и 
невръстния й син, така и цялото население на Алта Калифорния, 
върху което ще излее гнева си. Трябва да го спреш преди това. 

Препусваш в нощта и поемаш по пътя, водещ на запад към нос 
Мангера и имението на тиранина, Каса дел Сол. 

Можеш да продължиш по крайбрежния път, през градчето Сан 
Аматиста - на 316. 

Или да предпочетеш по-заобиколен и бавен маршрут, за да не 
влизаш в населени места - на 120. 


115. 


Войникът, когото си се опитал да застреляш, надава ядосан вик и се 
спуска към теб с шпагата си. Светкавично прибираш пистолета, 
измъкваш собственото си оръжие и пришпорваш жребеца си, за да 
го пресрещнеш. 

Мини на 196. 


116. 


Ботушът ти се разминава с целта и ти едва се удържаш на седлото, 
принуден да се уловиш за него. Войникът, когото си опитал да 
нападнеш, стреснато се извръща и надава тревожен вик. 

Осъзнали, че са нападнати, ездачите рязко спират и обръщат 
конете си срещу теб, като изтеглят шпагите си в движение. 
Забелязваш слабата злобна мутра на капитан Ромеро отвъд 
подвижната стена от войници, измъкваш собственото си оръжие и се 
спускаш срещу тях. 

Мини на 196. 


117. 
Скачаш от гърба на жребеца си и с бърза крачка поемаш покрай 
горящите къщи и се оглеждаш за войниците на капитан Ромеро. 
Изведнъж вниманието ти е привлечено от пронизителни детски 


викове, долитащи от една запалена къща. 

- По дяволите! - изругаваш ожесточено и хвърляш плаща си на 
земята. 

Ако се опиташ да помогнеш на детето, останало в пожара, мини на 
315. 

Ако подминеш къщата, за да се разправиш с виновниците, иди на 
181. 


118. 


Поколебаваш се, но писъците на детето ти помагат да вземеш 
решение. Хвърляш се сред пламъците и дрехите ти почти веднага 
улавят огъня, а черният дим изпълва очите ти. 

Извади Издръжливостта си от 12. Резултатът е загубата ти на точки 
Живот. 

Стисваш зъби и се оглеждаш. Едно десетинагодишно момиченце се 
е свило в ъгъла, затиснато от таванска греда. Напрягаш се, измъкваш 
го оттам и изскачаш обратно на улицата, където с пълни гърди си 
поемаш въздух и отново се разкашляш. 

- Добре ли си? - питаш, когато успяваш да си поемеш дъх. 

Детето кимва, вторачено в нещо зад гърба ти. Бавно се обръщаш и 
виждаш осем от войниците на капитан Ромеро, които са те 
наобградили с извадени шпаги. 

Мини на 342. 


119. 

Яростта е заслепила преценката ти. Замахваш прекалено силно с 
намерението да отсечеш главата на противника си, но не улучваш и 
острието на рапирата ти засяда в дървената стена зад него. Войникът 
бързо измъква нож от колана си и хладнокръвно те пронизва, преди 
да успееш да се отдръпнеш. 


КРАЙ 


120. 


Завиваш встрани от пътя и препусваш през неплодородната 


скалиста област северно от нос Мангера. До Каса дел Сол има само 
един час езда, така че маневрата ти няма да те забави фатално, а ще 
ти спести преминаването през Сан Аматиста. 

Продължаваш да яздиш без почивка и не след дълго доближаваш 
крайната си цел. 

Обърни на 287. 


121. 


Събличаш ризата си, нахлупваш сомбрерото си ниско над очите и 
изпъваш перки, за да се опиташ да наподобиш атлетичния Виторио. 
После небрежно завързваш червеното шалче на врата си и 
препусваш право към главния вход в бесен галоп. 

Сърцето ти бие чак в гърлото, но опасенията ти са напразни - двама 
войници отварят портите още преди да ги достигнеш и ти в галоп 
прекосяваш вътрешния двор. После скачаш от коня, крадешком се 
оглеждаш и с бързи крачки влизаш през най-голямата врата на 
къщата, която забелязваш. 

Обърни на 300. 


122. 


По челото ти избива студена пот, когато оглеждаш сцената на 
върха на стълбите. Дон Луис де Муерто, шейсет-годишен мъж с 
пожълтяла кожа и високо, слабо тяло държи в двете си ръце доня 
Елена и невръстния Хоаким, сина й от самия Зоро. Пистолетите му са 
кръстосани така, че дулата им сочат едновременно в главите на 
двамата заложници. На тънките му устни има злобна, потрепваща 
усмивка: 

- Знаех си, че ще се хванеш в капана. Единственото, което не 
предвидих, е, че безбожно скъпите ми телохранители няма да успеят 
да се справят с теб. Очевидно си по-добър, отколкото мислех. Нищо, 
така победата ми ще бъде още по-сладка. 

- Победа? - изръмжаваш. 

- Окончателна - натъртва дон Луис. - Първо ще убия копелето на 
Алехандро Муриета, после и тази предателска уличница, а накрая и 
теб. Името на Зоро никога повече няма да бъде произнесено в тази 


област. 
Мислите ти бясно препускат. 
Ако имаш кодовата дума „мълния”, можеш да преминеш на 212. 
Ако не си я записал, обърни на 238. 


123. 


Бичът ти се развива с плющене и ти рязко замахваш към най- 
близкия войник. Ударът смъква панталоните му в съчетание с 
болезнен удар на педя под колана и той се свлича с крясък и сяда в 
прахта с белите си гащи. Заплашително се усмихваш и замахваш 
отново. 

Ако успееш три пъти подред да изкараш сбор от Шанс и Боравене с 
камшик, по-голям или равен на 7, мини на 235. 

При първия неуспешен удар отбележи колко противници ти 
остават и иди на 197. 


124. 


Рязко измъкваш пистолета си и го насочваш към най-близкия 
войник, който ужасено извиква и се опитва да спре. Конят му се 
изправя на задните си крака и препречва пътя на останалите 
животни. За няколко мига на пътя настава хаос. Прехапваш устни и 
внимателно се прицелваш в един от войниците. 

Ако събереш 8 точки от Шанс и Стрелба, елиминираш един от 
войниците. (Записвай броя им в Дневника.) 

Още първият неуспешен опит те изпраща на 115. 


125. 


Без никакво колебание се хвърляш сред пламъците и се оглеждаш, 
кашляйки от дима. Едно десетинагодишно момичение се е свило в 
ъгъла, затиснато от таванска греда. Напрягаш се, измъкваш го оттам 
и изскачаш обратно на улицата, където с пълни гърди си поемаш 
въздух и отново се разкашляш. 

- Добре ли си? - питаш, когато успяваш да си поемеш дъх. 

Детето кимва, вторачено в нещо зад гърба ти. Бавно се обръщаш и 
виждаш осем от войниците на капитан Ромеро, които са те 


наобградили с извадени шпаги. 
Мини на 342. 


126. 


На път през Пуебло Енканто си минал през околностите на селото, 
където остави коня си, и сега черният жребец гордо препуска по 
улиците на Санта Растра. 

Продължи на 239. 


127. 
Подобряването на уменията ти с шпагата в известна степен зависи 
от естествения ти афинитет към това оръжие. Ето основните оценки, 
с които започваш обучението си при Габриел Фуентес: 


Фехтовка 
Пронизващ удар 
Сечащ удар 
Блок 

Финт 

Трикове 


еее е е 
ее еве е е 
съди еди ери еко 
седи еди ери ери. 


еми еми едисоднезщке: 


Ако имаш кодовата дума „срок”, отиваш на 240. Ако не си я 
записал в Дневника, мини на 97. 


128. 


Ако по някаква причина не желаеш да се занимаваш с обучение по 
фехтовка, обърни направо на 91. 

Остава най-важното ти умение - боравенето с шпагата. Именно 
легендарната фехтовъчна техника на Зоро е обградена с най- 
бляскави истории, като се започне от прочутото му „2”, нарисувано с 
върха на шпагата, и се стигне до дуелите му с две дузини 
противници, които е печелил без драскотина. 

В тези опасни времена Алта Калифорния има съмнителната слава 
на място, където всяко селце има собствен учител по бой с шпага, но 


най-добрият от всички безспорно е Габриел Фуентес, който 
притежава собствена школа за фехтовачи в неголямото село Пуебло 
Ангулар. 

Ако имаш кодовата дума „ефес”, можеш да обърнеш на 188. 

В противен случай не ти остава нищо друго, освен да поемеш 
натам - на 75. 


129. 


След първите няколко метра Кармен те настига на собствения си 
кон - бурен черен жребец, който неясно защо не те обича особено - и 
подвиква: 

- Чакай малко. Нека започнем отначало. 

Иди на 189. 


130. 


- Именно това се опитвам да направя, младежо - поклаща глава 
Карлос и учтиво, но твърдо се сбогува с теб. 
Нети остава нищо друго, освен да продължиш на 128. 


131. 


Чашата ти за кафе, която си изпуснал, се разбива със звън във 
въздуха. Замръзваш, когато капитанът измъква и втория си пистолет 
и го насочва към теб: 

- Този път ще се прицеля в лявото ти око. 

- Добре де - измърморваш и се оставяш хората му да завържат 
ръцете ти зад гърба. 

Капитанът дава заповед и отрядът те подкарва по улиците на Санта 
Растра. 

Обърни на 152. 


132. 
Тя бързо скача на крака и избърсва сълзите си: 
- Натам побягна. 
Проследяваш пръста й, който сочи право в една група високи 


скали, в подножието на които дебнат сенки. Цялата история ти 
харесва все по-малко, но честта не ти позволява да се откажеш. 

Ще тръгнеш в указаната посока, готов да предпазиш дамата от 
евентуална опасност в мрака - на 307. 

Или ще я пуснеш да води, като си отваряй! очите на четири - на 57. 


133. 


Бързо вдигаш от земята един дълъг сух клон и успяваш да 
замахнеш точно навреме, за да стовариш края му в рамото на 
упорития войник. Той извиква и се стоварва на тревата от седлото. 
Пристъпваш към него и изритваш пистолета от ръката му. Каниш се 
да пуснеш някаква остроумна забележка, но вместо това прибягваш 
до ругатня, защото проклетият младок изведнъж се мята към теб и те 
сграбчва за краката, за да те повали. 

Очаква те Ръкопашна схватка. 

Войник на Рафаел Идалго: Живот 25, Ръкопашен бой 2, Сила 2, 
Издръжливост 3. 

Ако победиш, мини на 224. 

Ако загубиш 15 точки Живот, преди да повалиш противника си, 
минаваш на 159. 


134. 


Навеждаш се и запълзяваш навътре в пещерата. Скоро попадаш в 
непрогледен мрак и със съжаление отбелязваш, че нямаш кибрит 
или нещо подобно. Острите камъчета по скалния под се забиват в 
дланите ти. 

Опитай Шанса си: 

Едно или две - мини на 164. 

Три или четири - обърни на 154. 

Пет или шест - продължи на 171. 


135. 
В мига, в който пристъпваш към него, Грегорио Лопес отхвърля 
плаща си назад и със звън изтегля оръжието си. Спираш по средата 
на крачката си и го зяпваш: огромен двуостър меч, какъвто тези земи 


не са виждали от времената на Конкистадорите. Наемникът надава 
рев и развърта страховитото оръжие, което с вой разцепва въздуха. 
Ако имаш пистолет и искаш да го употребиш, мини на 228. 
В противен случай отиваш на 167. 


136. 


Ловецът на глави хладнокръвно развърта меча си и отсича твоята 
още на втория удар. Капитан Алфаро ще бъде доволен. 


КРАЙ 


137. 


На втория ден Мария Адиос ти преподава по-сложните уроци на 
стрелбата без прицелване, която отличава истинския майстор от 
обикновения стрелец. Отначало не разбираш нищо от приказките й, 
но след цял ден гърмене (прекъсвано от периодични скандали със 
съседите й) започваш да схващаш идеята. 

Увеличи оценката си за Стрелба с една точка. Ако имаш четири или 
повече точки Страст, добави още една към Стрелба. 

Привечер се сбогуваш със сеньора Адиос и напускаш дома й. 

Обърни на 333. 


138. 


Успяваш да направиш цели три крачки към спасението на 
дърветата, когато изстрелите на първите двама войници проехтяват 
едновременно и ти падаш в прахта, смъртоносно пронизан от 
куршумите им. Последното нещо, което виждаш, е надвесеното над 
теб лице на Рафаел Идалго, по което не се чете и капчица съжаление. 


КРАЙ 


139. 


Сеньорите в „Корона де Еспаня” играят на мексикански зарове по 
следните правила. 

Можеш да заложиш определена сума на число, четно/нечетно или 
малки/големи. Ако загубиш, сумата ти преминава у останалите 


играчи и трябва да я задраскаш от Дневника. Ако спечелиш, си 
възвръщаш: 

За четно/нечетно - сумата, която си заложил, умножена по две. 

За малки (от 1 до 3)/големи (от 4 до 6) - сумата, която си заложил, 
умножена по две. 

За число - сумата, която си заложил, умножена по шест. 

Когато ти омръзне да играеш или свършиш парите, обърни на 305. 


140. 


Вече е късна вечер, когато различаваш в нивите пред себе си 
блестящата под луната сребърна нишка на Рио Анчуро, около устието 
на която е построено Пуебло Енканто - богато село, препитаващо се 
от търговията с царевица от околните земи, обработвани от 
жителите на по-малките селца в този край. 

Обърни на 321. 


141. 


Без да се бавиш нито миг, сграбчваш една зелена бутилка от най- 
близката маса, на един дъх изпиваш останалото в нея вино и я 
подхвърляш, за да я хванеш по-удобно за гърлото. 

Щея употребиш директно срещу Розарио, като го фраснеш с нея по 
главата като с бухалка - на 5. 

Или първо ще я счупиш, за да си направиш хладно оръжие - на 273. 


142. 


С въздишка излизаш на прашния път в обедната жега и 
продължаваш пътя си, без да починеш и да се нахраниш. 

Това мъчение ще ти струва 3 точки Живот. 

Продължи на 150 


143. 
Поемаш си дъх и се хвърляш напред, като се опитваш да прекосиш 
десетината метра вода с максимална скорост. Наоколо се 
разхвърчават пръски, когато започваш да пъхтиш като преследван от 


акули делфин. 


Ако сборът от Бързината и Шанса ти е 8 или повече, можеш да 


обърнеш на 162. 


Ако е 7 или по-малко, продължаваш на 22. 


144. 


Мяташ се към главната мачта и с тигров скок се озоваваш на най- 
ниската рея, вкопчен в такелажа с побелели от напрежение пръсти. 
После бързо се закатерваш нагоре, защото моряците се събират под 
мачтата и с ругатни започват да подскачат, като се опитват да те 
уловят за краката. Неустойчивата конструкция се клати все по-силно 
под краката и ръцете ти, докато увеличаваш височината. 

Ако сборът от Сръчността и Шанса ти е по-голям или равен на пет, 
премини на 161. 

Ако е по-малък от това число, продължи на 21. 


145. 


Когато най-сетне достигаш нащърбения кил на шхуната, пред очите 
ти има гъста червена мъгла, а съзнанието ти отчаяно се бори с 
инстинктите на тялото, което настоява за въздух. Некоординирано 
размахваш ръце и блъсваш главата си в дъното на кораба, докато се 
опитваш да пропълзиш под него. За миг изгубваш съзнание за 
положението си и отваряш уста, от която изригват мехури. После 
паниката те надвива и отвсякъде към теб се надига мрак. 

Дори да имаш съмнителния късмет моряците от кораба да те 
спасят и да се озовеш завързан в трюма, вместо удавен в морето за 
храна на рибите, приключението ти свършва още преди да е 
започнало. 


КРАЙ 


146. 


Когато оставяш големия крайбрежен град зад гърба си, все още е 
ранен предобед. Решаваш, че с умерено бърз ход ще успееш да 
стигнеш Пуебло Енканто по тъмно, и с подсвиркване поемаш по 
прашния път. Често срещаш други пътници, пеша или на кон, и 
понякога разменяш дума- две с някои от тях. Преминаваш през 
няколко селца, където разлайваш кучетата и заглеждаш една 
сеньорита в двора на някаква богаташка къща. 

Към обед стомахът ти започва да се свива от глад и ти с облекчение 


свиваш от пътя към странноприемницата „Сонора”, построена от 
предприемчиви испанци по средата на пътя между Санта Растра и 
устието на Рио Анчуро. 

Ако имаш кодовата дума „петел”, премини на 4. В противен случай 
продължаваш на 272. 


147. 


Боят с ножове е опасно нещо, особено когато става дума за схватка 
с трима професионални главорези. Подлъгваш се по един коварен 
финт и с крясък се хвърляш напред, за да посечеш най-близкия си 
противник... при което се нанизваш право върху подложената на 
пътя ти кама и рухваш на дъските, опръскани с кръв. 

Пред очите ти притъмнява и преди да изгубиш съзнание, чуваш как 
сърцето ти бие все по-бавно и слабо. Изстиващите ти пръсти изпускат 
оръжието и издрънчаването му на пода е последният звук, който 
чуваш в живота си. 


КРАЙ 


148. 


Последният ти удар > просва Лола > Лоса на пода на 
странноприемницата и по-голямата част от моряците надава 
разочарован рев. Навеждаш се и леко я потупваш по бузите, докато 
отвори очи. 

- Извини ме - свиващ рамене. 

- Няма нищо - изръмжава собственичката и се надига на крака, като 
плюе встрани от себе си. - Ела да ти покажа стаята. 

Прекосяваш тъмния коридор след нея, като избягваш да се 
вслушваш в шумовете зад първите две врати, и влизаш в малката си 
стая. Таванът е толкова нисък, че не можеш да се изправиш в цял 
ръст, но за сметка на това вътре има само едно легло - възкъс, 
покрит с плетена рогозка нар. 

- Чудесна е - казваш без особен възторг. 

След няколко минути Лола, отново облечена в роклята си, 
безцеремонно отваря вратата на стаята ти, без да почука, оставя на 
пода до леглото един поднос с хляб, пушено месо и кана бира и ти 


пожелава лека нощ. Лакомо поглъщаш храната и се просваш на нара 
с дрехите. Сънят идва мигновено. 
Продължи на 345. 


149. 


Вторият изстрел проехтява над ливадите и ти с рев се просваш на 
тревата, улучен в десния хълбок. Все още се мяташ от болка, стиснал 
раната, когато двамата пазачи дотичват до теб и по-близкият 
стоварва приклада на пушката си в темето ти, като те изпраща в 
несвяст. 

Свестяваш се с превързана рана и здраво омотани във въжета ръце 
и крака в един от хамбарите за фураж на дон Ернесто де Луна, 
където ще изчакаш пристигането на войниците от Санта Растра, за да 
те отведат в градската тъмница. Като се имат предвид висящите ти 
присъди, ще прекараш доста време там. Приключението ти завършва 
с поуката, че вълкът козината си мени, но нрава - не. 


КРАЙ 


150. 
Четворният изстрел проехтява със съдбовна сила и когато 
барутният дим се разнася, ти вече си издъхнал. Понякога сенките на 
миналото стават доста опасни. 


КРАЙ 


151. 

Разбойникът улавя монетата, поглежда я за миг и хвърля ножа си 
към теб толкова бързо и силно, че дори не успяваш да извикаш. 
Оръжието се забива в гърдите ти и ти рухваш на камъните. Още 
преди да си издъхнал, сръчни ръце се заемат да претърсят дрехите 
ти. 


КРАЙ 


152. 


Час по-късно се озоваваш в тясна самостоятелна килия в градската 


тъмница, в която не можеш да се изправиш в цял ръст. Помещението 
има малко прозорче с решетка на нивото на улицата, нисък нар и 
дупка в ъгъла, служеща за тоалетна. Решетката на вратата е 
заключена с катинар от външната страна. Капитанът на войниците 
остро нарежда на възстария пазач на тъмницата, седнал на припек 
пред къщата, да си отваря очите, хвърля ти злобен поглед и се 
изнизва навън, за да преследва други престъпници. 

- Триста червени дявола! - изръмжаваш ожесточено. 

Ако Едмундо Алфаро разбере, че си заловен, ще се погрижи да 
останеш в тъмницата по-дълго, отколкото заслужаваш. Може би 
дори няма да ти се размине с това. Освен това след ден-два със 
сигурност ще те преместят в затвор с по-строг режим, където ще 
попаднеш сред опасни убийци, полудели от скука. 

Отчаяно започваш да крачиш напред-назад из тясната килия. 

Ако имаш висока оценка за Сръчност, мини на 56. 

Ако оценката ти за Сила е по-висока, върви на 229. 


153. 


Кармен Мистрал ти обяснява, че един ден уроци при нея струва 4 
реала - висока, но оправдана цена, предвид на скъпите й коне и 
разходите по изхранването им. 

Ако можеш да си позволиш поне един ден, мини на 177. 

В противен случай се налага да се сбогуваш с нея и да продължиш 


направо на 95. 


154. 


В непрогледния мрак пред теб изведнъж се размърдва нещо 
голямо и тежко. Изпищяваш и мечката отвръща с рев, от който 
въздухът в пещерата зазвънява. Отчаяно се опитваш да се обърнеш, 
за да изпълзиш на свобода, но от мрака изниква тежка лапа и 
смачква главата ти с един-единствен удар. 

Мексиканските “селяни > обичат да повтарят поговорката 
„Любопитството уби ловеца”, базирана на една история, удивително 
подобна на твоята. 


КРАЙ 


155. 


Вените по врата ти се издуват от напрежение, но не се отказваш и 
продължаваш да напрягаш мускулите си, докато започва да ти се 
струва, че преди въжетата ще скъсаш някое сухожилие. Най-сетне 
отпускаш ръце и откриваш, че хватката им се е поразхлабила малко. 

След половин час все по-нервни опити успяваш да измъкнеш 
едната си ръка от плен, отскачаш назад и с ругатня развързваш 
въжето от другата, за да го захвърлиш на пътя. После размахваш 
юмрук към Санта Растра, накъдето замина сеньор Рафаел, вдигаш 
панталоните си и продължаваш на север. 

Мини на 41. 


156. 


Решетката изведнъж се изтръгва от стената и ти с трясък се 
просваш на пода на килията сред парчета откъртена мазилка, като 
все още държиш изкривеното желязо с треперещи от напрежение 
ръце. Трескаво се ослушваш, но старият пазач на тъмницата, 
изглежда, не е чул нищо. Покатерваш се обратно на нара, с известно 
усилие се провираш през прозорчето и драсваш по съседната уличка 
още преди да е успял да стане от пейката. 

Спираш да бягаш едва след няколко пресечки, за да не привличаш 
излишно внимание, и се отправяш към срещуположната част на 
града. Продължаваш на 311. 


157. 


Грегорио Лопес смаяно поглежда към гърдите си, където върху 
тъмната му дреха се разширява червено петно, после отново вдига 
поглед към теб и изръмжава: 

- Не е честно! 

Свиваш рамене и равнодушно прибираш оръжието си. Прочутият 
ловец на глави се олюлява, прави няколко крачки наоколо и най- 
сетне рухва на земята, като не помръдва повече. 

Бързо напускаш мястото на схватката, преди шумът от изстрела да 
е привлякъл някой нежелан свидетел или войник. 

Продължаваш на 345. 


158. 


Слънцето все още виси ниско над покривите на Санта Растра, но 
денят обещава да бъде горещ. Накъде ще се запътиш? 

Към пансиона на доня Алисия, където живееш - на 270. 

Ще обиколиш някои от приятелите си от сенчестата професия, за да 
им кажеш, че ще се покриеш за известно време - на 63. 

Ще намериш някоя по-забутана странноприемница, в която да 
наемеш стая - на 227. 


159. 


Упоритият млад войник не се дава лесно и най-сетне успява да те 
фрасне по главата със същия клон, който си използвал, за да го 
свалиш от седлото, и да използва моментното ти объркване, за да се 
добере до пистолета си. Примирено вдигаш ръце над главата си и се 
отправяш обратно към пътя. Мислите ти за Божията справедливост 
рязко се разсейват, когато зърваш лицето на Рафаел Идалго. 

Мини на 29. 


160. 


Размахваш дългия нож и острието просвистява във въздуха, 
описвайки блестящи кръгове около теб. 

Очаква те Ръкопашна схватка с едно уточнение на правилата: 
силата на удара ще се получава от Шанс плюс Сила плюс ТРИ 
допълнителни точки заради употребата на оръжие. 

Ето данните на противниците ти: 

Първи бандит - Живот 9, Ръкопашен бой 3, Сила 3, Издръжливост 2. 

Втори бандит - Живот 11, Ръкопашен бой 2, Сила 2, Издръжливост 3. 

Трети бандит - Живот 10, Ръкопашен бой 3, Сила 2, Издръжливост 2. 

Ако победиш, мини на 174. 

Ако загубиш, отиваш на 147. 


161. 


Продължаваш да се катериш по мачтата, докато достигаш върха йи 
задъхан спираш, вкопчен в последната рея. Дървеният стълб се клати 


застрашително от вълнението и светът се полюшва насам-натам със 
сила, която те заплашва с морска болест. Далеч под себе си виждаш 
събраните моряци, които размахват юмруци към теб, а соленият 
вятър разхлажда потното ти чело. Една чайка е кацнала на съседната 
мачта и те гледа със зле прикрит интерес. 

- Какво направих, по дяволите? - изхленчваш. 

Нуждата от решение на проблема ти става значително по-спешна, 
когато един от моряците под теб - мургав мъж с превръзка на едното 
око - старателно зарежда дълъг пистолет и го насочва нагоре. 

Ще се върнеш обратно по мачтата, готов за решителен сблъсък с 
моряците - на 12. 

Ще се опиташ да скочиш от върха на мачтата отвъд ръба на 
палубата, в пристанищните води - на 230. 


162. 


С няколко замаха достигаш каменния кей и мощно се изтегляш на 
него, след което мигновено се претъркаляш и скачаш на крака. 
Хукваш приведен по кея между > обърканите товарачи и 
извънмерната ти ловкост е възнаградена с шумна ругатня от 
едноокия стрелец, който така и не успява да се прицели и накрая 
гръмва във въздуха високо над главата ти. 

Мини на 13. 


163. 


- Не - свиваш рамене. - Не съм чувал абсолютно нишо за вас. 

Младата жена се изкикотва зад гърба ти и Матео я стрелва с тежък 
поглед, за да млъкне, после го премества върху теб: 

- Не ми харесваш, мучачо. Може би няма да те питам „Парите или 
живота”, а сам ще избера какво да ти взема. 

Ше му предложиш парите си, за да го улесниш - на 70. 

Или ще продължиш да се държиш нахално - на 308. 


164. 


След минута блъсваш главата си в скална преграда и с опипване 
установяваш, че пещерата свършва. Въздъхваш и запълзяваш 


заднишком. Лунната > светлина ти се струва ярка > след 
мастиленочерния мрак. 

Протягаш се с прозявка и слизаш обратно до основната пътека на 
Пасо Пасифико. 

Продължаваш на 44. 


165. 


Прехвърчаваш над ивицата тъмна вода и се приземяваш с 
подхлъзване на каменния кей на крачка от няколко изумени 
товарачи. Претъркаляш се ефектно, за да потушиш неприятното 
впечатление от тежкото си падане, скачаш на крака и се впускаш в 
бяг право към пристанището. 

Продължи на 13. 


166. 


Преди да успееш да се измъкнеш от килията, чифт крака в 
моряшки ботуши спират пред прозорчето на килията ти. Неволно 
правиш крачка към вратата. Притежателят на ботушите се навежда и 
ти сужас разпознаваш едноокия моряк от кораба на капитан Алфаро, 
който се озъбва с явното заблуждение, че се усмихва: 

- Виж ти, плъхът е в капана. 

- Баба ти е плъх - отвръщаш злобно. 

- Капитан Алфаро поръча да ти предам това - казва той, без да 
трепне, и измъква пистолет от колана си. 

Глухият пазач на тъмницата не чува нито виковете ти за помощ, 
нито изстрела. Когато патрулният отряд се връща със следващия 
заловен крадец и те открива в локва кръв на пода на килията, вече си 
напълно изстинал. 


КРАЙ 


167. 
Нямаш почти никакви шансове срещу ужасния наемник, въоръжен 
с двуостър меч, но честта изисква от теб да се бориш. 
Тъй като все още нямаш оръжие, използвай правилата на 


Ръкопашна схватка с едно фатално уточнение: силата на всеки удар 
на противника ти се увеличава с десет точки заради меча му. Ето 
данните на ловеца на глави: 

Грегорио Лопес - Живот 25, Ръкопашен бой 4, Сила 4, 
Издръжливост 3. 

Ако случайно спечелиш, продължи на 334. В противен случай те 
очаква 136. 


168. 


Ако имаш максимална оценка 5 за Стрелба или по някаква причина 
не искаш да се занимаваш с това умение, продължи направо на 333. 

Преди всичко трябва да се поупражняваш в точна стрелба. Никога 
не си обичал особено огнестрелните оръжия, но легендите за Зоро 
твърдят, че е бил толкова точен с пистолета, колкото и с шпагата и 
коментарите си. Приятелят ти Пепе, контрабандист от Санта Растра, 
те насочва към някоя си Мария Адиос от Сан Аматиста - майстор- 
стрелец от панаирите. Мария нямала нищо против да дава уроци по 
стрелба срещу скромната сума от 2 реала на ден. 

Ако имаш поне два реала и искаш да ги похарчиш за това, иди на 
327. 

В противен случай обърни на 333. 


169. 


Рязко скачаш встрани и изстрелът проехтява едновременно с 
движението ти. От такова разстояние е почти невъзможно да не 
бъдеш улучен. 

Опитай Шанса си! 

Едно или две - мини на 131. 

Три или четири - обърни на 45. 

Пет или шест - върви на 332. 


170. 


Ако хората на Едмундо Алфаро са поне малко по-умни от това, 
което се говори за тях, пансионът ще е първото място, на което ще те 
потърсят. Решаваш да не рискуваш и се отдалечаваш от къщата, като 
се криеш в сенките на стрехите. 

Върни се на 158 за нов избор. 


171. 


Продължаваш да пълзиш напред и лявата ти ръка изведнъж 
попада върху гладък кръгъл предмет. Сърцето ти се качва в гърлото, 
но все пак събираш смелост да го опипаш и с облекчение 
установяваш, че не е череп, а делва. Предпазливо бръкваш вътре, 
разкъсвайки дебел пласт паяжини, и върховете на пръстите ти 
докосват студен метал. 

След няколко минути вече седиш пред пещерата и невярващо 
благославяш късмета са и всички светци, за които успяваш да се 
сетиш, докато броиш монетите в делвата. Попаднал си на богатство 
от цели осемдесет реала! 

Старателно завързваш златните монети в пояса си, оформяйки 
нещо като продълговат скъпоценен салам, и го завързваш около 
кръста си. В наши дни богатството трябва да се пази старателно, а не 
да се държи по пещерите. 

После забързано се отправяш обратно към пътеката в Пасо 
Пасифико, преди късметът да ти е изневерил. 

Продължи на 44. 


172. 


Събираш смелостта си и се заизкачваш по сипея на западния склон 
към сребристия отблясък, който ту се появява, ту изчезва. След 
минута се озоваваш пред малка пещера и едва когато внимателно 
оглеждаш камъните наоколо, откриваш > първоизточника на 
странната светлина: отчупената дръжка на старинна шпага, умело 
изработена от стомана и сребро, захвърлена встрани от входа на 
пещерата. Остатъкът от острието е дълъг едва педя и някой очевидно 
е решил, че от ръкохватката няма полза. 


, 


Ако решиш да я прибереш, запиши кодовата дума „ефес”. 
Оглеждаш ниския тъмен вход на пещерата. 

Ако искаш да влезеш, за да я изследваш, мини на 134. 
Ако подобна идея ти се струва безумна, обърни на 55. 


173. 


Когато пристъпваш към вратата, тя се отваря пред теб и един слаб 
мъж с изящни мустачки леко ти се покланя: 

- Добре дошъл в странноприемницата ми, сеньор. Той те повежда 
през ярко осветена трапезария, където 

разни богаташи вечерят или играят на зарове. 

- Нощувката тук струва един реал - продължава собственикът, 
докато кима и се усмихва на гостите си с искреността на гърмяща 
змия. - Ако желаеш и вечеря, ще трябва да доплатиш двадесет 
песети. Кана вино струва пет песети. Освен това можеш да поиграеш 
на зарове с господата, ако имаш желание за това. 

Ако имаш някакви излишни пари, мини на 139. 

В противен случай отиваш на 305. 


174. 


Боят с ножове е опасно нещо и когато най-сетне посичаш ръката на 
последния си противник с достатъчна сила, за да се откаже с вой от 
схватката, самият ти кървиш на няколко места. Стисваш зъби,, защото 
от болката вече ти прилошава, и небрежно посочваш към проснатия 
по очи Розарио: 

- Изнесете го оттук. И не забравяйте, че ще убия първия, който 
влезе обратно в „Сонора”. 

Двамата брадясали мъже, които все пак се държат на краката си, 
извличат Розарио и пронизания си другар навън и затварят вратата 
зад гърба си. Едва тогава си позволяваш да въздъхнеш с облекчение 
и да хвърлиш ножа при останалите. 

Ако имаш кодовата дума „талант”, мини на 25. 

Ако не си я записал, обърни на 6. 


175. 


Ядосаните, обрулени от тежък физически труд моряци се оказват 
повече от това, с което можеш да се справиш. Докато се опитваш да 
повалиш един от тях, друг те заобикаля в гръб и с все сила те фрасва 
в тила с вплетените си юмруци. Изохкваш и се просваш на дъските на 
палубата, а пред очите ти притъмнява. Почти не усещаш няколкото 
ритника, с които моряците се уверяват, че си в безсъзнание. 

Дори да имаш съмнителния късмет да се озовеш завързан в 
трюма, вместо хвърлен в морето за храна на рибите, приключението 
ти свършва още преди да е започнало. 


КРАЙ 


176. 


- Не мога да бъда купен с пари - изръмжава Фернандо, без да 
помръдне от мястото си на верандата, и неприятно се усмихва. - Но 
мога да бъда купен с много пари. 

Ако имаш 10 реала за харчене, мини на 89. 

В противен случаи обръщаш гръб на грозната му къща и си 
тръгваш, без да се сбогуваш - на 246. 


177. 


След като ти избира подходящ кон за обучение - една кротка сива 
кобила на име Марта, - Кармен с жест те подканя да се качиш на 
седлото. 

Какво според теб е правилното разпределение на силите при езда? 

Стегнати крака, изправен кръст, отпуснат гръб - на 129. 

Отпуснати крака, стегнат кръст, изправен гръб - на 201. 

Стегнати крака, отпуснат кръст, изправен гръб -на 71. 


178. 


Улавяш във въздуха подхвърлената ти втора шпага и заставаш до 
него с разтуптяно от вълнение сърце. 

Очаква те Схватка с шпаги с четирима противници (Габриел 
Фуентес ще се справи с останалите осем). Ето данните им: 


Първи войник - Живот 15, Фехтовка 3, Бързина 2, Сръчност 3, Сила 
3, Издръжливост 3. 

Втори войник - Живот 14, Фехтовка 2, Бързина 2, Сръчност 2, Сила 
2, Издръжливост 1. 

Трети войник - Живот 18, Фехтовка 3, Бързина 4, Сръчност 1, Сила 
2, Издръжливост 2. 

Четвърти войник - Живот 16, Фехтовка 1, Бързина 2, Сръчност 2, 
Сила 2, Издръжливост 2. 

Ако победиш, можеш да преминеш на 193. 

Ако загубиш, иди на 232. 


179. 


Денят, определен от доня Елена, вече наближава. Духът на дон 
Диего настоява да задържиш шпагата, която си използвал при 
обучението, и ти прави допълнителен подарък: сто златни реала, 
които откриваш в малко ковчеже в дъното на пещерата. 

„На мен не ми трябват - обяснява хладно мъртвият. - Време е да 
защитиш името на Зоро.” 

Твърдо кимваш и напускаш Леговището на лисицата с обещанието 
да се върнеш, когато справедливостта в Алта Калифорния отново е 
възстановена. 

Запиши получената сума и кодовата дума „мълния” в Дневника и 
обърни на 76. 


180. 


Може би избърза с дръзкото си нападение срещу толкова много 
войници. Макар да не могат да се мерят с теб, хората на капитан 
Армандо Ромеро все пак не са пълни некадърници. 

Силен удар те съсича и поваля от седлото в прахта на пътя. 
Останалите войници скачат от конете си и се нахвърлят върху теб със 
справедлива жажда за мъст. 


КРАЙ 


181. 


Лицето ти се е превърнало в каменна маска, когато продължаваш 
сред пожарите, измъкнал пистолета си. След десетина крачки 
завиваш зад един ъгъл и излизаш в гръб на четирима от войниците 
на капитан Ромеро, които са наобградили заключената врата на една 
богаташка къща и се опитват да я разбият. Хладнокръвно насочваш 
оръжието. 

Трябват ти 7 точки от Шанс и Стрелба, за да елиминираш един 
войник. 

Ако успееш да застреляш и четиримата, мини на 340. 

При първия неуспешен опит преминаваш на 286. 


182. 


Безмилостно пронизваш атакуващия войник, рязко изтегляш 
шпагата си и го ритваш в лицето. После го прекрачваш и 
продължаваш между къщите. 

Мини на 104. 


183. 


Бързо вдигаш поглед към шест метровата гладка стена и измъкваш 
камшика си. Не разполагаш с много време, преди да пристигнат още 
войници! 

Разполагаш с пет опита да достигнеш 10 точки от Шанс и Боравене 
с камшик. (Ако имаш кодовата дума „преса”, разполагаш с три 
опита.) 

Ако успееш, мини на 318. 

Ако не ги събереш, обърни на 213. 


184. 


Почувствал преимуществото си, Армандо Ромеро напада все по- 
бързо, докато острието на шпагата му се превръща в стоманено 
подобие на размахани криле, блестящи на утринното слънце. С едно 
ловко движение той избива оръжието от ръката ти и за миг спира, 
готов за фаталния удар. 


- Зоро - казва смаяно и замахва. 

Рухваш в прахта и кръвта от раната на шията ти плисва наоколо. 
Пред очите ти притъмнява и животът бързо те напуска, докато 
капитан Ромеро гръмогласно се смее над теб. 


КРАЙ 


185. 


Един от повалените войници с ръмжене се обръща по гръб и 
посяга към пистолета в колана си. Бързо пристъпваш към него, за да 
му отнемеш оръжието... и в същия миг друг войник те намушква в 
гръб. Падаш на колене и светът се завърта около теб. Убиецът ти 
измъква оръжието си и замахва отново за смъртоносния удар. 


КРАЙ 


186. 


- Нима? - казваш подигравателно. - И кой ще ме спре? 

- Ние - отвръщат братята Морсиля и се заизкачват по стълбите, без 
да бързат. 

Опитваш еластичността на шпагата си, после слизаш две стъпала 
надолу и остриетата иззвъняват при сблъсъка едно с друго. 

Схватка с шпаги 

Едуардо Морсиля: Живот 25, Фехтовка 5, Бързина 5, Сила 4, 
Сръчност 5, Издръжливост 5. 

Енрике Морсиля: Живот 25, Фехтовка 5, Бързина 5, Сила 4, 
Сръчност 5, Издръжливост 5. 

Ако победиш, обърни на 107. 

Ако загубиш, очаква те 299. 


187. 


- Вече е късно да ме спреш, Луис - заговаряш спокойно. - Легендата 
за Зоро е възродена и дори аз да умра, някой друг ще заеме мястото 
на Черния отмъстите л, ще сложи маската му и ще преследва теб и 
подобните ти навсякъде, където се криете. 

Муерто видимо почервенява. 


- Зоро е жив, Луис - произнасяш. - Вечно. 

Той изревава от ярост и блъсва Елена и сина й встрани, после 
изпразва пистолетите си в тавана и Се нахвърля върху теб с извадена 
шпага. Хладно отстъпваш крачка назад и парираш първия му удар. 
Успя да го предизвикаш, сега остава по-трудното. 

ДУЕЛ 

Дон Луис де Муерто 

Живот: 30 

Пронизващ удар: 4 

Сечащ удар: 4 

Блок: 5 

Финт: 5 

Трикове: 2 

Ако победиш, мини на 111. 

Ако загубиш, очаква те 290. 


188. 


С неясно чувство си припомняш и още една легенда: Леговището 
на лисицата, старото скривалище на Зоро в северната част на 
Калифорния, точно под обветрения връх Пунто Окулто. Някой селяни 
разказват, че духът на стария Зоро все още обитава това място и 
понякога се явява на избрани от него хора, за да им даде напътствие 
или утеха, както в дните, когато е бил жив. 

Ако искаш да отпътуваш за Пунто Окулто, за да посетиш това 
легендарно място, мини на 248. 

Ако нямаш време за това, незабавно потегляш за Пуебло Ангулар - 
на 75. 


199. 


В края на деня едва ходиш от многобройните си натъртвания, но 
ездата ти е далеч по-добра от сутринта. 

Увеличи оценката си за Езда с две точки, ако имаш кодовата дума 
„джигит”, и седна, ако я нямаш. Ако имаш четири или повече точки 
Страст, получаваш още една допълнителна точка. 

Всеки от следващите учебни дни при Кармен Мистрал ще ти струва 


по 4 реала и ще ти носи по една допълнителна точка Езда. Ако 


нямаш пари, желание или оценката ти вече е пет, обучението ти 
приключва. 


Продължи на 95. 


190. 


А откъде би замахнал, от коляното?! Мини на 83. 


191. 

Майсторът най-сетне се усмихва широко и кимва: 

- Предпазливостта ти ми харесва. Единствено неразумно гордият 
би се заклел във верността на собствената си преценка. От теб може 
би ще излезе добър боец. 

- Грасиас, сеньор - свеждаш глава. 

Той отстъпва встрани, за да влезеш в колибата му: 

- Предлагам първо да хапнем. Запиши кодовата дума „резерв”. 

Колко време можеш да отделиш за обучение в ръкопашен бой при 
Карлос де Лара? 

Три дни - на 74. 

Седмица - на 80. 

Две седмици - на 217. 


192. 
„Добре - въздъхва примирено невидимият ти наставник. - Може и 
да не улучиш, но ще го сториш със страшна сила.” 
Неволно се усмихваш. 


Запиши оценка 3 в графата Пронизващ удар на Дневника и обърни 
на 79. 


193. 
Пронизваш и последния си противник и когато се обръщаш, 
откриваш, че Габриел Фуентес те наблюдава насмешливо: 
- Дължа ви благодарност, но и някои забележки. 
- Горя от желание да ви изслушам - усмихваш се в отговор. 


- Да влезем вътре - предлага учителят и те повежда към тайния 
вход на сградата. 
Мини на 127. 


194. 


Опитай Шанса си! 
Ако числото е Т или 2, мини на 219. 
Ако е 3 или повече, обърни на 126. 


195. 


Когато излизаш на пустия площад, вдовицата на Зоро те очаква до 
прокълнатия кладенец, обляна от лунната светлина. Този път е 
облечена в бална рокля с кърваво-червен цвят и разкошни дантели и 
когато скачаш от коня си пред нея, ти почти инстинктивно падаш на 
коляно и свеждаш глава: 

- Буенас ночес, сеньора. На вашите заповеди. 

- Точно навреме - казва тя, след като те оглежда с блеснали очи. 

Изправяш се: 

- Аз винаги удържам обещанията си. Вече съм готов за маската на 
Зоро, доня Елена. 

- Капитан Армандо Ромеро - произнася тя, извърнала поглед към 
кладенеца, и в гласа й прозвучава хладна омраза. - Дясната ръка на 
тиранина Луис, на когото е поверил армията си. Жесток и 
пресметлив убиец. Селяните от областта говорят, че в него се е 
вселил зъл дух и единствено Черният отмъстител може да го победи. 
В знак на благоволение Луис де Муерто му подари сребърния 
медальон на Алехандро и сега негодникът го носи на шията си. 

Елена се обръща към теб: 

- Донеси ми този медальон. Няма никакво значение дали главата 
на Армандо ще падне, докато го свалиш от шията му. Капитанът вече 
препуска начело на наказателен отряд към Пуебло Ангулар, за да 
ускори събирането на новите данъци. 

- Утре по същото време ще имате този медальон, сеньора. - Леко се 
покланяш и се приготвяш да скочиш на коня си. 

Тя те спира с жест и пристъпва към теб, за да завърже на очите ти 


старо черно домино от скъпа кожа. Преглъщаш развълнувано. 
Маската, която е носил самият Зоро! Доня Елена бавно начертава с 
пръст „2” върху лицето ти и бързо отстъпва назад като червен пламък 
в мрака. 
Разтърсваш глава и яхваш коня си. Нямаш никакво време за губене. 
Мини на 293. 


196. 


Войниците от отряда на капитан Армандо Ромеро са дванадесет 
(отбележи евентуалните загуби, като започнеш да ги задраскваш 
отдолу нагоре). Предстои ти Схватка с шпаги с тях. Ето данните им: 

Първи войник - Живот 15, Фехтовка 3, Бързина 2, 3, Сръчност 2, 
Издръжливост 4. 

Втори войник - Живот 12, Фехтовка 2, Бързина 3, Сила 3, Сръчност 
2, Издръжливост 3. 

Трети войник - Живот 11, Фехтовка 3, Бързина 2, Сила 3, Сръчност 
3, Издръжливост 3. 

Четвърти войник - Живот 10, Фехтовка 2, Бързина 4, Сила 4, 
Сръчност 2, Издръжливост 2. 

Пети войник -Живот 5, Фехтовка 2, Бързина 2, Сила 2, Сръчност 2, 
Издръжливост 2. 

Шести войник - Живот 4, Фехтовка 2, Бързина 3, Сила 2, Сръчност 3, 
Издръжливост 2. 

Седми войник - Живот 8, Фехтовка 3, Бързина 1, Сила 2, Сръчност 
2, Издръжливост 3. 

Осми войник - Живот 10, Фехтовка 2, Бързина 2, Сила 3, Сръчност 3, 
Издръжливост 1. 

Девети войник - Живот 12, Фехтовка 2, Бързина 2, Сила 2, Сръчност 
3, Издръжливост 1. 

Десети войник - Живот 15, Фехтовка 3, Бързина 3, Сила 2, Сръчност 
4, Издръжливост 2. 

Единадесети войник - Живот 14, Фехтовка 3, Бързина 2, Сила 1, 
Сръчност 2, Издръжливост 3. 

Дванадесети войник - Живот 13, Фехтовка 4, Бързина 4, Сила 3, 
Сръчност 4, Издръжливост 5. 


Ако победиш, мини на 259. 
Ако загубиш, продължи на 180. 


197. 


Войниците най-сетне се окопитват и се хвърлят срещу теб с 
извадени шпаги. (Задраскай тези, които си обезвредил с камшика, 
отдолу нагоре.) 

Десети войник - Живот 15, Фехтовка 3, Бързина 3, Сила 2, Сръчност 
4, Издръжливост 2. 

Единадесети войник - Живот 14, Фехтовка 3, Бързина 2, Сила 1, 
Сръчност 2, Издръжливост 3. 

Дванадесети войник - Живот 13, Фехтовка 4, Бързина 4, Сила 3, 
Сръчност 4, Издръжливост 5. 

Ако победиш, мини на 210. 

Ако загубиш, продължи на 185. 


198. 


Скачаш от коня си и след кратко колебание противникът ти прави 
същото. Предстои ти Дуел. 

Виторио Галдос: 

Живот - 36 

Пронизващ удар - 2 

Сечащ удар - 4 

Блок - 4 

Финт - 3 

Трикове - 2 

Ако победиш, мини на 296. 

Ако загубиш, обърни на 337. 


199. 

Безшумно излизаш иззад прикритието си и камшикът с тихо 
съскане се развива в ръката ти. Едно камъче изхрущява под тока на 
ботуша ти и войникът с мускета стреснато се обръща в мига, в който 
замахваш. 

Събери Шанса и Боравенето с камшик! 


Ако сборът е 8 или повече, мини на 113. 
Ако 7 или по-малко, продължи на 317. 


200. 


С мълниеносно движение посягаш към колана си. Времето сякаш 
се разтегля и всеки миг е дълъг като час, докато насочваш оръжието 
и натискаш спусъка. Очите на дон Луис се разширяват от изненада, 
устата му се изкривява и той понечва да застреля заложниците си, а 
на бледото му чело разцъфва кърваво цвете... 

Звукът от изстрела проехтява в преддверието на Каса дел Сол и 
Муерто се свлича мъртъв на пода, освобождавайки доня Елена и 
малкия Хоаким от смъртоносната си прегръдка. 

Едва сега си поемаш въздух и с трепереща от напрежение ръка 
отпускаш пистолета. 

Мини на 350. 


201. 


Така хубаво ще се изтърсиш, че няма да можеш да седнеш три дни 
след това. Мини на 129. 


202. 


„Ударът идва право срещу теб, отвесно към главата ти. 
Противникът е замахнал толкова силно, че може да те разсече на 
две. Покажи ми как ще го блокираш”, нарежда призракът учител. 

Отстъпваш встрани - на 88. 

Вдигаш шпагата си под прав ъгъл спрямо въображаемия удар и 
стягаш ръката си - на 292. 

Вдигаш шпагата си под остър ъгъл спрямо удара и стягаш цялото си 
тяло - на 254. 


203. 
Рязко завиваш иззад хълма и дръпваш юздите на коня си, който се 
изправя на задните си крака. Войниците те доближават начело с 
капитана си, без изобщо да намаляват скоростта си на пътя. 


Ще започнеш да стреляш изненадвашо - на 124. 
Ще се спуснеш към тях с шпагата си - на 109. 
Ще изчакаш да те доближат, за да ги заговориш - на 285. 

204. 


Съсичаш последните двама войници със сложен двоен удар и 
делово продължаваш да крачиш през селото още преди да са 
паднали на земята. Жителите на Пуебло Ангулар са спрели да викат 
за помощ и да се щурат насам-натам и докато преминаваш покрай 
няколко жени, скупчени на улицата, за пръв път дочуваш 
прошепнатото име „Зоро”. 

Ще продължиш прочистването на селото - на 112. 

Или ще се отправиш към централния площад -на 288. 


205. 


Имаш известно преимущество в гъстия храсталак, но един от 
войниците се оказва особено упорит и не се отказва от 


преследването. Вече сте почти на половин километър от пътя, когато 
най-сетне се обръщаш, за да не бъдеш нападнат в гръб. Той отново 
пришпорва коня си към теб с насочен пистолет. 

Ще се метнеш към него, за да го събориш от седлото - на 51. 

Ще се опиташ да го удариш с някой клон - на 133. 


206. 


Когато доближаваш водопада, различаваш неясни сенки през 
водната пелена. Почти невидима каменна пътека води зад падащите 
води и когато предпазливо преминаваш по нея, се озоваваш в нов 
тунел. Не след дълго тунелът те извежда в широка, осветена от 
пукнатини в тавана пещера и ти ахваш, когато осъзнаваш къде се 
намираш. 

„Добре дошъл - произнася един гърлен глас в главата ти. - Това е 
Леговището на лисицата.” 

Подскачаш на място и пулсът ти се ускорява. Бързо оглеждаш 
вътрешността на пещерата, но не виждаш никого там. За сметка на 
това виждаш каменна плоча с издълбан върху нея масивен кръст. 

„Точно там съм”, подсказва гласът. 

Нима чуваш гласовете на мъртъвците?! 

Ако искаш да напуснеш това прокълнато място възможно най- 
бързо, премини на 78. 

Ако се опиташ да овладееш страха си, иди на 281. 


207. 


„Отлично - казва одобрително духът. - Започвам да си мисля, че 
все пак имаш някакво бъдеще.” 
Запиши оценка 5 за Сечащ удар и продължи на 202. 


208. 


- Така е - съгласява се Карлос. - И за съжаление този момент вече е 
настъпил в Алта Калифорния. 

Помълчавате известно време, после той пита: 

- Можеш ли да се закълнеш, че ще използваш уменията си 
единствено в защита на слабите? 


Да - на 98. 
Не - на 191. 


209. 


В мига, в който стъпваш на земята, Армандо Ромеро хладнокръвно 
насочва пистолета си към теб и натиска спусъка. 

Събери Бързината и Шанса си! 

Ако сборът е 10 или повече, минаваш на 295. 

Ако е от 7 до 9, обърни на 103. 

Ако е б или по-малко, очаква те 336. 


210. 


Когато и четвъртият войник рухва на земята, стиснал пронизания си 
корем, галантно помагаш на уплашената девойка да се изправи и с 
бързи крачки се отправяш към централния площад, за са потърсиш 
капитан Армандо Ромеро. 

Мини на 288. 


211. 


Заобикаляш имението в широк кръг и след като оставяш коня си в 
една горичка, се запромъкваш към задната стена. Очевидно е, че не 
можеш да влезеш в Каса дел Сол през главния вход. 

След няколко минути предпазливо подаваш глава иззад една скала 
и установяваш, че около стената крачи самотен войник с мускет. 
Охраната на дон Луис явно покрива целия периметър на къщата. 

Можеш да застреляш войника от укритието си -на 237. 

Или да се опиташ да го обезвредиш безшумно - на 199. 


212. 


Решението е просто. С омраза оглеждаш врага си от глава до пети и 


със замах измъкваш оръжието, получено от духа на дон Диего де ла 
Вега. Очите на Муерто се разширяват, когато вижда блясъка на 
орнаментираното острие: 

- Какво?... 

- Зоро е жив, Луис - произнасяш. - Вечно. 

Той изревава от ярост и блъсва Елена и сина й встрани, после 
изпразва пистолетите си в тавана и се нахвърля върху теб с извадена 
шпага. Хладно отстъпваш крачка назад и парираш първия му удар. 
Успя да го предизвикаш, сега остава по-трудното. 

ДУЕЛ 

Дон Луис де Муерто 

Живот: 30 

Пронизващ удар: 4 

Сечащ удар: 4 

Блок: 5 

Финт: 5 

Трикове: 2 

Ако победиш, мини на 111. 

Ако загубиш, очаква те 290. 


213. 


Безуспешно се опитваш да закачиш върха на камшика си в нещо по 
гладката и висока стена, но не успяваш. При поредния ти опит 
войниците от външната охрана, които незабелязано са се 
промъкнали зад гърба ти, злобно те застрелват с мускетен залп. 

Дон Луис ще бъде приятно изненадан от това колко лесно се е 
справил с теб. 


КРАЙ 


214. 


След като няколко минути блъскаш с юмрук по вратата, някой меко 
те потупва по рамото и ти стреснато се обръщаш. Зад теб е застанал 
висок слаб мъж с добре поддържана черна брадичка, облечен в лека 
риза и широки панталони. На колана му има черна кожена ножница, 
от която стърчи посребрената дръжка на шпага. Не пропускаш да 


отбележиш, че е изпотен от физическо усилие, а над рамото му се 
подава ръкохватката на второ оръжие. 

- Търся Габриел Фуентес - обясняваш странното си поведение. - 
Помислих си, че майсторът на шпагата не се е отказал тъй лесно от 
школата си. 

Той тънко се усмихва: 

- Правилно си помислил. Аз съм Габриел Фуентес. Преди да успееш 
да кажеш нещо, иззад ъгъла изскача отряд стражи, предвождани от 
шишкав истеричен капитан. Щом зърва събеседника ти, началникът 
на войниците изкрещява: 

- Ето го! Арестувайте го, незабавно! 

- Един момент - казва вежливо сеньор Фуентес и се обръща към 
дузината стражи, като изтегля със звън шпагата си. 

Ако искаш да му помогнеш в боя, мини на 178. 

Ако предпочиташ да не му се пречкаш, иди на 77. 


215. 
Мини на 96. 


216. 


Карлос презрително свива устни и вежливо, но твърдо те отпраща с 
думите, че подобни неща не го интересуват. И сам можеше да се 
сетиш, да му се не види. 

Продължаваш на 128. 


217. 


За двете седмици, през които оставаш в планината, успяваш да 
усвоиш основите на ръкопашния бой така, както го преподава 
прочутият Карлос де Лара, както и да придобиеш някои от 
специалните му умения. Най-важното е, че когато се сбогуваш с него, 
духът ти е обогатен с нови познания, които ще ти служат цял живот. 

Увеличи оценката си за Ръкопашен бой с две точки. Ако сборът от 
Силата и Бързината ти е 9, можеш да добавиш още една точка към 
нея. Ако имаш кодовата дума „резерв”, тя ти дава още една 
допълнителна точка. 


После запиши кодовата дума „срок” и обърни на 128. 


218. 


„Какъв е правилният начин за нанасяне на пронизващ удар?”, пита 
те дон Диего доста по-късно, след като наблюдава упражненията ти 
в тренировъчната зала на Леговището. 

Съсредоточаваш се във върха на шпагата, който трябва да попадне 
в целта - на 291. 

Обръщаш най-голямо внимание на рамото, от което идва силата на 
удара - на 192. 

Гледаш в точката, която искаш да пронижеш, и оставяш оръжието 
да свърши останалото - на 260. 


219. 


За съжаление конят ти отдавна не е в околностите на Пуебло 
Енканто, когато минаваш оттам, за да си го прибереш. В днешно 
време конекрадците са навсякъде. 

Мини на 86. 


- А 
„#4 КаЖАгОт- 


-- 


220. 


Кучетата внезапно се разлайват към някого зад ъгъла и ти скачаш 
на крака, но е вече късно: оттам излиза малък отряд войници в 
униформата на градската стража, понесли мускетите си на рамо. 
Рязко се обръщаш, за да побегнеш, но острият глас на капитана им те 
спира: 

- По-добре не опитвай номера, престъпнико! Държа те на прицела 
си! 

Бавно се извръщаш с вдигнати ръце и примигваш срещу 
насоченото в главата ти дуло на пистолета му. 

- В името на дон Луис де Муерто, управител на Алта Калифорния, 


те арестувам за многобройни дръзки кражби! 
Свиваш устни. 
Можеш все пак да се опиташ да побегнеш - на 169. 
Да му обясниш, че си невинен - на 67. 
Или да отвърнеш нещо предизвикателно - на 309. 


221. 


Придаваш си възможно най-заплашителен вид и се хвърляш право 
към тълпата моряци, която прегражда пътя към спасението ти. 
Внезапната ти атака ги изненадва дотолкова, че първите се 
отдръпват от пътя ти, но след няколко мига се озоваваш по средата 
на четирима мъжаги и дързостта ти започва да се изпарява със 
светкавична скорост. 

Очаква те Ръкопашна схватка с четирима противници. Ето данните 
им: 

Първи моряк - Живот 10, Ръкопашен бой 2, Сила 4, Издръжливост 3. 

Втори моряк - Живот 8, Ръкопашен бой 3, Сила 2, Издръжливост 3. 

Трети моряк - Живот 8, Ръкопашен бой 2, Сила 3, Издръжливост 3. 

Четвърти моряк - Живот 7, Ръкопашен бой 1, Сила 3, Издръжливост 
4. 

Ако победиш, можеш да продължиш на 274. 

Ако загубиш, прехвърли се на 175. 


222. 


Ето какво предлага „Сонора” на изнурения пътник: 

Лек обяд от пиле и зеленчуци с люти чушки, към който върви кана 
вода; цената му е 12 песети, а енергийната стойност (-броя точки 
Живот, които си възвръщаш) - 4. 

Богат обяд от задушено свинско с картофи и люти чушки, към който 
върви кана леко червено вино; цената му е 18 песети, а енергийната 
стойност - 6. 

Богат обяд плюс легло в самостоятелна стая за час-два, където да 
починеш в обедната жега; комбинацията от храна и традиционната 
сиеста струва 1 реал, а енергийната й стойност е 10. 

Ако имаш  кодовата дума „глоба”, добавяш към всяка от 


изброените цени по 5 песети - малко обезщетение за уплахата на 
пълния съдържател, което той удържа от сметката ти. 

Ако цените ти се струват твърде високи, можеш да минеш без обяд 
- на 142. 

Когато си готов, продължаваш пътя си на 16. 


223. 


- Ха! - възкликваш и рязко посочваш някъде зад гърба му. 

Розарио се извръща и ти светкавично сграбчваш най-близкия 
дървен стол и замахваш с него. Краката на стола се стоварват върху 
челото на противника ти в мига, в който обръща глава обратно към 
теб, и се строшават с пукот. Розарио се залюлява за миг и разтърсва 
глава. После отново те фокусира и те посочва с пръст, докато 
изпускаш стола: 

- Това не беше честно, мучачо. 

Няма накъде. Отбележи, че противникът ти е загубил 6 точки 
Живот и продължи на 24. 


224. 


Най-сетне успяваш да изриташ упорития млад войник в главата и 
той застива неподвижно на тревата. Бързо се оглеждаш и напускаш 
мястото на схватката, преди другарите му да са ви настигнали. 

Едва когато виждаш как и последната каруца се отдалечава към 
Санта Растра, излизаш обратно на пътя, размахваш юмрук след 
Рафаел Идалго и продължаваш на север. 

Мини на 41. 


225. 


Рязко скачаш встрани от пътеката между дърветата и светкавично 
се промушваш под бодливите храсталаци в основата на едно дърво, 
като стискаш зъби от одраскванията. Преди да успееш да си поемеш 
дъх, чуваш бавния тропот на копита току до себе си и се налага да го 
затаиш, за да не се издадеш. Войникът продължава да оглежда 
наоколо почти минута, преди най-сетне да се откаже и да се върне 
на пътя, последван от останалите. 


Едва когато и последната каруца се отдалечава дотолкова, че не 
чуваш скърцането и трополенето й, се измъкваш изпод храста и с 
облекчение излизаш обратно на пътя. Този път ти се размина. 

Продължаваш на 41. 


226. 


Забиваш юмрук в брадичката на младата жена, тя изохква и се 
отпуска на камъните. Решавал! да не се бавиш повече, бързо скачаш 
на крака и се затичваш по пътя нагоре към хребета. Неясните ти 
опасения за дебнещи из сенките съучастници за щастие не се 
оправдават. 

Позволяваш си да забавиш крачка едва след няколко минути, 
когато се отдалечаваш на безопасно разстояние в мрака. Пътят зад 
теб е пуст. 

Продължаваш на 50. 


227. 


След продължително претърсване на евтината западна част на 
града най-сетне откриваш точно мястото, от което имаш нужда в 
момента - един пансион с вид на съборетина, за който случайният 
минувач може да се закълне, че е отдавна изоставен. Собственикът 
ти взема 10 песети предплата и ти предлага чаша студено кафе, 
която решаваш да изпиеш на стълбите на задния вход. По 
задръстената с боклуци улица се гонят няколко бездомни песа. 

Ако имаш кодовата дума „кука” или „кесия”, продължи на 220. 

Ако не си записал в Дневника нито една от двете, иди на 156. 


228. 


Светкавично измъкваш пистолета на Пепе и стреляш. 
Ако сборът от Стрелбата и Шанса ти е 5 или повече, мини на 157. 
Ако е по-малък от това число, върви на 310. 


229. 


Преместваш нара под прозореца и оглеждаш решетката. Както 


повечето къщи в Санта Растра, и тъмницата е стара постройка, така 
че желязото не е хванато съвсем плътно в ронещата се стена. 
Хващаш решетката с две ръце, опираш крака в стената и с все сила 
започваш да дърпаш назад. 

Имаш право на три опита, за да достигнеш сбор от Сила, Страст и 
Шанс, по-голям или равен на дванадесет. 

Ако успееш, мини на 156. 

В противен случай се прехвърли на 166. 


230. 


Със съмнение поглеждаш надолу, където между борда на кораба и 
каменния кей лъщи мръсната вода на пристанището. Крайно 
рисковано решение, но може би си прав, че е за предпочитане пред 
алтернативата да слезеш на палубата при очакващите те моряци. 
Изчакваш корабът да се залюлее в нужната посока, затаяваш дъх и с 
крясък се хвърляш встрани, размахвайки ръце и крака. Светът 
изведнъж се стрелва нагоре и въздухът започва да свири в ушите ти. 
Не задълго. 

Събери Шанса, Сръчността и Силата си. 

Ако сборът е 7 или по-малко, обърни на 38. 

Ако е от 8 до 10 включително, иди на 302. 

Ако е по-голямо от 10, продължи на 275. 


231. 


Фернандо Орибле се усмихва неприятно: 

- Виж ти, откога не бях виждал такава енергия. Е, щом е за дон 
Луис, може. 

С мъка прикриваш истинските си чувства, но целта оправдава 
средствата. Бившият надзирател се съгласява да ти предаде няколко 
урока. 

Мини на 72. 


232. 


Не успяваш да прецениш един от ударите си и залитваш встрани. 
Войникът срещу теб незабавно се възползва от предоставената му 


възможност и те довършва с жестоко пронизване в ребрата. 
Съмнителното ти успокоение е, че си загинал, докато си се сражавал 
на страната на един велик майстор на шпагата. 


КРАЙ 


233. 


Хасиендата на заможния учител по фехтовка пустее. Една стара 
прислужница, която се бори с плевелите в задния двор, те 
осведомява, че „сеньор е заминал далеч и не се знае кога ще се 
върне, ако изобщо". Отчаяно се отпускаш на изронените каменни 
стъпала пред къщата и прокарваш пръсти през косата си. Какво да 
правиш? 

Да се осланяш на собствените си умения с шпагата -на 91. 

Или все пак да отидеш до затворената сграда на школата - на 84. 


234. 


Ботушът ти се разминава с целта с такъв замах, че изхвърчаваш от 
седлото и се бухваш в канавката край пътя. Войникът, когото си се 
опитал да нападнеш, изобщо не те забелязва. Конят ти забавя ход, 
после се връща и търпеливо изчаква да се покачиш с пъшкане върху 
него. 

Отбележи си загуба в точки Живот, равна на три Шанса. 

После отново пришпорваш жребеца си за нова атака. 

Мини на 320. 


235. 

Когато и четвъртият войник рухва на земята, стиснал окървавеното 
си лице, ловко навиваш камшика си, помагаш на девойката да се 
изправи и с бързи крачки се отправяш към централния площад, за да 
потърсиш капитан Армандо Ромеро. 

Мини на 288. 


236. 


Още след първите разменени атаки разбираш, че преимуществото 


е на страната на противника ти. Мощните му сечащи удари са 
изключително опасни и един от тях се оказва фатален, като те събаря 
от седлото. Мигновено скачаш на крака, но Виторио Галдос 
безпогрешно се възползва от момента и пронизва гърдите ти с 
шпагата си от височината на коня. 


КРАЙ 


237. 


Изстрелът проехтява над смълчаната околност и чайките, кръжащи 
над главата ти, му отвръщат с шумни крясъци. Осъзнаваш, че нямаш 
никакво време за губене, но малка група войници в униформите на 
дон Луис дотичва почти веднага и те застрелва в гръб, докато се 
опитваш да прехвърлиш стената. Тиранинът ще бъде изненадан от 
това колко лесно се е справил с теб. 


КРАЙ 


238. 


Трябва да го предизвикаш по някакъв начин, за да пусне 
заложниците и да се изправи сам срещу теб. Но как? 

Ще заговориш за възраждащата се слава на Зоро - на 187. 

Ще измъкнеш собствения си пистолет и ще го насочиш в челото му 
- на 257. 


239. 


Да продължим с проверката на снаряжението ти. 
Ако си записал кодовата дума „острие” или „мълния”, продължи на 


93. 

Ако нямаш нито една от двете, ще трябва да си купиш шпага на 
цената от 10 реала, след което да продължиш на 249. 

Ако нямаш толкова пари, мини на 313. 


240. 
За съжаление не разполагаш с много време до определения от 
доня Елена ден. С помощта на следващата таблица ще определиш 
как се променят основните ти оценки: 


Когато си готов, сърдечно се сбогуваш с майстор Фуентес и се 
отправяш обратно към Санта Растра. Обучението ти е приключило. В 
добавка сеньор Фуентес настоява да ти остави една чудесна шпага и 
известна сума за „мистериозната ти мисия”, преди да замине за 
Испания. 

Запиши кодовата думи „острие” и 50 реала в Дневника и премини 
на 76. 


241. 

Все пак става въпрос за четириметров бич от волска кожа, който 
тежи около два килограма, а не за конски камшик с посребрена 
дръжка. 

Мини на 83. 


242. 


Изкачваш стъпалата на “верандата, без да “откъсваш 
предизвикателен поглед от него. Фернандо Орибле проследява 
действията ти от стола на верандата си, като продължава да се клати 
напред-назад, после мълниеносно замахва със скрития до този 
момент камшик и те удря право в лицето. Надаваш болезнен вой и 
се препъваш назад по стълбите, притиснал длан върху удареното 
място. Между пръстите ти се процежда кръв. 

Отбележи си загубата на 4 точки Живот. 

- Сбогом, мучачо - казва Фернандо и отново изплюшщява с камшика, 
този път в краката ти. 

Обърни на 246. 


243. 


Оставяш водопада зад гърба си и отново поемаш нагоре към върха. 
Пунто Окулто се оказва безрадостно скалисто място, шибано от 
постоянен силен дъжд. За съжаление от Лисичата бърлога няма и 
следа, така че си принуден да приемеш, че си подведен от някаква 
селска измислица. 

Нишо, има и по-традиционни начини да изучиш изкуството на 
фехтовката. 

Обърни на 91. 


244. 


„Така просто ще паднеш, ако не улучиш противника си - изръмжава 
духът. - Започвам да се отчайвам.” 
Запиши оценка 1 за Сечащ удар и продължи на 202. 


245. 


Карлос де Лара поклаща глава и леко се усмихва: 

- Силата е илюзия, младежо. Сега не можеш да го разбереш, но с 
възрастта научаваш, че именно най-силните се отчайват първи под 
ударите на съдбата. 

След още няколко засукани фрази майсторът на боя вежливо, но 


твърдо се сбогува с теб. 
Не ти остава нищо друго, освен да продължиш на 128. 


246. 


Ако имаш максимална оценка 5 за Ръкопашен бой или по някаква 
причина не искаш да се занимаваш с това умение, продължи 
направо на 128. 

Следващата стъпка от обучението ти е ръкопашният бой. Както сам 
си се убедил, често можеш да победиш противника си, без да се 
налага да прибягваш до оръжие. Макар да имаш известен опит в 
раздаването на юмруци, според мълвата Карлос де Лара от Сиера 
Ендиаблада може да те научи на много. 

Когато стигаш до Пасо Пасифико, се отклоняваш на запад и се 
изкачваш все по-високо в планините, докато най-сетне стигаш малко 
планинско селце. Легендарният майстор на боя живее точно тук, в 
спартанска колиба. 

- Не зная какво са ти казали, но аз вече не преподавам бойни 
изкуства - казва побелелият възрастен мъж в кожени дрехи, когато 
почукваш на вратата му. - Не виждам смисъл в това да помагам на 
хората да се избиват един друг. 

Какво ще отговориш? 

Че човек не може да избяга от съдбата си - на 130. 

Че също не обичаш насилието, но понякога то е единственото 
решение - на 73. 

Че можеш да си платиш за обучението - на 216. 


247. 

Абсолютно правилно. Идеалното движение е вълнообразно и 
непрекъснато, при което рамото дава нужната сила, лакътят насочва 
камшика в определена посока, а китката осигурява контролиращия 
обратен замах, с който се постига характерното изплющяване. 

Запиши кодовата дума „бич” и мини на 83. 


248. 


По пътя към върха завалява силен дъжд и ти решаваш да се 


подслониш под една надвиснала скала. С изненада откриваш, че под 
нея има тесен проход и когато любопитството те извежда до другия 
му край, с възхищение се вторачваш във високия водопад, изливащ 
се отвесно в дълбок, овален каменен басейн. 

Ако искаш по-подробно да огледаш това място, мини на 206. 

Ако предпочиташ да не губиш време и да потърсиш Леговишето на 
лисицата на Пунто Окулто, продължи на 243. 


249. 
Мини на 93. 


250. 


Надаваш вик и пришпорваш коня си между къщите. Уплашените 
селяни отскачат от пътя ти, като в бързината те вземат за още един от 
хората на Ромеро. Изскачаш на площада в центъра на Пуебло 
Ангулар и бързо оглеждаш ситуацията: войниците са оставили конете 
си до голямата сграда на кметството и са тръгнали да безчинстват из 
селото, а самият капитан Ромеро е седнал на верандата и пуши пура 
с нахално изражение на слабата си злобна мутра. Когато те вижда на 
фона на пламъците, той зяпва от изумление и пурата му пада на 
земята. 

Ще слезеш от коня си, за да го предизвикаш на двубой - на 209. 

Ще препуснеш право към него - на 110. 


251. 


След като се връщаш в Санта Растра, прекарваш по-голямата част 
от деня, вторачен в сребърния медальон, който си отнел от капитан 
Ромеро. Скъпоценната вещ някога е принадлежала на Алехандро 
Муриета, който на свой ред я е получил от стария Зоро, дон Диего де 
ла Вега. 

Когато вечерта спуска покривалото си над града, се отправяш към 
мястото на срещата с доня Елена. Вместо нея до Кладенеца на 
Мъртвите стои някаква бледа девойка, която едва не извиква от 
уплаха, щом се отделяш от сенките. Бързо слагаш пръст на устните 
си: 


- Не се плашете, сеньорита. Какво правите тук? Момичето 
стреснато се покланя: 

- Флора Кордера на вашите услуги, сеньор. Изпрати ме 
господарката ми, доня Елена де Муерто. 

Скачаш от коня си, гложден от лошо предчувствие: 

- Защо не може да дойде сама? 

- Господарят се върна, сеньор - прошепва > напрегнато 
прислужницата и се оглежда. - Беше много ядосан и крещеше на 
бедната доня Елена, а после затвори нея и малкия Хоаким в Каса дел 
Сол и излезе с една пушка, за да търси Зоро. 

Нетърпеливо потрепваш с пръсти по дръжката на шпагата си: 

- Грасиас, сеньорита. По-добре остани в града, защото Каса дел Сол 
скоро няма да бъде безопасно място. 

Отново се мяташ на коня си и в галоп напускаш града, а 
медальонът на Зоро блести на гърдите ти. 

Играта продължава на 114. 


252. 


Схватка с шпаги: 

Девети войник - Живот 12, Фехтовка 2, Бързина 2, Сила 2, Сръчност 
3, Издръжливост 1. 

Десети войник - Живот 15, Фехтовка 3, Бързина 3, Сила 2, Сръчност 
4, Издръжливост 2. 

Единадесети войник - Живот 14, Фехтовка 3, Бързина 2, Сила 1, 
Сръчност 2, Издръжливост 3. 

Дванадесети войник - Живот 13, Фехтовка 4, Бързина 4, Сила 3, 
Сръчност 4, Издръжливост 5. 

Ако победиш, мини на 210. 

Ако загубиш, продължи ла 185. 


253. 


Пистолетът ти изгърмява, но куршумът просвистява високо над 
главата на войника, без да му причини никаква вреда. Осъзнали, че 
са нападнати, ездачите рязко спират и обръщат конете си срещу теб, 
като изтеглят шпагите си в движение. Забелязваш слабата злобна 


мутра на капитан Ромеро отвъд подвижната стена от войници, 
измъкваш собственото си оръжие и се спускаш срещу тях. 
Мини на 196. 


254. 

„Точно така - казва духът на стария Зоро. - Така отместваш удара, 
вместо да се опитваш да го спреш, и получаваш възможност за 
незабавна контраатака.” 

Запиши оценка 5 за Блок и мини на 92. 


255. 


Минаваш през един отворен до късно магазин за оръжие, каквито 
в Санта Растра има все повече, и дълго избираш какво да вземеш: 

Пистолет с еднократно зареждане; цена 5 реала; намалява 
оценката ти за Стрелба с една точка. 

Пистолет с две цеви; цена 8 реала; Стрелбата ти остава 
непроменена. 

Револвер с барабан за шест патрона; цена 25 реала; увеличава 
Стрелбата ти с 2 точки. 

Ако нямаш пари дори за най-евтиния пистолет, минаваш на 313. 

В противен случаи запиши избора си и обърни на 100. 


256. 


Спираш коня си и замислено прокарваш между пръстите си 
яркочервеното шалче на Виторио Галдос. Може би ще успееш да се 
престориш на наемния убиец, за да влезеш през главната порта на 
имението. 

Ако искаш да опиташ този план, мини на 121. 

Ако подобна идея ти се струва твърде рискована, обърни на 211. 


257. 


Крайно рисковано решение! Имаш право само на един опит. Ако 
сборът от Шанса, Бързината, Страстта и Стрелбата ти е 19 или повече, 
можеш да преминеш на 200. Ако е по-малък от това число, обърни 
на 338. 


258. 


Куршумът иззвънява в желязната верига и скъсва две от брънките. 
Огромният полилей се откъсва от тавана и преди братята Морсиля да 
успеят да извикат, се стоварва право върху главите им. Проснати под 
него, те не помръдват повече. 

Усмихваш се под маската. Типично за Зоро разрешение. Небрежно 
прибираш пистолета си, когато зад теб прозвучава студен глас. 

- Буенас ночес, сеньор Зоро - казва студено дон Луис. 

Мини на 122. 


259. 


Замахваш силно и съсичаш и последния войник от отреда, който 
извиква от болка и се свлича от седлото. После спираш коня си и се 
оглеждаш. По пътя тичат коне без ездачи, а в прахта са натръшкани 
цяла дузина войници с тежки рани. 

Забелязваш самия капитан Ромеро, който е изгубил коня си в хаоса 
и стои по средата на пътя, вторачил змийския си поглед в теб. 
Лунната светлина играе по сребърния медальон, който носи на 
гърдите над униформата си. В ръката му блести шпага. 

Скачаш от коня с решително изражение и пристъпваш към него, а 
от острието на оръжието ти капе кръв. 

Обърни на 105. 


260. 


„Точно така - казва доволно невидимият ти наставник. - Шпагата 
трябва да бъде оставяна на свобода, за да постигнеш истинска 
точност. А сега упражнението по пронизване на купата в карти за 
игра.” 


Запиши оценка 5 в графата Пронизващ удар на Дневника и обърни 
на 79. 


А, Ди ба я ! да 

261. 


С поредица от мощни и коварни удари успяваш да повалиш 
Розарио  Инсибид на “колене върху  дъсчения под на 
странноприемницата. Очите му гледат в различни посоки и той леко 
застрашително се олюлява, когато отстъпваш крачка назад ;и го 
оглеждаш. 

- Само не зъбите - изфъфля умолително. 

Мрачно се усмихваш, засилваш се и с все сила го изритваш в 
челюстта. Розарио рухва и наоколо се разхвърчават няколко зъба. 
Противникът ти измучава, прави опит да се надигне и се просва 
обратно на пода в несвяст. 

В същия миг хората му наскачат от околните маси с ножове в ръце. 
Бързо измъкваш от колана на Розарио една дълга кама и хвърляш 
ножницата встрани. Как ще употребиш оръжието? 

Срещу бандюгите на поваления си противник - на 160. 

Срещу самия него - на 15. 


262. 


Вече си в подножието на хълма, когато едно великолепно животно 
привлича вниманието ти. Едър, но слаб жребец с дълга развяна 
грива и смолисточерна окраска пасе недалеч от теб и когато чува 
стъпките ти, вдига красивата си глава и те оглежда хладно и 
преценяващо. Отвръщаш на погледа му по същия начин. 

Ако идеята да го откраднеш те изкушава, мини на 7. 

Ако предпочиташ да не се забъркваш в това, иди на 18. 


263. 


Черният жребец буйно изцвилва и започва да се мята с такава 
ярост, че те хвърля на земята още на втория скок и едва не те стъпква 
с копитата си. Преди да успееш да се изправиш, пазачите дотичват 
при теб и първият стоварва приклада на пушката си в темето ти, като 
те изпраща в несвяст. 

Свестяваш се, здраво овързан в един от хамбарите за фураж на дон 
Ернесто де Луна, където ще изчакаш пристигането на войниците от 
Санта Растра, за да те отведат в градската тъмница. Като се имат 


предвид висящите ти присъди, ще прекараш доста време там. 
Приключението ти завършва с поуката, че вълкът козината си мени, 
но нрава - не. 


КРАЙ 


264. 

Пистолетът изтрещява зад гърба ти и проклетият куршум отскача от 
водната повърхност зад теб, след което се забива право в тила ти. 
Мигновено загубваш съзнание и животът те напуска, докато потъваш 
втъмните води, а наоколо ти се разширява аленочервен облак. 


КРАЙ 


265. 


Колкото и удари да раздаваш, винаги се намират достатъчно 
противници, за да те обградят и повалят на земята, където си открит 
за ритниците им. Продължаваш да риташ, дращиш и хапеш, докато 
ги принуждаваш да измъкнат ножовете си и да те довършат. 
Понякога честа и  самосъхранението влизат във > фатално 
противоречие. Още преди да си издъхнал, сръчни ръце се заемат да 
претърсят дрехите ти. 


КРАЙ 


266. 


Затичваш се покрай борда, плътно следван от тълпата разгневени 
моряци, и с лек ужас установяваш, че от кърмата на кораба до 
каменния кей има поне пет метра. Трескавият ти поглед забелязва 
тесен дървен трап на срещуположния борд, който преминава по 
диагонал над водата и също излиза на кея, но пътят ти натам е 
преграден от преследвачите ти. 

Ще рискуваш да прескочиш от кърмата - на 11. 

Ще се опиташ да си пробиеш път към трапа - на 221. 


267. 


Продължаваш по едната от двете широки улици, които следват 


течението на Рио Анчуро на север, и скоро доближаваш голяма бяла 
къща, щедро осветена от десетина окачени по фасадата й факли. Над 
дървените порти виси табела, гласяща „Корона де Еспаня”. Очевидно 
това е странноприемницата, която спомена нещастникът от „Лола 
Лоса”. 

Ако имаш поне 1 реал, мини на 173. 

Ако вече си похарчил парите си, ще се наложи да се върнеш в по- 
евтиното място - на 35. 


268. 


Мнимата дама в беда пъхва пръсти в устата си и пронизително 
изсвирва. Наоколо се разнася шум от съборени камъчета и минута 
по-късно се озоваваш по средата на кръг от дузина брадясали 
разбойници. 

- Браво бе - изсумтяваш и тя свива рамене. 

Един от мъжагите - едър, неприятен тип с рунтави мустаци - се 
отделя от хората си и пристъпва към теб: 

- Аз съм Матео, главатарят на тази банда. Вероятно си чувал за нас. 

„Да” - на 42. 

„Не” - на 163. 


269. 


- Слушай какво - размахваш пръст пред лицето му. -Няма да си 
тръгна оттук, преди да си получа парите. 

- Но, амиго... 

- Пепе - прекъсваш го. - Работата е сериозна. 

Той въздъхва, бръква в пояса си и измъква оттам масивен пистолет 
със сребърни инкрустации по дръжката. Преглъщаш на сухо и вдигаш 
ръце над главата си. 

- Нямам това предвид - обяснява контрабандистът. -Струва поне 
десет реала, така че ще покрие дълга ми. Имаш ли да ми върнеш? 

Дръпваш оръжието от ръката му и го прибираш: 

- Не, но ти ми дължиш лихва. 

Пепе възмутено се провиква, но ти вече му махаш за сбогом от 
ъгъла. После с бързи крачки продължаваш обиколката си из Санта 


Растра. 
Запиши кодовата дума „пистолет” и се върни на 158 за нов избор. 


270. 


Предпазливо се отправяш към пансиона по добре познатите ти 
мръсни улички в западната част на града. Надничаш иззад ъгъла, но 
старата къща изглежда съвсем спокойна. По прозорците на втория 
етаж се веят изпрани чаршафи и долни гащи. Собственият ти 
прозорец е затворен с дървените капаци с изрязани сърчица. 

Ако искаш да се качиш до стаята си, мини на 54. 

Ако смяташ, че това не е безопасно, продължи на 170. 


271. 


Хвърляш се встрани и първите двама войници рязко вдигат 
пистолетите си към теб. Сърцето ти вече бие учестено и мисълта ти 
сякаш е станала по-бърза на границата на смъртната опасност. 

Ще скочиш право към войниците, преди да побегнеш - на 347. 

Или ще избереш най-краткия път към крайпътната горичка - на 138. 


272. 


Бутваш вратата и с наслада влизаш в прохладната трапезария на 
странноприемницата, където няколко търговци обядват и тихо 
разговарят по масите покрай стената. Отпускаш се на един стол и 
сърдечно поздравяваш пълничкия съдържател, който те доближава, 
за да вземе поръчката ти.“ 

Мини на 222. 


273. 


Все още се оглеждаш за подходяща повърхност, върху която да 
строшиш бутилката, когато Розарио скача към теб и те помита с 
мощно кроше. Забави се твърде много. 

Отхвърчаваш на няколко метра назад, като събаряш масите и 
столовете в опит да се задържиш за нещо, после с усилие 
разтърсваш глава и фокусираш погледа си. Ушите ти бучат от удара. 


Отбележи загубата ма 6 точки Живот и продължи на 24. 


274. 


Вече си разхвърлял наоколо повечето си противници с цената на 
няколко натъртвания и разклатени зъби и ти остава да се справиш 
само с двама моряци, за да си пробиеш път към заветния кей. 
Зърваш захвърлената на палубата метла и енергично завърташ края 
на дръжката й между краката си, като просваш първия от тях с 
насинени пищялки, после бързо я подхващаш с ръце и фрасваш 
последния отстрани в главата с такава сила, че го изхвърляш през 
борда. 

Никой от останалите не се опитва да ти попречи, когато се 
затичваш към борда, преминаваш по трапа и хукваш по кея право 
към пристанишето. 

Мини на 13. 


275. 


Хвърляш се с все сила, за да прелетиш над палубата на кораба до 
ивицата вода... и докато падаш от петнадесет метра височина, с ужас 
откриваш, че може би не е трябвало да се престараваш толкова. 

Стоварваш се право на каменния кей между разбягващите се с 
викове товарачи и тялото ти се блъсва в твърдата повърхност с такава 
сила, че мигновено изгубваш съзнание. Дори да имаш съмнителния 
късмет да се свестиш, овързан в трюма на шхуната, а не в Ада 
(където между другото ти е мястото), приключението ти завършва 
още преди да е започнало. 


КРАЙ 


276. 


Хвърляш се напред и в същия миг гърмежът от пушката проехтява 
зад гърба ти. Опитай Шанса си! 

Ако числото е четно, минаваш на 349. 

Ако е нечетно, очаква те 33. 


277. 


Не изпитваш особено желание да се завираш из тъмните скали 
покрай пътя, ако това не е наложително. 

- По-добре елате с мен - предлагаш. - Можете да изпратите някой 
от селцето да потърси коня ви на сутринта. 

Тя поклаша глава: 

- Онези кучи синове по-скоро ще го откраднат, вместо да ми го 
върнат. Не, трябва да го намеря сега. 

Повдигаш вежди. 

Ако искаш да й помогнеш за коня, мини на 132. 

Ако предпочиташ да я оставиш да се оправя сама, иди на 68. 


278. 


- Хм... - замисля се собственикът, невисок дебелак със странни 
сиво-сини очи. - Като те гледам, изглеждаш ми доста як. Вчера ми 
докараха бая дърва, които трябва да се нацепят. 

Той те отвежда зад постройката, където с ужас виждаш огромен 
куп чепати дънери. 

- Ето ти брадвата - казва небрежно мъжът. - Когато свършиш, 
направо влизай и лягай. 

Макар да си смъртноуморен от целодневното ходене, не можеш 
да си позволиш да спиш на открито в Сиера Ендиаблада. Плюеш на 
ръцете си и вдигаш брадвата в неравна борба с жилавите дърва. 

Извади точките си за Издръжливост от числото 8. Разликата извади 
от Живота си. 

Когато най-сетне свършваш, отнякъде вече пеят първи петли. 
Довличаш се до леглото си с ръце, покрити с мазоли, просваш се на 
него и потъваш в изнурен сън. 

Мини на 345. 


279. 


Опитваш се да отскочиш встрани, но Грегорио безпогрешно 
предугажда движението ти и запраща камата си право към теб. 
Острието се забива в гърлото ти и ти рухваш на земята, като махаш и 
риташ с крака. Наемникът спокойно те доближава, за да те довърши. 


Така и не успяваш да видиш лицето му. 


КРАЙ 


280. 


Късно на следващата вечер вече си готов да се откажеш от 
чакането, когато от тъмната уличка, извеждаща на площада, се 
откъсва бърза сянка и те доближава. Ставаш от ръба на кладенеца и 
леко се покланяш: 

- Днес е пълнолуние. 

Жената отмята качулката на черната си пелерина и очите Й 
проблясват на лунната светлина. Доня Елена, вдовицата на коварно 
убития Алехандро Муриета, не е загубила нищо от красотата си за 
десет години. Когато заговаря, гласът й трепти от напрежение: 

- Сам ли си? 

- Напълно - махваш с ръка. - Изглежда, смелчаците в Санта Растра 
не са особено много. 

Елена мрачно кимва: 

- Предполагах, че ще стане така. Луис де Муерто има ужасна слава 
и надеждата за по-добър живот изглежда по-далечна от всякога. 

- След като ви видях, вече не съм убеден в това, доня Елена - 
отвръщаш галантно. 

- Тази област има нужда от герой - казва тя по-скоро на себе си. - 
Готов ли си да приемеш бремето да бъдеш Отмъстителя? 

Трепваш: 

- Нима предлагате... 

Доня Елена твърдо кимва: 

- Време е за новия Зоро. 

Не губиш нито миг в размисъл, а жарко възкликваш: 

- Разбира се, доня Елена! Това ще бъде... 

Млъкваш, защото тя с мълниеносно движение е измъкнала 
скритата под пелерината Йй шпага. Върхът на оръжието трепти на 
сантиметър от гърлото ти. Елена те стрелва с недоволен поглед и със 
замах прибира шпагата: 

- Не, не си готов. 

- Щесе уча - казваш твърдо. 


Тя се извръща и подхвърля през рамо: 
- Направи го. Ще те чакам отново тук при следващото пълнолуние. 


Преди да отвърнеш нещо, тя отново е потънала в мрака. Отново 
сядаш на ръба на прокълнатия кладенец и замислено изписваш 
буквата „2” с пръст върху камъка. 

Играта продължава на 47. 


281. 


„Отлично - казва наставнически мистериозният глас, когато си 
поемаш дълбоко въздух и бавно го изпускаш. - Доникъде нямаше да 
стигнем, ако се страхуваш от един най-обикновен дух.” 

- Кой си ти? - престрашаваш се да попиташ. 

„Дон Диего де ла Вега - отвръща с гордост мъртвият благородник. - 
Или поне духът му. Тялото ми е под тази тежка каменна плоча и по- 
добре да си стои там.” 


- Старият Зоро! - възкликваш. 

„Знам защо си дошъл - казва невидимият призрак. - По-добре да не 
губим време. Шпагата ми се намира вдясно от гроба, в онази скална 
ниша.” 

Премини на 218. 


282. 


„Това замахване е добро, когато трябва да драскаш „2”-та по 
стените, но при истинска схватка ръката ти ще се измори много 
бързо”, отбелязва скептично духът. 

- Ще тренирам мускулите си, за да не се изморявам - контрираш и 
той примирено въздъхва. 

Запиши оценка 3 за Сечащ удар и продължи на 202. 


283. 


Рязко завиваш встрани от пътя и жребецът ти препусва през 
ниската трева, като се отдалечава от групата. След минута пред теб 
изниква малък хълм и ти подкарваш коня си покрай него с 
максимална скорост, за да изпревариш групата на капитан Ромеро и 
да ги посрещнеш от другата страна на хълма. 

Ако сборът от Ездата и Шанса ти е 8 или повече, мини на 203. 

Ако е 7 или по-малко, обърни на 101. 


284. 


„Понякога - коментира колебливо духът- поредица от финтове 
може да обърка противника, докато решиш как точно ще го 
нападнеш. Да приемем, че отговорът ти е верен. Еп ггапде!” 

Запиши оценка 3 в графата Финт и обърни на 314. 


285. 


Оставаш притаен в сянката на хълма, докато отрядът на капитан 
Ромеро те доближава в галоп, като зловещо се усмихваш под 
маската си. Учудването ти е безкрайно, когато войниците просто 
профучават покрай теб, без изобщо да те забележат. Закашляш се в 


облака прах, вдигнат от копитата на конете им, изругаваш и отново 
изкарваш жребеца си на пътя, за да продължиш да ги преследваш. 
Мини на 320. 


286. 


След неуспешния ти изстрел един от войниците най-сетне се 
окопитва и се хвърля към теб с извадена шпага, за да те посече. 
Предстои ти Схватка с шпаги. (Задраскай евентуалните убити 
войници отдолу нагоре в списъка.) 

Първи войник - Живот 15, Фехтовка 3, Бързина 2, Сила 3, Сръчност 
2, Издръжливост 4. 

Втори войник - Живот 12, Фехтовка 2, Бързина 3, Сила 3, Сръчност 
2, Издръжливост 3. 

Трети войник - Живот 11, Фехтовка 3, Бързина 2, Сила 3, Сръчност 
3, Издръжливост 3. 

Четвърти войник - Живот 10, Фехтовка 2, Бързина 4, Сила 4, 
Сръчност 2, Издръжливост 2. 

Ако победиш, мини на 182. 

Ако загубиш, обърни на 119. 


287. 


Каса дел Сол, фамилното имение на дон Луис де Муерто, е 
разположено на самия морски бряг с изглед към нос Мангера и към 
океана, ширнал се до хоризонта на запад. Високата каменна къща е 
издигната едва за две години след пристигането на диктатора в Алта 
Калифорния с непосилния труд на селяните от цялата област, като за 
материал са използвани скалите от брега. Централната постройка, 
към която са прилепени множество летни пристройки, конюшни и 
други дървени сгради, е обградена от широк открит двор, отвъд 
който е издигната шест-метрова каменна стена - нещо нечувано в 
днешни дни. Дон Луис очевидно не забравя колко малко го обичат 
всички. 

Ако имаш кодовата дума „червено”, можеш да преминеш на 256 за 
един дързък план. 

Ако не си я записал, продължи на 211. 


288. 


Завиваш към централния площад и след минута излизаш пред 
сградата на кметството. Капитан Ромеро е седнал на верандата и 
пуши пура с нахално изражение на слабата си злобна мутра. Когато 
те вижда на фона на пламъците, той зяпва от изумление и пурата му 
пада на земята. Със свистене размахваш шпагата си три пъти в 
прочутото „2” и той стреснато скача на крака, за да измъкне 
собственото си оръжие. На гърдите му върху униформата блести 
масивен сребърен медальон. 

Премини на 105. 


289. 


Светкавично изтикваш пистолета си и се прицелваш във веригата 
на полилея, който виси точно над главите им. 

Ако сборът от Шанса и Стрелбата ти е 9 или повече, минаваш на 
258. 

Ако е по-малък от това число, очаква те 298. 


290. 


Яростният дуел продължава толкова дълго, че последните 
разменени удари изобщо не достигат до съзнанието ти от 
обезчувствените ти крайници. Пребледнял още повече, Луис де 
Муерто спира една непредпазлива контраатака със замах, който 
отсича ръката ти с шпагата. Изреваваш от болка и вторият му удар 
съсича гърлото ти. Залитваш назад и падаш по стълбите, за да не 
помръднеш повече. 


КРАЙ 


291. 


„Не, така няма да постигнеш нищо”, отвръща > недоволно 
невидимият ти наставник. 

Запиши оценка 1 в графата Пронизващ удар на Дневника и обърни 
на 79. 


292. 


„Не, така най-много да си счупиш китката”, казва недоволно духът 
на стария Зоро. 
Запиши оценка 1 за Блок и мини на 92. 


293. 


Когато в галоп напускаш Санта Растра и пътят към целта ти се 
просва до хоризонта, бял под лунната светлина, ти за миг дръпваш 
юздите и конят ти се изправя на задните си крака. 

Ще препускаш с максимална скорост, за да настигнеш отряда на 
капитан Ромеро още преди да е достигнал Пуебло Ангулар - на 87. 

Или ще яздиш с нормална скорост, за да се срещнеш с Армандо и 
войниците му в самото село утре сутринта - на 102. 


294. 


Хващаш юздите с една ръка и изваждаш пистолета от колана си. 
Прицелването е доста трудно на гърба на бясно препускащия кон в 
полумрака на пътя. 

Ако събереш 9 точки от Шанс и Стрелба, елиминираш един от 
войниците. (Записвай броя им в Дневника.) 

Още първият неуспешен опит те изпраща на 253. 


295. 


Извикваш от болка и се олюляваш от раната в рамото си, но 
продължаваш мрачно да крачиш към капитан Ромеро, като изтегляш 
шпагата си в движение. 

Извади си 4 точки Живот. 

Армандо захвърля пистолета си встрани, измъква собственото си 
оръжие и озъбено те посреща. На гърдите му върху униформата 
блести масивен сребърен медальон. 

Премини на 105. 


296. 


Безмилостно съсичаш изпратения от Луис де Муерто убиец и 
замислено оглеждаш едрото му проснато тяло. Червеното шалче се 
развява в лекия ветрец. 

Ако искаш да вземеш шалчето, запиши кодовата дума „червено”. 

В противен случай просто продължи на 106. 


297. 


Бързо отразяваш все по-слабите контраатаки на Армандо Ромеро, 
продължавайки да го притискаш към стената на кметството. Шпагите 
ви със звън се удрят една в друга с такава ярост, че понякога от 
стоманата се разхвърчават искри. Най-сетне описваш широка дъга с 
върха на оръжието си, приклещваш шпагата на Ромеро и я 
изхвърляш от ръката му. Острието проблясва за миг на лъчите на 
утринното слънце и пада далеч от вас. Бавно вдигаш върха на 
шпагата си към лицето му: 

- Готов ли си, Армандо? 

- Зоро - е единственото, което отвръща. 

Явно все още не е успял да се отърси от смайването си, че е 
загубил дуел с един призрак от миналото. После изражението му 
светкавично се променя и в ръката му проблясва нож, но ти си 
нащрек за подобна подлост и мигновено го пронизваш. Капитан 
Ромеро изхърква и се свлича по стената. 

Протягаш се и откъсваш сребърния медальон на Алехандро 
Муриета от шията му. Скъпоценният предмет за миг проблясва в 
черната ти ръкавица, преди да го прибереш в пояса си. После, без да 
губиш време, се мяташ на жребеца си и в галоп напускаш Пуеоло 
Ангулар. 

Продължи на 251. 


298. 


Изстрелът ти не дава резултат. Куршумът се разминава с желязната 
верига и потъва в тавана. Близнаците поглеждат нагоре, преглъщат 
тежко и единият от тях казва: 

- Това нямаше да е честно, Зоро. 


- Край с номерата ти - добавя другият. 
Обърни на 186. 


299. 


Близнаците Морсиля са могъщи фехтовачи, прочути в цяла 
Испания. Дон Луис ги е наел за баснословна сума, за да бъдат негови 
лични телохранители, и очевидно те вършат работата си много 
добре. 

Рухваш, смъртоносно пронизан, в дебелия червен килим и 
напускаш този свят с черна ругатня. 


КРАЙ 


300. 


Озоваваш се в просторна зала, осветена от голям полилей със 
стотици ярки свещи и украсена с картини и глави на диви животни. 
Широко мраморно стълбище, покрито с дебела червена пътека, води 
към горните етажи на къщата и ти без колебание се затичваш нагоре 
по него. Вече почти си достигнал върха му, когато някой извиква 
името ти ити се обръщаш с извадена шпага. 

В центъра на залата, точно под полилея, са застанали двама 
еднакви мъже с черни дрехи и мрачни лица, стиснали леки рапири - 
единият в лявата, а другият в дясната си ръка. 

- Мога ли да ви помогна, господа? - осведомяваш се. 

- Братята Морсиля - покланят се близнаците едновременно. - Не 
можеш да продължиш по-нататък, Зоро. 

Присвиваш очи. 

Можеш да ги предизвикаш на дуел - на 186. 

Или да опиташ да се справиш с тях по друг начин -на 289. 


301. 


Най-сетне достигаш нащърбения кил на търговската шхуна, 
внимателно се промушваш под него и с неимоверни усилия си 
налагаш да изплуваш бавно от другата страна, в сянката на кораба. 
Едва подаваш глава над водата и безшумно започваш да си поемаш 


дъх с широко отворена уста, но се оказва, че предпазливостта ти е 
излишна: моряците все още са скупчени на отсрещния борд и на 
висок глас се чудят къде си се дянал. С удоволствие решаваш да ги 
оставиш в неведение и незабелязано се измъкваш на кея, после с 
бързи крачки се отправяш към пристанището. Бързите ти крачки 
преминават в бяг, когато чуваш викове зад гърба си. 

Мини на 13. 


302. 


Прецизният ти скок завършва право във водата - за нещастие 
недостатъчно дълбока да поеме тежестта на тялото ти след 
двадесетметрово падане. Стрелваш се надолу покрай кораба и се 
блъсваш в дъното на пристанището със сила, която почти ти изкарва 
въздуха, после отчаяно издрапваш обратно на повърхността и шумно 
си поемаш дъх. 

Отбележи загубата на 3 точки Живот. 

Бързо се оглеждаш и с ужас откриваш, че един от моряците се е 
покачил на кърмата и насочва към теб дълъг ръждив пистолет. За 
щастие инстинктът ти за самосъхранение се намесва навреме. 

Мини на 37. 


303. 


Бавно вдигаш ръце над главата си и търпеливо изчакваш двамата 
пазачи да те доближат. Черният жребец те поглежда учудено и ти 
свиваш рамене, но преди да успееш да му изложиш доводите си, 
единият от мексиканците стоварва приклада на пушката си върху 
тила ти и ти изгубваш съзнание. 

Свестяваш се, здраво овързан в един от хамбарите за фураж на дон 
Ернесто де Луна, където ще изчакаш пристигането на войниците от 
Санта Растра, за да те отведат в градската тъмница. Като се имат 
предвид висящите ти присъди, ще прекараш доста време там. 
Приключението ти завършва с поуката, че вълкът козината си мени, 
но нрава - те. 


КРАЙ 


304. 


Вторият изстрел проехтява над ливадите и Божият пръст се 
намесва в съдбата ти за втори път през този ден, защото стрелецът 
отново не улучва. Профучаваш над хребета на тревистия хълм и се 
спускаш от другата страна с добра преднина. Едва тогава си 
позволяваш да забавиш крачка, за да си поемеш дъх. 

Продължи на 140. 


305. 


Ето цените в „Корона де Еспаня” в по-схематичен вид: 

Нощувка в самостоятелна стая; цена 1 реал; енергийна стойност 
(<брой точки Живот, които си възвръщаш) - 4. 

Нощувка в двойна стая (съседът ти по легло по правило хърка); 
цена 20 песети; енергийна стойност - 3. 

Вечеря от дивечово месо, хляб и пресни зеленчуци; цена 20 песети; 
енергийна стойност - 3. 

Кана червено вино от областта на Рио Ангулар; цена 5 песети; 
енергийна стойност - 2. 

Ако случайно си проиграл всичките си пари на зарове и вече не 
можеш да си позволиш тази странноприемница, винаги можеш да я 
напуснеш и да отидеш в по-евтината „Лола Лоса” - на 35. 

Ако останеш, премини на 345. 


306. 


Ниският съсухрен мъж начело на кервана, облечен с обичайните си 
черни дрехи, е самият Рафаел Идалго -търговец, чието име знае цяло 
Мексико. Когато се разминавате, учтиво кимваш и той леко повдига 
периферията на шапката си в отговор на поздрава ти. Когато се 
разминавате, учтиво кимваш и той леко повдига периферията на 


шапката си в отговор на поздрава ти. Отбелязваш засилената охрана 
на търговците и се досещаш, че преминаването през планинските 
проходи вероятно вече не е безопасно. 

Когато керванът те отминава, слънцето вече е започнало да 
прежуря. 

Продължи на 41. 


307. 


Когато влизате в сянката на скалите, девойката силно изсвирва зад 
гърба ти и ти зяпваш, защото дузина разбойници изскачат от 
прикритията си и те наобграждат с извадени ножове. Обръщаш се и 
откриваш, че момичето те държи на прицела на пистолет, стиснат в 
двете й ръце. 

- Браво бе - изсумтяваш и тя свива рамене. 

Един от разбойниците - едър, неприятен тип с рунтави мустаци - се 
отделя от хората си и пристъпва към теб: 

- Аз съм Матео, главатарят на тази банда. Вероятно си чувал за нас. 

„Да” - на 42. 

„Не” - на 163. 


308. 


- Айде де - подканяш го. - Парите или живота? 

Матео те изглежда от глава до пети, изплюва се в краката ти и 
измъква малка монета от пояса си, после ловко я подхвърля във 
въздуха. 

Тежко преглъщаш. 

Опитай Шанса си! 

Четно - на 151. 

Нечетно - на 65. 


309. 


Нахално сядаш обратно на стъпалата и отпиваш от кафето си пред 
насочения пистолет: 

- Между другото, капитане, как е жена ти? Мустаците на войника 
рязко потрепват и лицето му 


почервенява, после той изкрещява: 

- Арестувайте го! 

Хората му те обграждат и двама от тях завързват ръцете ти зад 
гърба. Едва тогава той се приближава към теб и замахва с юмрук към 
стомаха ти. 

Ако сборът от Ръкопашния ти бой и Шанса е 7 или повече, мини на 
326. 

Ако е б или по-малко, обърни на 59. 


310. 


Грегорио Лопес замръзва, когато натискаш спусъка. Куршумът със 
звън отскача от земята на около шест метра от него и се изгубва 
нанякъде. Двамата сте еднакво смаяни. После ловецът на глави 
дрезгаво се изкикотва, развърта меча си и подновява атаката. 
Прибираш ненужния пистолет и с жест на отчаяна решимост вдигаш 


юмруци. 
Бягай на 167, некадърник такъв. 


311. 


Едва вечерта си позволяваш да се върнеш на пристанишето, за да 
провериш как стоят нещата. Нахлупваш една стара шапка с ниска 
периферия, която откриваш захвърлена в канавката, и под 
прикритието на здрача доближаваш кораба на капитан Алфаро, 
смесвайки се с минувачите и влюбените двойки по каменния кей. 
Напушва те смях, когато зърваш самия Едмундо на палубата, който 
намръщено пуши пура и оглежда пристанишето. За щастие той не те 
забелязва и ти се обръщаш, за да се върнеш в града. 

Когато напускаш пристанишето и поемаш през пустеещия складов 
район, изведнъж усещаш нечие присъствие зад гърба си и рязко се 
обръщаш. Тъмната сянка, която те следва, също спира. Сърцето ти 
забива учестено, когато го оглеждаш: едър мъж с тъмен плащ и 
ниско нахлупена шапка, подобна на твоята. 

- Буенас ночес, сеньор - казва той със странен, дрезгав глас. - 
Приятна вечер за разплащане. 

- Какво имаш предвид? - казваш напрегнато, като безуспешно се 


опитваш да зърнеш лицето му. 

- Двайсетте реала, които сеньор Алфаро ще ми плати за главата ти - 
отвръща непознатият. - Може и да се изплъзваш от некадърните му 
моряци, но за ловеца на глави Грегорио Лопес залавянето ти ще е 
детска игра. 

Кофти история. Грегорио Лопес е толкова известен наемник, че 
дори ти си чувал името му из разни дупки в Санта Растра. Какво ще 
предприемеш? 

Нищо - на 64. 

Ще побегнеш - на 52. 

Ше го нападнеш - на 135. 


ПЯ 

312. 
- Вдигни ръката си, докато вдишваш - нарежда тя със спокоен глас. 
- Прицели се, докато издишаш. Стреляй, когато не дишаш. Само 
тогава тялото е напълно неподвижно и куршумът наистина отива 
натам, накъдето искаш. 


Обучението ти продължава през целия ден с пауза за лек обяд за 
сметка на учителката ти. Вечерта със задоволство отбелязваш, че 
имаш известен напредък. 

Увеличи оценката си за Стрелба с две точки, ако имаш кодовата 
дума „куршум”, ис една, ако я нямаш. Ако имаш четири или повече 
точки Сръчност, добави още една към Стрелба. Ако имаш четири или 
повече точки Страст, извади една от Стрелба. 

Ако имаш още два реала и желание за учене, можеш да останеш 
при Мария Адиос и на следващия ден - на 137. 

Ако нямаш пари, желание или оценката ти вече е пет, продължи на 
333. 


313. 


За съжаление не можеш да продължиш приключението. Гневът ти 
е напълно оправдан, но пък, от друга страна, сам си си виновен. 
Следващия път си подсигури финансова подкрепа, преди да се 
опитваш да играеш ролята на Зоро. 


КРАЙ 


314. 


„Не знам на какво успях да те науча - въздъхва призракът след 
доста дълго време. - Поне мога да ти покажа някои номера с 
шпагата, които никой друг не знае.” 

- Откъде си толкова сигурен? - решаваш да полюбопитстваш. 

„Измислих ги, след като умрях”, отвръща ледено духът. 

Тежко преглъщаш и се заслушваш в обясненията му. 

Оценката ти за Трикове ще бъде равна на числената стойност на 
Сръчността ти. 

Ако имаш кодовата дума „срок”, премини на 179. 

Ако не си я записал, обърни на 335. 


315. 


Пристъпваш към горящата къща и пламъците изведнъж лумват 
насреща ти, когато част от покрива се стоварва вътре в къщата. 


Затаяваш дъх, но детето продължава да пищи. 
Ако сборът от Страстта и Шанса ти е 8 или повече, минаваш на 125. 
Ако е 7 или по-малко, очаква те 118. 


316. 


След половин час копитата на жребеца ти затрополяват по паважа 
на главната улица в Сан Аматиста. Когато профучаваш през площада 
в центъра, рязко дръпваш юздите и оглеждаш човека, застанал на 
пътя ти. 

Ездачът е неимоверно широкоплещест и гол до кръста, обут в 
кожени панталони и високи ботуши със сребърни украшения. Конят 
му е бял като сняг, с нервно потръпващи ноздри. На шията на мъжа 
има яркочервено шалче. 

- Стоиш на пътя ми, амиго - подвикваш през пустия площад. - А 
страшно бързам. 

- Каса дел Сол може да почака, Зоро - отвръща той дрезгаво и 
добавя: - Вечно. 

Бавно подкарваш коня си към него. Мъжът не помръдва от мястото 
си, докато продължава да говори: 

- Дон Луис предвиди, че ще се хванеш на примамката, и ме 
изпрати, за да те посрещна. Никога няма да стигнеш до имението му. 

- Ще видим - отвръщаш късо. 

- Името ми е Виторио Галдос - обявява мъжът и изтегля дългата си 
шпага. 

- Много важно - коментираш и оръжието ти със звън изскача от 
ножницата. 

Как ше се биеш с него? 

От седлото - на 339. 

На земята - на 198. 


317. 


Камшикът си разминава с целта и се увива около дулото на 
мускета. Рязко дръпваш оръжието към себе си и без повече забавяне 
се спускаш към войника, който вече надава викове за помощ. 
Отнякъде дотичва още един и шпагите им със звън се сблъскват с 


твоята. 

Схватка с шпаги 

Първи войник: Живот 12, Фехтовка 4, Бързина 3, Сила 3, Сръчност 
2, Издръжливост 2. 

Втори войник: Живот 8, Фехтовка 2, Бързина 3, Сила 2, Сръчност 4, 
Издръжливост 5. 

Ако победиш, запиши кодовата дума „преса” и обърни на 183. 

Ако загубиш, очаква те 108. 


318. 


Забелязваш едно хилаво храстче, пораснало в цепнатина между 
камъните на метър под ръба на стената, и с ловък камшичен удар 
успяваш да го захванеш, след което предпазливо се покатерваш по 
стената и скачаш в мрака от другата страна. Озоваваш се в пустия 
заден двор и без миг бавене влизаш в централната къща на Каса дел 
Сол, незабелязан от никого. Обърни на 300. 


319. 


„В никакъв случаи - коментира строго духът. - Така обръщаш финта 
срещу самия себе си, като отвличаш собственото си внимание от 
отбраната. Докато хитруваш, противникът ти просто ще те наръга. Не, 
така не става. Еп ггапде!” 

Запиши оценка 1 в графата Финт и обърни на 314. 


320. 

Продължаваш да препускаш, но вече мълчаливо, и не след дълго 
доближаваш последния ездач в групата на десетина метра, без да те 
забележат в здрача и общия тропот от копитата. 

Как възнамеряваш да атакуваш войниците? 

Със стрелба в гръб - на 294. 

С изненадваш удар в гръб - на 94. 


321. 


Разхождаш се по тъмните улици на Пуебло Енкантадо, докато най- 


сетне намираш странноприемница недалеч от малкото пристанище, 
в което се полюляват няколко товарни кораба. „Лола Лоса” е ниска 
схлупена постройка, от която долитат шумни песни и миризмата на 
печено месо, евтино вино и голям брой мъже с не особено висока 
лична хигиена. Вече понечваш да влезеш вътре, когато вратата се 
отваря и навън изхвърчава един полусмлян от бой дребосък, който 
се приземява в краката ти. Навеждаш се, за да провериш дали има 
нужда от помощ, и той лъхва на текила в лицето ти: 

- По-добре не влизай тук, амиго. По-нагоре има друга 
странноприемница. По-скъпа е, но по-хубава. 

- Грасиас, мучачо - кимваш и отново се изправяш. Ако въпреки 
всичко си решил да пренощуваш при „Лола Лоса”, мини на 35. 

Ако предпочиташ да последваш съвета му, върви на 267. 


322. 


Без да се бавиш, се шмугваш в рехавите дървета край пътя и лягаш 
в храсталака. Тежко натовареният керван се движи бавно и се налага 
да почакаш доста, преди редицата от каруци, предвождана от 
невисок съсухрен мъж с бяла коса и черни дрехи, да се източи 
покрай теб. С учтив интерес отбелязваш засилената охрана на 
търговците и се досещаш, че преминаването през планинските 
проходи вероятно вече не е безопасно. 

Когато отново излизаш на пътя, слънцето е започнало да прежуря. 

Продължи на 41. 


323. 


Здраво стисваш очи и отправяш гореща молитва към Дева Мария и 
всички светци с напълно искреното (в момента) желание да се 
поправиш и дори да отидеш в манастир, ако животът ти бъде 
пощаден. Четворният изстрел проехтява и когато барутният дим се 
разнася наоколо, те е улучил само един от куршумите, при това не 
особено сериозно. 

Провери Шанса си, за да определиш колко точки Живот си изгубил. 

- Мътните го взели! - изругава Рафаел Идалго. - Имаш късмет, 
негоднико! Но не забравяй, че ще се срещнем отново! 


Той бясно пришпорва коня си по пътя и керванът го последва, 
макар и по-бавно. Едва когато и последната каруца те отминава, 
отдаваш дължимото на омекналите си колене и рухваш на земята. 

Обърни на 10. 


324. 


Без предупреждение скачаш отгоре й, но девойката все пак успява 
да натисне спусъка и изстрелът проехтява в планинския проход с 
неочаквана сила. 

Извади сбора от Бързината и Шанса си от числото 15. Разликата е 
броят точки Живот, които губиш от попадението. 

Стоварваш се върху младата жена, като я събаряш върху камъните, 
и изръмжаваш от болка и яд. Тя надава вик и започва да рита във 
всички посоки. 

Ще се опиташ да я плениш - на 53. 

Или щея фраснеш и ще побегнеш - на 226. 


325. 


С театрална въздишка измъкваш кесията си и му я подхвърляш. 
Матео я улавя във въздуха и недоволно поглежда вътре: 

- Това са пет песети бе, мучачо. 

- Знам - свиваш рамене. - И на мен ми се иска да бяха повече. 

- Така не се живее - казва ядно разбойникът и се изплюва встрани. - 
Триста дяволи, ще вземем и да те набием. 

Тайната ти усмивчица изстива, когато Матео прибира ножа в 
калъфа на колана си, изпуква пръсти и пристъпва към теб. 

Ще се съпротивляваш като бесен - на 43. 

Или ше се оставиш да те понабият - на 344. 


326. 


Ръцете ти са завързани, но това изобщо не ти пречи. Успяваш да 
изпревариш удара на капитана и ловко го изритваш в слабините. Той 
изохква и се сгърчва, а един от войниците зад теб едва сподавя 
доволното си хихикане. 


- Завържете и краката му - нарежда капитанът със силно променен 
глас, без да вдига глава. 

Патрулът бавно те подкарва по улиците на Санта Растра, следван от 
предпазливо пристъпващия си началник. 

Обърни на 152. 


327. 


Когато пристигаш в Сан Аматиста на брега на залива Оро Луего, 
местните жители те насочват към просторната хасиенда на Мария 
Адиос. След като й плащаш исканите два реала, тя веднага се заема с 
обучението ти. Излизате в задния двор и стройната жена на средна 
възраст ти подава зареден пистолет с красиви украшения: 

- Бялата мишена. 

Внимателно се прицелваш и стреляш. Куршумът откъртва парче от 
стената на два-три метра от мишената и оттатък оградата се чува 
воят на съседите. 

- Не, така не е добре - казва търпеливо Мария. - В какво според теб 
е ключът към добрата стрелба? 

Правилната стойка - на 66. 

Доброто прицелване - на 343. 

Правилното дишане - на 60. 


328. 


Скачаш встрани в мига, в който той замахва към теб, и запратената 
кама просвистява на безопасно разстояние от тялото ти. Грегорио 
изненадано изръмжава. 

Ако искаш да използваш момента, за да побегнеш, мини на 52. 

Ако те е обхванало желание да го атакуваш, обърни на 135. 


329. 


Поклащаш глава със съжаление. Противно на очакванията ти, Лола 
бавно се усмихва: 

- Значи ще стане интересно. Момчета! Залагайте! 

Объркано се оглеждаш, когато моряците наскачат по околните 
маси и започват шумно да крещят приветствия и числа, като се 


блъскат и вадят монети от кесиите си. Лола прави няколко крачки 
назад и с театрален замах сваля долната част на роклята си, след 
което я хвърля встрани и удря с ток по пода. Надеждите ти повяхват, 
когато откриваш, че под роклята е обута с мъжки клин, напъхан във 
високите й ботуши. 

-Ъ-ъ - осмеляваш се да се обадиш. - Какво правиш, сеньора? 

- Помагам на бизнеса - отвръща тя невъзмутимо, прави крачка към 
теб и те изритва с такава сила, че се просваш на дъските. 

Изохкваш и Лола се навежда над теб: 

- По-добре се бий. 

- Не мога да се бия с дама - отвръщаш и мигновено съжаляваш за 
това, защото тя яростно те изритва с острия връх на ботуша си в 
ребрата. 

- По-добре се бий два пъти по-добре - изфучава тя и се отдръпва 
две крачки назад. 

Колебливо се изправяш и установяваш, че моряците са замлъкнали 
и напрегнато ви наблюдават. Изсумтяваш, почесваш се по носа и 
вдигаш юмруци. 

Ръкопашната схватка започва. 

Лола Лоса: Живот 12, Ръкопашен бой 4, Сила 2, Издръжливост 1. 

Ако победиш, мини на 148. 

Ако загубиш боя, продължи на 348. 


330. 


Светкавично пребледняваш, макар да успяваш да запазиш 
каменното си изражение. Ниският съсухрен мъж начело на кервана, 
облечен с обичайните си черни дрехи, е самият Рафаел Идалго - 
търговец, чието име знае цяло Мексико. За съжаление от известно 
време насам той също знае твоето име. 

- Мигел Тимонеда! - възкликва той с оправдана радостна изненада 
и на устните му изгрява мрачна усмивка, когато вдига ръка и спира 
кервана зад себе си. - Каква среща! 

- Ъхъ - съгласуваш се. - Надявам се, че все още не ми се сърдиш за 
онази малка шегичка? 

Старият Рафаел поклаща глава и бръчките по лицето му изведнъж 


се изострят: 

- Разбира се, че я помня. Първо обра плодовете на едногодишния 
ми труд, а после се погаври по такъв долен начин с мен! Приготви се 
да срещнеш старателно култивираната ми мъст, нещастнико! 

- Нямаше никаква опасност... - прекъсваш оправданието си и 
защото той махва с ръка и от двете му страни излизат въоръжени 
пазачи в униформите на мексиканската армия, които измъкват 
пистолети от коланите си. 

Ако искаш да побегнеш към укритието на крайпътните храсти, без 
да се бавиш повече, мини на 271. 

Ако не искаш да рискуваш изстрел в гръб, остани на 29. 


331. 


- Викам останалите - отвръща тя невъзмутимо. 

Преди да успееш да утолиш ненаситното си любопитство, наоколо 
се разнася шум от съборени камъчета и минута по-късно се озоваваш 
по средата на кръг от дузина брадясали разбойници. 

- Браво бе - изсумтяваш и тя свива рамене. Един от мъжагите - 
едър, неприятен тип с рунтави мустаци - се отделя от хората си и 
пристъпва към теб: 

- Аз съм Матео, главатарят на тази банда. Вероятно си чувал за нас. 

„Да” - на 42. 

„Не” - на 163. 


332. 


Блъсваш се в стената и бавно се свличаш надолу по нея, оставяйки 
широка кървава диря по бялата мазилка. Капитанът прибира 
пистолета си със здраво стиснати устни и дава необходимите 
заповеди на войниците си. Когато те вдигат на ръце, вече си изгубил 
съзнание. 

В доклада му вероятно ще пише „застрелян при опит за бягство”. 


КРАЙ 


333. 


Ако имаш максимална оценка 5 за Езда или по някаква причина не 
искаш да се занимаваш с това умение, продължи направо на 95. 

Следващото умение, което би могъл да развиеш, е ездата. Като 
всеки жител на Новите земи, можеш да се крепиш на коня, но Зоро е 
прочут с майсторските си изпълнения и черния си жребец Торнадо, а 
ти все още си твърде далеч от него. Уроци по езда естествено можеш 
да получиш в околностите на Пуебло Енканто, където са големите 
конюшни на дон Ернесто де Луна. Когато пристигаш там, с известно 
учудване откриваш, че учителят по езда отново е жена - ослепително 
красива девойка на име Кармен Мистрал. 

- Добро утро! - подвиква тя, когато се подпираш на високата 
дървена ограда около покритото с пясък пространство за учебна 
езда. 

Какво означава фамилията на красивата ездачка? 

Вид строителен инструмент, с който се нанася мазилка - на 48. 

Сух, много бърз вятър в пустинните райони - на 153. 

Влажен, топъл южен вятър - на 81. 


334. 
Спечелваш неравния бой по-скоро по случайност, отколкото с 
невероятни умения - при едно непредпазливо замахване на 


Грегорио успяваш да извиеш ръката му и с ръмжене да прережеш 
гърлото му със собствения му меч. Отскачаш назад, задъхан и 
опръскай с кръв, а ловецът на глави изхриптява нещо и рухва на 
земята, където не помръдва повече. 

Бързо напускаш мястото на схватката, преди да се е появил някой 
нежелан свидетел или войник. 

Продължаваш на 345. 


335. 


„Имаме още малко време - казва делово призракът. - Нека 
посветим дните преди заминаването ти на по-слабите ти места. 
Имаш ли въпроси?” 

Получаваш четири допълнителни точки, които можеш да 


разпределиш по уменията си от Шпага, както желаеш (не забравяй, 
че максималната оценка за всички умения е 5). 
Когато си готов, обърни на 179. 


336. 


Извикваш от болка и рухваш, смъртоносно прострелян в гърдите. 
Капитан Ромеро лениво те доближава и се надвесва над теб: 

- Кой си ти, мучачо? На Зоро ли се правиш? Изхъркваш нещо в 
отговор, докато той измъква шпагата си и я доближава до гърлото ти. 

- Не знаеш ли, че Зоро е мъртъв? - пита подигравателно капитанът 
и рязко те пронизва. 


КРАЙ 


337. 


Могъщият ти противник те принуждава да отстъпваш постоянно с 
широките си сечащи удари, докато накрая се препъваш и за миг 
загубваш равновесие. Това се оказва фатално. Виторио Галдос 
безпогрешно се хвърля напред и те пронизва в гърдите. 


КРАЙ 


338. 


Посягаш към колана си, но Луис де Муерто е нащрек, а рефлексите 
му са по-бързи от твоите дори на тази възраст. Преди да успееш да 
насочиш оръжието, той светкавично е променил захвата на 
пистолетите и стреля едновременно, като убива малкия Хоаким и 


пръсва главата ти. Отхвърчаваш назад и рухваш на стъпалата, без да 
чуеш ужасения писък на доня Елена. 


КРАЙ 


339. 


Предстои ти Дуел. 

Виторио Галдос: 

Живот - 36 

Пронизващ удар - 2 

Сечащ удар - 5 

Блок - 5 

Финт - 3 

Трикове - 2 

Ако победиш, мини на 296. 
Ако загубиш, обърни на 236. 


340. 


Застрелваш и последния войник, преди да успее да вдигне 
собствения си пистолет, прибираш оръжието си и продължаваш 
между къщите, като прекрачваш труповете. 

Мини на 104. 


341. 


На път през Пуебло Енканто си минал през странноприемницата, в 
която остави коня си, и сега черният жребец гордо препуска по 
улиците на Санта Растра. 

Продължи на 239. 


342. 
Схватка с шпаги: 
Първи войник - Живот 15, Фехтовка 3, Бързина 2, Сила 3, Сръчност 
2, Издръжливост 4. 
Втори войник - Живот 12, Фехтовка 2, Бързина 3, Сила 3, Сръчност 
2, Издръжливост 3. 


Трети войник - Живот 11, Фехтовка 3, Бързина 2, Сила 3, Сръчност 
3, Издръжливост 3. 

Четвърти войник - Живот 10, Фехтовка 2, Бързина 4, Сила 4, 
Сръчност 2, Издръжливост 2. 

Пети войник - Живот 5, Фехтовка 2, Бързина 2, Сила 2, Сръчност 2, 
Издръжливост 2. 

Шести войник - Живот 4, Фехтовка 2, Бързина 3, Сила 2, Сръчност 3, 
Издръжливост 2. 

Седми войник - Живот 8, Фехтовка 3, Бързина 1, Сила 2, Сръчност 
2, Издръжливост 3. 

Осми войник - Живот 10, Фехтовка 2, Бързина 2, Сила 3, Сръчност 3, 
Издръжливост 1. 

Ако победиш, мини на 204. 

Ако загубиш, обърни на 185. 


343. 
Мини на 66. 


344. 


Правилно преценяваш, че шансовете ти срещу дузина разбойници 
са нищожни, и здраво стисваш очи. Матео те поваля и всеки от тях се 
изрежда да те удари или ритне по веднъж, колкото да не е без хич. 

Общото поражение ще получиш, като хвърлиш единадесет Шанса 
при следните правила: 

Едно или две - изваждаш 1 точка Живот. 

Три или четири - изваждаш 2 точки Живот. 

Пет или шест - изваждаш 3 точки Живот. 

Най-сетне разбойниците те оставят на мира, Матео възмутено се 
изплюва още веднъж и махва на хората си, които неочаквано тихо 
потъват в мрака. Когато се престрашаваш да се надигнеш, от тях 
няма и следа. 

Надигаш се с пъшкане и куцукайки, се отправяш нагоре към 
хребета. 

Продължаваш на 50. 


345. 


Три дни по-късно Марио, един от доверените ти информатори, 
най-сетне ти съобщава, че корабът на капитан Едмундо Алфаро е 
вдигнал котва и е отплавал за Южна Америка на дълго търговско 
пътешествие, отлагайки отмъщението му за неопределено време. 
Освен това той ти казва и още една новина, значително по-странна. 

- Доня Елена? - възкликваш невярващо. - Вдовицата на Зоро? 

- Заклевам се в бедната си майка! - пламенно отвръща Марио и се 
прекръства няколко пъти, за да подчертае думите си. - За пръв път, 
откакто е управител на Алта Калифорния, Лиус де Муерто заминава 
извън областта за повече от месец и според слуховете доня Елена е 
решена да използва момента, за да си върне нещо, което й 
принадлежи. Никой няма и представа какво означава това, но името 
на Зоро отново е в устата на селяните. Доня Елена е казала, че ще 
очаква всички смелчаци на Кладенеца на Мъртвите при пълнолуние. 

- Но това е утре! 

Марио кимва: 

- Сега вярваш ли ми? 

Замисляш се за миг, преди да отвърнеш: 

- Просто ще отида и ще проверя. 

Мини на 280. 


346. 


С яростен ритник поваляш и последния разбойник и се оглеждаш 
за още, като дишаш тежко със зловеща физиономия. Единайсетте 
мъжаги са натръшкани наоколо в разнообразни пози и някои от тях 
не помръдват. Краката и ръцете ти едва сега започват да треперят от 
умората и шока. 

- Смайвашщо - казва кисело младата жена с бялата рокля и сяда на 
един камък. - Сега ще трябва да ги чакам да се свестят. 

Изграчваш нещо заядливо и с препъване поемаш обратно към 
пътя. 

- Хей! - извиква тя зад гърба ти. - Случайно да искаш да станеш 
разбойнически главатар? 

Поклащаш глава и намираш сили да се усмихнеш: 


- Не. Пък и Матео още си го бива. 
Тя ти махва за сбогом и скоро бялата й рокля потъва в тъмата. 
Продължаваш на 50. 


347. 


Хвърляш се право към най-близките войници със силен вик и 
размахани ръце и конете им уплашено се вдигат на задните си крака. 
Ездачите изругават, отпускат пистолетите си и се опитват да ги 
успокоят, като същевременно пречат на по-задните войници да се 
прицелят в теб. 

Сега вече е време за бягане. 

Ако сборът от Бързината и Шанса ти е 7 или повече, премини на 34. 

Ако е б или по-малко, очаква те 20. 


348. 


Свестяваш се с усилие на някакъв твърд нар в полутъмна стая с 
нисък таван и когато правиш опит да помръднеш, цялото ти тяло 
надава болезнен протест. Изръмжаваш, стисваш зъби и внимателно 
се отпускаш на леглото, като вяло се питаш дали имаш нещо счупено. 

Точките Живот, които можеш да си възстановиш, са равни на 
резултата от четири последователни Шанса. 

След няколко минути Лола, отново облечена в роклята си, 
безцеремонно отваря вратата на стаята ти, без да почука, и оставя на 
пода до леглото един поднос с хляб, пушено месо и кана бира. 

- За сметка на заведението - пояснява. - Не се тревожи, почти никой 
не успява да ме победи. Лека нощ. 

Отвръщаш с половин уста и тя те оставя на мира. После изяждаш 
храната и се отпускаш по гръб, а сънят идва мигновено. 

Продължи на 345. 


349. 


Куршумът със свирене разцепва въздуха и обръща една туфа трева 
току до краката ти, без да те засегне. Продължаваш да тичаш като 
дявол с пълното съзнание, че точно в този миг вторият пазач се 
прицелва, за да опита късмета си на стрелец. Като се има предвид 
нравът на местните хора, вероятно дори са успели да се обзаложат 
кой ще те улучи пръв. Отчаяно се оглеждаш и забелязваш малко 
стадо кобили, което пасе недалеч от великолепния черен жребец, 
станал причина за цялата история. 

Ще хукнеш право към тях - на 17. 

Или право в обратната посока - на 28. 


350. 


Доня Елена притисва в прегръдките си Хоаким, който с широко 
отворени очи гледа към теб и трупа на Луис де Муерто, без да плаче. 
Долната й устна потрепва, когато обръща поглед към лицето ти. 
Сваляш маската си, коленичиш пред нея и поднасяш сребърния 
медальон на Зоро в ръцете й. 

- Благодаря ти - казва Елена и отново го поставя на шията ти. - Той 
вече ти принадлежи, Зоро. 

- Това е чест за мен, сеньора - казваш развълнувано. 

В помещението нахълтва малък отряд от войниците на Муерто и 
смаяно се вторачва в кървавата сцена. Доня Елена властно вдига 
ръка към тях: 

- Изнесете убитите. Ще се заема с тях по-късно. След няколко мига 
колебание капитанът на стражата махва на войниците си и те се 
заемат да изпълнят заповедта. 

- Тук ще се променят много неща - казва тя по-скоро на себе си. 

- На вашите услуги, сеньора - скланяш глава. 


Това е успешният край на играта. Не ти остава нищо друго, 
освен да прочетеш Епилога. 

ЕПИЛОГ 


Няколко дни по-късно доня Елена Муриета официално обявява 
независимостта на Алта Калифорния от испанската корона и събира 
около себе си способните и честни донове, за да поделят властта над 
областта. Тираничното управление на Луис де Муерто остава назад в 
историята като лош сън и жителите на селата и Санта Растра отново 
са доволни и щастливи. 

Повечето от войниците на Муерто доброволно преминават под 
управлението на доня Елена и тя без никакво колебание те 
назначава за главнокомандващ на армията и началник на личната й 
стража. Задълженията ти по втората длъжност са символични, 
защото Каса дел Сол се отваря за всички, стената е съборена и всяка 
неделя „добрата Елена”, както започват да я наричат всички, дава 
големи угощения в Двора, на които всички са поканени. 

Хоаким израства умно и силно момче и не след дълго ти лично се 
заемаш с обучението му в езда и фехтовка, както подобава на сина 
на истинския Зоро. 

Легендата продължава. 

ЕЙДРИЪН УЕЙН 


Издателска къша „Хормес“ 


Едно Волнуващо пътешествие през 
средновеКоВна Япония В пъърсене на 
ВелиКия небесен дракон -- единстВенопо 
същество, Което може да победи демоничния 
звяр Годзила, появил се 6 настоящето, за да 
унищожи чоВвечестВотс. 

ФОааква ЖЕЕЯ <: 


„АРЕВНИЯТ ВРАГ“ 


последна Книга от тетралогията 


МАГИЯТА НА МРАКА 


С от Робърт Блона и Ейдриън Уейн 


След Като си ВКарал убийците ог Клана „Синовете на Гуор 
В смъргоносен Капан, смяташ, че по пъгля Към Езерния град 
няма са има повече препятствия. Измамна олюдия! 
Възкресен от Призрачния Вяптър, пред теб се изправя 
могъщ проглуВниК - исполинско езерно чудовище, 
Предстоц ти битка на Живот ц смърт. 

Изходът 0 зависи само от пер, млади чипагелю. 


Не пропускайте: 


„ДРЕВНИЯТ ВРАГ“ 


шеметно фентъзи-приключение 
от любимия тандем 
с Робърт Блонд - Еодриън Уейн 


ро ВИ два: „типинчедииинтит 


жаточа - -смареатидо питат аттроа 


Дон Алехандро Муриета, старият 
Зоро, е мъртъв от десет години. 
ЖестоКият му убиец е управител на 
Хлта Калифорния, Където насилието 
и грабеЖжите са ежедневие по 
пътищата, а думата „справедливост“ 
е отаавна забравена. 

И Все паК, сана легенда Все още Крие 
надеЖаа В себе си. Черният омъстител, 
хитър Като лисица, бърз Като торнадо 
и силен Като съдоата, бинаги се 
завръщал при хората, Когато са имали 
нужда от помощ. 

Ще успееш ли давъзродиш слабата 
на Зоро и да Върнеш свободата на Алта 


Калифорния? 


ГОВА ЗАВИСИ САМО ОТ ТЕБ! 


Участвайте заедно с Антонио Бандерас и 
Антъни Хопкинс във филмовото приключение 
„МАСКАТА НА ЗОРО“ 


Разпространява „Александра филмс“ 


